LIVE: Bali Control Kureveyne Gotheh Neyngi, Goeh Husvanee - Vaguthu\nLIVE: Adhives Controleh Neh, Kuriyah Othee Dhathi Dhuvasthakeh https://t.co/mWYiMagUbz\nRaajje Ah Beys Foarukohdhinumun Reeko Moosa Ge Shukuru India Ah https://t.co/IJWPAAVTRp\nމާސްކް އެޅުމަށާއި، އަތް ދޮންނަން އަދި އިޖުތިމާޢީ ގައިދުރުކަން ބެހެއްޓުމަށް ކުރީގެ ރައީސް ޑރ.ވަހީދު އެދިވަޑައިގެންފި. ރައީސް ވަހީދު މިކަމަށް އެދިވަޑައިގެންނެވީ މާސްކް އަޅުވައިގެން އިންނަވާ ނަގާފައިވާ ފޮޓޯއެއް ދެންމެ ޓްވީޓް ކުރައްވަމުން.\nPlease follow Public health guidelines. Wear face masks, wash your hands and keep social distance. pic.twitter.com/X5KDmnSvjZ\n— Mohamed Waheed (@DrWaheedH) April 3, 2020\nCovid-19: Lanka Gai Maruvi Muslimun Andhaalaifi https://t.co/rbmKyGms7x\nGeygai Nuthibeynama Avahah Covid-19 In Salaamaiy Vevidhaane Kamah Heenukuraathi https://t.co/6qCtlS6cpF\nކޮވިޑް-19 އަށް އިތުރު މީހުން ފައްސިވެ، މަރުވި ގައުމުތައް\nއިތުރު މަރު: 69\nޖުމްލަ މަރު: 425\nއިތުރު ފައްސި: 2786\nޖުމްލަ ފައްސި: 20921\nއިތުރު މަރު: 12\nމިއަދު މިހާތަނަށް މަރު: 50\nޖުމްލަ މަރު: 358\nއިތުރު މަރު: 22\nޖުމްލަ މަރު: 120\nއިތުރު ފައްސި: 424\nއިތުރު މަރު: 25\nއިތުރު ފައްސި: 205\nޖުމްލަ މަރު: 68\nއިތުރު ފައްސި: 108\nއިތުރު މަރު: 19\nޖުމްލަ މަރު: 105\nއިތުރު ފައްސި: 185\nޖުމްލަ މަރު: 18\nއިތުރު ފައްސި: 45\nއިތުރު މަރު: 44\nމިއަދު މިހާތަނަށް މަރު: 101\nޖުމްލަ މަރު: 1208\nއިތުރު ފައްސި: 4657\nއިތުރު މަރު: 608\nމިއަދު މިހާތަނަށް މަރު: 644\nޖުމްލަ މަރު: 6714\nއިތުރު ފައްސި: 18250\nBREAKING NEWS: Covid-19: America Ge New York In Ithuru 562 Meehun Maruvejje https://t.co/ywa6sAAdNF\nބަންގްލަދޭޝްއިން އިތުރު5މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 61 އަށް އަރާފަ. އެ ގައުމުން ޖުމްލަ6މަރު\nފަލަސްތީނުން އިތުރު 10 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 171 އަށް އަރާފަ. އެ ގައުމުން ޖުމްލަ 1 މަރު\nސްރީލަންކާއިން އިތުރު 1 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 152 އަށް އަރާފަ. އެ ގައުމުން ޖުމްލަ4މަރު\nހޮންގކޮންގއިން އިތުރު 43 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 845 އަށް އަރާފަ. އެ ގައުމުން ޖުމްލަ4މަރު\nސާބިއާއިން އިތުރު 8 މީހަކު މަރުވެ، މަރުވި މީހުންގެ ޖުމްލަ އަދަދު 39 އަށް އަރައިފި. އެ ގައުމުން އިތުރު 305 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 1476 އަށް އަރާފަ.\nސައުދި އަރަބިއްޔާއިން އިތުރު4މީހަކު މަރުވެ، މަރުވި މީހުންގެ ޖުމްލަ އަދަދު 25 އަށް އަރައިފި. އެ ގައުމުން އިތުރު 154 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 2039 އަށް އަރާފަ.\nޗިލީން އިތުރު ހަތަރު މީހަކު މަރުވެ، މަރުވި މީހުންގެ ޖުމްލަ އަދަދު 25 އަށް އަރައިފި. އެ ގައުމުން އިތުރު 154 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 3737 އަށް އަރާފަ.\nބްރެޒިލް އިން އިތުރު6މަރު މަރުވެ. މިއަދު މިހާތަނަށް މަރުވި މީހުންގެ އަދަދު 8. މަރުވި މީހުންގެ ޖުމްލަ އަދަދު 332 އަށް ވަނީ އަރާފައި. އެ ގައުމުން ފައްސިވި މީހުންގެ ޖުމްލަ އަދަދު ވަނީ 8165 އަށް އަރާފަ.\nޕޯޗުގަލްއިން އިތުރު 37 މީހަކު މަރުވެ، މަރުވި މީހުންގެ ޖުމްލަ އަދަދު 246 އަށް އަރައިފި. އެ ގައުމުން އިތުރު 852 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 9886 އަށް އަރާފަ.\nޖަރުމަނުން އިތުރު 75 މަރުވިއިރު، މިއަދު މިހާތަނަށް އެ ގައުމުން 86 މީހަކު މަރުވެފައިވޭ، މިއާއެކު މަރުވި މީހުންގެ ޖުމްލަ އަދަދު 1193 އަށް ވަނީ އަރައިފި. އެ ގައުމުން އިތުރު 3200 މީހުން މި ވައިރަސް އަށް ފައްސިވެ، މިއަދު މިހާތަނަށް ފައްސިވި މީހުންގެ އަދަދު 4014. ފައްސިވި މީހުންގެ ޖުމްލަ އަދަދަކީ 88808 އަށް އަރާފަ.\nބޮލިވިޔާ އިން އިތުރު އެކަކު މަރުވެ، މަރުވި މީހުންގެ ޖުމްލަ އަދަދު9އަށް އަރައިފި. އެ ގައުމުން އިތުރު9މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 132 އަށް އަރާފަ.\nހޮންޑުރަސްއިން އިތުރު އެކަކު މަރުވެ، މަރުވި މީހުންގެ ޖުމްލަ އަދަދު 15 އަށް އަރައިފި. އެ ގައުމުން އިތުރު3މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 222 އަށް އަރާފަ.\nބަލްގޭރިއާއިން އިތުރު2މީހުން މަރުވެ، މަރުވި މީހުންގެ ޖުމްލަ އަދަދު 12 އަށް އަރައިފި. އެ ގައުމުން އިތުރު 20 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 477 އަށް އަރާފަ.\nލުބްނާނުނ އިތުރު 1 މީހުން މަރުވެ، މަރުވި މީހުންގެ ޖުމްލަ އަދަދު 17 އަށް އަރައިފި. އެ ގައުމުން އިތުރު 14 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 508 އަށް އަރާފަ.\nހަންގޭރީން އިތުރު5މީހުން މަރުވެ، މަރުވި މީހުންގެ ޖުމްލަ އަދަދު 26 އަށް އަރައިފި. އެ ގައުމުން އިތުރު 38 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 623 އަށް ވަނީ އަރާފަ.\nމޮރޮކޯއިން އިތުރު3މީހުން މަރުވެ، މަރުވި މީހުންގެ ޖުމްލަ އަދަދު 47 އަށް އަރައިފި. އެ ގައުމުން އިތުރު 27 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 735 އަށް ވަނީ އަރާފަ.\nސްލޮވޭނިއާއިން އިތުރު3މީހުން މަރުވެ، މަރުވި މީހުންގެ ޖުމްލަ އަދަދު 20 އަށް އަރައިފި. އެ ގައުމުން އިތުރު 27 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 934 އަށް ވަނީ އަރާފަ.\nޔޫކްރެއިނުން އިތުރު 1 މީހުން މަރުވެ، މަރުވި މީހުންގެ ޖުމްލަ އަދަދު 23 އަށް އަރައިފި. އެ ގައުމުން އިތުރު 45 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 942 އަށް ވަނީ އަރާފަ.\nސިންގަޕޫރުގައި އިތުރު އެކަކު މަރުވެ، މަރުވި މީހުންގެ ޖުމްލަ އަދަދު5އަށް އަރައިފި. އެ ގައުމުން އިތުރު 65 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 1114 އަށް ވަނީ އަރާފަ.\nއެސްޓޯނިއާއިން އިތުރު 1 މީހުން މަރުވެ، މަރުވި މީހުންގެ ޖުމްލަ އަދަދު 12 އަށް އަރައިފި. އެ ގައުމުން އިތުރު 103 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 961 އަށް ވަނީ އަރާފަ.\nމެކްސިކޯއިން އިތުރު 13 މީހުން މަރުވެ، މަރުވި މީހުންގެ ޖުމްލަ އަދަދު 50 އަށް އަރައިފި. އެ ގައުމުން އިތުރު 123 މީހުން މި ވައިރަސް އަށް ފައްސިވެ، ފައްސިވި މީހުންގެ ޖުމްލަ އަދަދު ވަނީ 1510 އަށް ވަނީ އަރާފަ.\nފިންލޭންޑުންއިން އިތުރު 96 މީހުން ފައްސިވެ، ޖުމްލަ ފައްސި 1615 އަށް އަރައިފި، އެ ގައުމުން މަރުވި މީހުންގެ އަދަދު 19 އަށް ވަނީ އަރާފައި.\nޑެންމާކުން އިތުރު 16 މީހުން މަރުވެ، މަރުވި މީހުންގެ ޖުމްލަ އަދަދު 139 އަށް އަރައިފި. އެ ގައުމުން ފައްސިވި މީހުންގެ ޖުމްލަ އަދަދު ވަނީ 3672 އަށް އަރާފަ.\nBREAKING: Covid-19: Premier League Muhdhatheh Nei Gothah Faskohffihttps://t.co/jlxwHfZ7o6\nAnbinnah Olhuvaalumafahu Bangkok Ah Dhiya2Meehun Quarantine Kuran Jehijjehttps://t.co/JjYu995jvR\nBREAKING : UK In Ithuru 684 Meehaku Maruvejjehttps://t.co/uETO2mGTMM\nCOVID-19 : India Ah Dhuvaalaku4Billion Dollar Ge Gellunhttps://t.co/CDiRxmqheK\nDoctorungge Vaahaka: Hurihaa Kammeh Fenan, Kaivenyahfahu Enburi Massakkathahhttps://t.co/SoJxAGwY18\nCOVID-19 : Latvia Aai Kyrgyzstan In Meehaku Maruvejjehttps://t.co/hs2ojuBicB\nCovid-19: Ekaniverikamugai Ulhen Jehunu Meehaku Amilla Ah Maruvejjehttps://t.co/v0cNDMmfWA\nއިންޑިއާ އިން އިތުރު 24 މީހުން ފައްސިވެ، ޖުމްލަ ފައްސި 2،567ށް އަރައި މަރުވި މީހުންހެ އަދަދު 72ށް އަރައިފި\nތައިލޭންޑުން އިތުރު4މީހުން މަރުވެ މަރުވި މީހުންގެ ޖުމްލަ އަދަދު 19ށް އަރައިފި. އެ ގައުމުން އިތުރު 102 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 1،978ށް އަރާފަ.\nއިންޑޮނޭޝިޔާ އިން އިތުރު 11 މީހުން މަރުވެ މަރުވި މީހުންގެ ޖުމްލަ އަދަދު 181ށް އަރައިފި. އެ ގައުމުން އިތުރު 196 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 1،986ށް އަރާފަ.\nޕާކިސްތާނުން އިތުރު މީހަކު މަރުވެ މަރުވި މީހުންގެ ޖުމްލަ އަދަދު 35ށް އަރައިފި. އެ ގައުމުން އިތުރު 29ށް މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 2،450ށް އަރާފަ.\nފިލިޕީންސުން އިތުރު 29 މީހުން މަރުވެ މަރުވި މީހުންގެ ޖުމްލަ އަދަދު 136ށް އަރައިފި. އެ ގައުމުން އިތުރު 385 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 3،018ށް އަރާފަ.\nޕޮލޭންޑުން އިތުރު2މީހުން މަރުވެ މަރުވި މީހުންގެ ޖުމްލަ އަދަދު 59ށް އަރައިފި. އެ ގައުމުން އިތުރު 203 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 3،149ށް އަރާފަ.\nރޯމޭނިއާ އިން އިތުރު މީހަކު މަރުވެ މަރުވި މީހުންގެ ޖުމްލަ އަދަދު 116ށް އަރައިފި. އެ ގައުމުން އިތުރު 445 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 3،183ށް އަރާފަ.\nމެލޭޝިޔާ އިން އިތުރު3މީހުން މަރުވެ މަރުވި މީހުންގެ ޖުމްލަ އަދަދު 53ށް އަރައިފި. އެ ގައުމުން އިތުރު 217 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 3،333ށް އަރާފަ.\nޗެކް ރިޕަބްލިކުން އިތުރު2މީހުން މަރުވެ މަރުވި މީހުންގެ ޖުމްލަ އަދަދު 46ށް އަރައިފި. އެ ގައުމުން އިތުރު 11 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 3،869ށް އަރާފަ.\nރަޝިޔާ އިން އިތުރު4މީހުން މަރުވެ މަރުވި މީހުންގެ ޖުމްލަ އަދަދު 34ށް އަރައިފި. އެ ގައުމުން އިތުރު 601 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 4،149ށް އަރާފަ.\nނޯވޭ އިން އިތުރު4މީހުން މަރުވެ މަރުވި މީހުންގެ ޖުމްލަ އަދަދު 54ށް އަރައިފި. އެ ގައުމުން އިތުރު 108 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 5،255ށް އަރާފަ.\nއޮސްޓްރޭލިއާ އިން އިތުރު3މީހުން މަރުވެ މަރުވި މީހުންގެ ޖުމްލަ އަދަދު 28ށް އަރައިފި. އެ ގައުމުން އިތުރު 36 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 5،350ށް އަރާފަ.\nއިސްރާއީލުން އިތުރު މީހަކު މަރުވެ މަރުވި މީހުންގެ ޖުމްލަ އަދަދު 37ށް އަރައިފި. އެ ގައުމުން އިތުރު 173 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 7،030ށް އަރާފަ.\nބްރެޒިލުން އިތުރު3މީހުން މަރުވެ މަރުވި މީހުންގެ ޖުމްލަ އަދަދު 327ށް އަރައިފި. އެ ގައުމުން އިތުރު 22 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 8،066ށް އަރާފަ.\nދެކުނު ކޮރެއާ އިން އިތުރު5މީހުން މަރުވެ މަރުވި މީހުންގެ ޖުމްލަ އަދަދު 174ށް އަރައިފި. އެ ގައުމުން އިތުރު 86 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 10،062ށް އަރާފަ.\nއޮސްޓްރިއާ އިން އިތުރު 10 މީހުން މަރުވެ މަރުވި މީހުންގެ ޖުމްލަ އަދަދު 168ށް އަރައިފި. އެ ގައުމުން އިތުރު 122 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 11،251ށް އަރާފަ.\nސްވިޒަލޭންޑުން އިތުރު 29 މީހުން މަރުވެ މަރުވި މީހުންގެ ޖުމްލަ އަދަދު 575ށް އަރައިފި. އެ ގައުމުން އިތުރު 279 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 1،906ށް އަރާފަ.\nޗައިނާ އިން އިތުރު4މީހުން މަރުވެ މަރުވި މީހުންގެ ޖުމްލަ އަދަދު 3،322ށް އަރައިފި. އެ ގައުމުން އިތުރު 31 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 81،620ށް އަރާފަ.\nޖަރުމަނުވިލާތުން އިތުރު4މީހުން މަރުވެ މަރުވި މީހުންގެ ޖުމްލަ އަދަދު 1،111ށް އަރައިފި. އެ ގައުމުން އިތުރު 269 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 85،063ށް އަރާފަ.\nއެމެރިކާ އިން އިތުރު 25 މީހުން މަރުވެ މަރުވި މީހުންގެ ޖުމްލަ އަދަދު 6،095ށް އަރައިފި. އެ ގައުމުން އިތުރު 503 މީހަކު ފައްސިވެފައިވާއިރު ފައްސިވި މީހުންގެ ޖުމްލަ އަދަދު ވަނީ 245،380ށް އަރާފަ.\nCovid-19: Shahruk Khan Ge Dheelathi Ehee India Rayyithunnahhttps://t.co/TAejH1gp7x\nCovid-19 Jehunu Anhenaku Viheithaa Maaginairuthakeh Nuve Maruvehjjehttps://t.co/CKU4NX02go\nBREAKING: Iran Aai Belgium In Anehkkaaves Ginabayaku Maruvehjjehttps://t.co/yqfsonwToz\nCovid-19 Jehigen CHSE Ge Furathama Principal Avahaaravehjjehttps://t.co/Zlfm1nlgUs\nCovid-19: World Bank In Raajje Ah 7.3 Million Dollar Ge Ehee Dheneehttps://t.co/5FKhmRjRJ9\nMalawi In Covid-19 Fenijje https://t.co/12A0fbww1W\nމާދަމާ ރާއްޖެ އިން ޖަރުމަންވިލާތައް ޗާޓަރު ފްލައިޓެއް އޮންނާނެ ކަމަށާއި އެ ފްލައިޓުން ދަތުރު ކުރަން ބޭނުންވާ ފަރާތްތަކުން ރާއްޖޭގައި ހުންނަ އިނގިރޭސިވިލާތުގެ ހައިކޮމިޝަނަށް އެންގުމަށް އިނގިރޭސިވިލާތުން ރާއްޖެ އަށް ކަނޑައަޅުއްވާފައި ހުންނަވާ ސަފީރު ކެރޮން ރޮސްލާ އެދިވަޑައިގެންފި.\n***ATTENTION any visitors to Maldives currently stranded***\n> A Condor charter will depart 00254April @Velaana > Frankfurt\n> Seats available DM @UKinMaldives with contacts if you want to get on\n> You will need proof of travel to final destination\n— Caron Rohsler (@caron_rohsler) April 3, 2020\nItaly Haalugai Jehi Salaan Jahanee, Ehee Dheyn Europe Dhekolhu https://t.co/FQO921cqp4\nMi Aharu Aamdhanee In Ehme Rufiya Eh Ves Uni Nuvaa Hamaekani Meehakee Billionaire Jeff https://t.co/eiBnryaN3Q\nExercise to keep your mind and body healthy these stressful times ??♀ pic.twitter.com/MmqCNCQ82R\n— Health Protection Agency (@HPA_MV) April 3, 2020\nMusaaara In 70% Unikuran Atletico Madrid Ge Kulhuntherin Ehbbas Vejje https://t.co/XGbp28cN5p\nChina Ge City Eh Gai Bulhalaa Kutha Ge Mas Keun Manaakohfi https://t.co/PTCtnG7bwl\nCovid-19: Dharifulhu Kaiveni Kuri Manzaru Balan Jehunee Video Call Akun https://t.co/GWar742nu9\nBREAKING NEWS: Covid-19: America In Ithuru 968 Meehun Maruvejje https://t.co/VpAC97i0iF\nBandhkohfai Oeh Kuredu Ah Fuluhun Araifaibaathee Muvvazafun Kanboduvejje https://t.co/fDVlxfMnxO\nCovid-19: Hingaafai Geah Dhaan Nukui Meehaa Geah Nudhevenees Kulliakah Maruvehjje https://t.co/sO9I6C0QfY\nއެމެރިކާއިން އިތުރު 845 މީހަކު ކޮވިޑް-19 އަށް ފައްސިވެއްފެ. ވޭތުވެދިޔަ 24 ގަޑިއިރުގެ ތެރޭގައި އެގައުމުން ވަނީ 27،896 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ އަދަދު 242،899 އަށް އަރާފަ\nއެމެރިކާއިން ކޮވިޑް-19 ޖެހިގެން އިތުރު 21 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 763 އަށް އަރާފަ. އެމެރިކާއިން މިހާތަނަށް ޖުމްލަ 5،865 މީހަކު ވަނީ މަރުވެފަ\nCovid-19: Hindu In Goiy Dhoonukoh "Puja Kuran" Budhu Thah Kairiyah Jamaa Vaneehttps://t.co/l2frFPdPno\nBREAKING NEWS: Covid-19: Record Adhadhakah Meehun Fassive, Maruvejjehttps://t.co/VTThlwzJUl\nޔޫއޭއީން އިތުރު 210 މީހަކު ކޮވިޑް-19 އަށް ފައްސިވެއްފެ. އެއާއެކު އެގައުމުން ފައްސިވި މީހުންގެ ޖުމްލަ އަދަދު މިވަނީ 1،024 އަށް އަރާފަ\nއެމެރިކާއިން ކޮވިޑް-19 ޖެހިގެން އިތުރު 17 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 742 އަށް އަރާފަ. އެމެރިކާއިން މިހާތަނަށް ޖުމްލަ 5،844 މީހަކު ވަނީ މަރުވެފަ\nއެމެރިކާއިން އިތުރު 1،314 މީހަކު ކޮވިޑް-19 އަށް ފައްސިވެއްފެ. ވޭތުވެދިޔަ 24 ގަޑިއިރުގެ ތެރޭގައި އެގައުމުން ވަނީ 26،655 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ އަދަދު 241،658 އަށް އަރާފަ\nއެމެރިކާއިން ކޮވިޑް-19 ޖެހިގެން އިތުރު 20 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 725 އަށް އަރާފަ. އެމެރިކާއިން މިހާތަނަށް ޖުމްލަ 5،827 މީހަކު ވަނީ މަރުވެފަ\nއިޒްރޭލުން ކޮވިޑް-19 ޖެހިގެން އިތުރު 8 މީހަކު މަރުވެއްޖެ. އެއާއެކު އެގައުމުން ވޭތިވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 10 އަށް އަރާފަ. މިހާތަނަށް އެގައުމުން 36 މީހަކު ވަނީ މަރުވެފަ. އިޒްރޭޒުލް އިތުރު 505 މީހަކު ވަނީ ކޮވިޑް-19 އަށް ފައްސިވެފަ. ވޭތުވެދިޔަ 24 ގަޑިއިރުގެ ތެރޭގައި އެގައުމުން 765 މީހަކު ފައްސިވެފައިވާއިރުު، މިހާތަނަށް ޖުމްލަ 6،857 މީހަކު ވަނީ ފައްސިވެފަ\nއަލްޖީރިޔާއިން އިތުރު 28 މީހަކު މަރުވެ، މަރުވި މީހުންގެ އަދަދު 86 އަށް އަރައިފި. އެގައުމުން އިތުރު 139 މީހަކު ކޮވިޑް-19 އަށް ފައްސިވެފައިވާއިރު، ޖުމްލަ 986 މީހަކު ވަނީ ފައްސިވެފަ.\nކެެނެޑާއިން އިތުރު 12 މީހަކު މަރުވެ، އެގައުމުން 24 ގަޑިއިރުގެ ތެރޭގައި މަރުވި މީހުންގެ އަދަދު 14 އަށް އަރައިފި. މިހާތަނަށް ކެނެޑާއިން 57 މީހަކު ވަނީ މަރުވެފަ. އަދި އެގައުމުން ޖުމްލަ 2،946 މީހަކު ވަނީ ފައްސިވެފަ\nMaruvaa Meehun Ge Adhadhu Control Nuve, Verin Goiy Husvaneehttps://t.co/Kfcs8vg6Jm\nCovid-19: California In Vazeefaa Gellunu Meehun Ge Adhadhu2Million Ah Araneehttps://t.co/2q4oWYyyrK\nއެމެރިކާއިން އިތުރު 1،521 މީހަކު ކޮވިޑް-19 އަށް ފައްސިވެއްފެ. ވޭތުވެދިޔަ 24 ގަޑިއިރުގެ ތެރޭގައި އެގައުމުން ވަނީ 25،341 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ އަދަދު 240،344 އަށް އަރާފަ\nއެމެރިކާއިން ކޮވިޑް-19 ޖެހިގެން އިތުރު 39 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 705 އަށް އަރާފަ. އެމެރިކާއިން މިހާތަނަށް ޖުމްލަ 5،807 މީހަކު ވަނީ މަރުވެފަ\nރޯމެނިޔާ އިން އިތުރު 16 މީހަކު ކޮވިޑް-19 ޖެހިގެން މަރުވެއްޖެ. އެގައުމުން ފާއިތުވި 24 ގަޑިއިރުގެ ތެރޭގައި 23 މީހަކު ވަނީ މަރުވެފަ. ރޯމެނިއާއިން އިތުރު 115 މީހަކު ވަނީ ފައްސިވެފަ. އެއާއެކު އެގައުމުން ފައްސިވި މީހުންގެ އަދަދު ވަނީ 2،738 އަށް އަރާފަ\nMale' Gai Curfew Hingee Thajuribaa Hoadhan, Kuriah Oeh Thanugai Vaguthu Ithuruvedhaane - Sarukaaru https://t.co/icXoKQCfEh\nއެކުއެޑޯ އިން ކޮވިޑް-19 ޖެހިގެން އިތުރު 22 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 120 އަށް އަރައިފި. އެކުއެޑޯއިން އިތުރު 405 މީހަކު މިހާރު ވަނީ ކޮވިޑް-19 އަށް ފައްސިވެފަ. އެއާއެކު އެގައުމުން ފައްސިވި މީހުންގެ ޖުމްލަ އަދަދު މިވަނީ 3،163 އަށް އަރާފަ\nCovid-19: Balin Rangalhuvaa Meehunnah Card Eh Dheneehttps://t.co/CJMtoJUxaI\nބްރެޒިލުން ކޮވިޑް-19 ޖެހިގެން އިތުރު 53 މީހަކު މަރުވެއްޖެ. އެއާއެކު އެގައުމުން ފާއިތުވި 24 ގަޑިއިރުގެ ތެރޭގައި މަރުވި މީހުންގެ އަަދަދު މިވަނީ 57 އަށް އަރާފަ. އެގައުމުން މިހާތަނަށް ޖުމްލަ 299 މީހަކު ވަނީ މަރުވެފަ. ބްރެޒިލުން މިހާތަނަށް ޖުމްލަ 7،910 މީހަކު ވަނީ ކޮވިޑް-19 އަށް ފައްސިވެފަ.\nތުރުކީން އިތުރު 2،456 މީހަކު ކޮވިޑް-19 އަށް ފައްސިވެ، އެގައުމުން ފައްސިވި މީހުންގެ ޖުމްލަ އަދަދު 18،135 އަށް އަރައިފި\nތުރުކީން ކޮވިޑް-19 ޖެހިގެން އިތުރު 79 މީހަކު މަރުވެއްޖެ. މިއަދު އެގައުމުން މި ބަލީގައި ޖުމްލަ 356 މީހަކު ވަނީ މަރުވެފަ. މިއީ އެގައުމުން މިހާތަނަށް އެންމެ ގިނަ ބަޔަކު މަރުވި ދުވަސް\nޖަރުމަނުން އިތުރު 4،200 މީހަކު ކޮވިޑް-19 އަށް ފައްސިވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި ފައްސިވި މީހުންގެ އަދަދު މިވަނީ 6،655 އަށް އަރާފަ. އެގައުމުން މިހާތަނަށް 84،636 މީހަކު ވަނީ ކޮވިޑް-19އަށް ފައްސިވެފަ.\nޖަރުމަނުން އިތުރު 120 މީހަކު ކޮވިޑް-19 ޖެހިގެން މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 168 އަށް އަރާފަ. އެގައުމުން މިހާތަނަށް 1،099 މީހަކު ވަނީ ކޮވިޑް-19 ޖެހިގެން މަރުވެފަ.\nއެމެރިކާއިން އިތުރު 22،320 މީހަކު ކޮވިޑް-19 އަށް ފައްސިވެއްފެ. ވޭތުވެދިޔަ 24 ގަޑިއިރުގެ ތެރޭގައި އެގައުމުން ވަނީ 23،820 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ އަދަދު 238،823 އަށް އަރާފަ\nއެމެރިކާއިން ކޮވިޑް-19 ޖެހިގެން އިތުރު 600 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 666 އަށް އަރާފަ.\nކޮވިޑް-19 ކޮންޓްރޯލް ކުރަން ގައުމުތަކުން ވަރުގަދަ ފިޔަވަޅުތަކެއް އަޅާފައި އޮތް ނަމަވެސް، ބަލި ޖެހޭ މީހުންގެ އަދަދާއި، މަރުވާ މީހުންގެ އަދަދު މަދުނުވެ، ހާސްކަމާއި ބިރުވެރިކަން އަދިވެސް ދަނީ އިތުރުވަމުންނެވެ.\nކޮވިޑް-19 ޖެހުނު މީހުންގެ އަދަދު މިރޭ ވަނީ އެއްމިލިއަން ފަހަނައަޅާފައެވެ.\nމިހާތަނަށް 1004791 މީހުން ވަނީ ކޮވިޑް-19 އަށް ފައްސިވެފައެވެ. އޭގެ ތެރެއިން 51578 މީހުން ވަނީ މަރުވެފައެވެ. މިއަދު 210519 މިހާތަނަށް ބަލިން ރަނގަޅު ވެއްޖެއެވެ. 69595 މީހުން މިއަދު އެކަނިވެސް ކޮވިޑް-19 އަށް ފައްސިވެފައި ވެއެވެ. އަދި 4386 މީހަކު މިއަދު މިހާތަނަށް މަރުވެފައި ވެއެވެ.\nއަދިވެސް އެންމެ ބާރަށް ކޮވިޑް-19 ފެތުރެމުން ދަނީ އެމެރިކާގައެވެ. އިޓަލީވިލާތާއި ފްރާންސަށް ކޮންމެވެސް ވަރެއްގެ ހަމަޖެހުމެއް އަންނަން ފަށާފައިވާ ކަމަށް ލަފާކުރެވެއެވެ. ނަމަވެސް ސްޕޭނާއި ޖަރުމަންވިލާތުގެ ހާލަތު ދަނީ ގޯސްވަމުންނެވެ.\nމިއަދު ރާއްޖެ އިން ލިބުނު ޚަބަރުތަކަށް ބަލާއިރު ކޮވިޑް-19 އިތުރަށް ފެތުރިދާނެ ކަމަށް ރާއްޖެ އިން އަދިވެސް ދަނީ ތައްޔާރުވަމުންނެވެ. މިއަދު މާލޭގައި ވަނީ ކާފިއު ހިންގާފައެވެ.\nREPORT: MNDF In Huttumeh Nethi,4Dhuvahu Kuri Massakaiy, Varah Hiygaimu! https://t.co/Bj6rPy57Rg\nEngi Gothah Kiyaman Vumun Rayyithunnah Shukuru!https://t.co/jkdszTIUiz\nކޮވިޑް-19 ފެތުރި ކުއްލި ހާލަތެއް ދިމާވެއްޖެނަމަ އިންޑިއާގެ އަސްކަރީ މަނަވަރެއް ރާއްޖެ އަންނަން މިހާރު ތައްޔާރީ ހާލަތުގައި އެބައޮތެވެ.\nBREAKING NEWS: Kulli Haalath Askaree Manavareh Raajje Fonuvan India Thahyaaru Vejje https://t.co/ewIpVQV2lr\nއޭޕްރީލް 3, 2020 01:12\nބަލި ކޮންޓްރޯލް ކުރެވޭނީ ﷲ އަށް.... އެކަލާނގެ މަގަށް ރޫޖަޢަވޭ.\n2- އިސްތިޣުފާރު ކުރޭ\n4- ފާފަތަކާއި ދުރުވޭ.\n5- ހެޔޮޢަމަލު ގިނަކުރޭ\n6- ޞަދަޤާތް ކުރޭ\n7- ފަރުވާ ހޯދުމަށް މަސައްކަތް ކުރޭ\n8- ޞިއްޙީ މާހިރުން ގެ ބަސް އަހާ.\nއޭޕްރީލް 7, 2020 15:16\nއޭޕްރީލް 3, 2020 09:58\nދައްތަ ބުނީ ގޮތްހުސްވެފަ ތިބޭ މީހުން ހުންނާނީ ގަބުރުސްތާނުގަޔޯ؟?\nއޭޕްރީލް 8, 2020 22:31\nތީނަގެ ނަން ބުނޭ\nއޭޕްރީލް 7, 2020 15:14\n23ގަޑީއިރު ވަންދެހް ލޮކް ޑައުން އަދި ﷲއަށް ގިނަގިނައިން ހަނދުމަކުރުން


Serbia Ge Defense Minister Covid-19 Ah Fassi Vejje - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! - 19 މިނެޓް ކުރިން\nސާބިއާގެ ޑިފެންސް މިނިސްޓަރު\nސާބިއާގެ ޑިފެންސް މިނިސްޓަރު އަލެކްސެންޑަ ވުލިން ކޮވިޑް-19 އަށް ފައްސިވެއްޖެއެވެ.\nއެ ގައުމުގެ ޑިފެންސް މިނިސްޓްރީން އިއްޔެ ނެރުނު ބަޔާނެއްގައި ބުނީ ވުލިން ކޮވިޑް-19 އަށް ފައްސިވެފައިވީ ނަމަވެސް އޭނާގެ ފަރާތުން އެއްވެސް އަލާމާތެއް ފެނިފައި ނުވާ ކަމަށެވެ. އަދި މިނިސްޓަރުގެ ހާލު ރަނގަޅު ކަމަށް ވެސް ބަޔާނުގައިވެއެވެ.\nސާބިއާގެ ޑިފެންސް މިނިސްޓަރު މިދިޔަ ހަފްތާގައި ވަނީ ރަޝިއާގެ މޮސްކޯގައި އޮތް ޕެރޭޑެއްގައި ބައިވެރިވެވަޑައިގެންފައެވެ. އެ ޕެރޭޑްގައި ޑިފެންސް މިނިސްޓަރުގެ އިތުރުން ސާބިއާގެ މަތީ ފެންވަރުގެ ވަފްދެއް ވެސް ބައިވެރިވެވަޑައިގެންނެވިއެވެ.\nރިޕޯޓުތައް ބުނާ ގޮތުގައި ސާބިއާގެ ރައީސް އެލެކްސެންޑަރު ވޫސިޗް ވަނީ ރަޝިއާގެ ރައީސް ވަލްޑިމިއަ ޕުޓިންއާ ބައްދަލު ކުރައްވައިފައެވެ. އެކަމަކު، ރަޝިއާގެ ރައީސް އާއި ސާބިއާގެ ޑިފެންސް މިނިސްޓަރު ބައްދަލުވި ކަމެއް އެނގިފައެއް ނުވެއެވެ.\nސާބިއާގެ ޑިފެންސް މިނިސްޓަރު ކޮވިޑް-19 އަށް ފައްސިވި އިރު، އެ ގައުމުގެ ގާނޫނު ހަދާ މަޖިލިހުގެ ރައީސް މަޖާ ގޮކޮވިޗް ވަނީ ކޮވިޑް-19 އަށް ފައްސިވެފައެވެ.


ކޮލަމިސްޓް ކޮކްޓޭލް | Landhooinfo\nމިލިޔުމުގައި އަޅުގަޑު ބަލައިލާނީ މިހާތަނަށް އެކިނަންނަމުގައި ލަންދޫ އިންފޯގައި އަޅުގަޑު ލިޔެފައިވާ ލިޔުންތަކަށް ކިޔުންތެރިންގެ ފަރާތުން ލިބިފައިވާ ތަފާތު ކޮމެންޓްސް ތަކުގެ މައްޗަށެވެ. މިއީ މިގޮތުން އަޅުގަނޑު ލަންދޫ އިންފޯއަށް ލިޔާ 63 ވަނަ އާޓިކަލެވެ.\nލިޔުންތެރިކަމަކީ ނުވަތަ ކޮލަމިސްޓުންގެ ދައުރަކީ ލިޔުމުގެ ވާސިތޯއިން އެއިރެއްގައި ނުވަތަ އެތަނެއްގައި ކަންހިނގާމަގު ހާމަކަންބޮޑު ގޮތަކަށް އޮޅުވައިލުމެއްނެތި ރައްޔިތުންނާއި ހިސާބަށް ލިޔުމުން ގެނެސް ދިނުމެވެ. ނުވަތަ އެންމެ ފުރިހަމަ ލިޔުމަކީ އެކޮލަމިސްޓަކު އެބުނަންއުޅެ އެއްޗެއް ކުރުކޮށް އެންމެ އާދައިގެ ބަހުރުވައިން ރައްޔިތު މީހާއަށް ފަހުމުވާގޮތައް ލިޔުމެވެ.\nއަޅުގަޑު ގަބޫލުކުރާގޮތުގައި ކޮލަމިސްޓުންގެ ލިޔުންތަކަކީ ތޫނު ހަންޖަރަކައްވުރެވެސް ނުރައްކާތެރި ތޫނުއެއްޗެކެވެ. އެހެންކަމައްވުމުން ކޮލަމިސްޓުންގެ ލިޔުންތަށް ވާންޖެހޭނީ ރައްޔިތުމީހާއަށް ތެދުމައުލޫމާތު ލިއްބައިދެނިވި އިބުރަތްތެރި ތެދުއެއްޗަކަށެވެ. ހަމައެފަދައިން ކިޔުންތެރިންގެ ކޮމެންޓްސްވެސް ވާންޖެހޭނީ ތެދުއެއްޗަކަށެވެ.\nކޮލަމިސްޓުންގެ ލިޔުންތަކުގެ ކޮލިޓީ ނުވަތަ އެ އާޓިކަލެއްގެ ފޭރާންހިޔޮކަން ސާބިތު ކޮއްދޭ އެއްކަމަކީ އެއާޓިކަލަކަށް ކިޔުންތެރިންގެ ފަރާތުން ލިބޭ ބިނާކުރުވަނިވި ހިޔާލުތަކެވެ. ނުވަތަ ފާޑުކިޔުންތަކެވެ. ކިޔުންތެރިންގެ ބިނާކުރުވަނިވި ކޮމެންޓްސް ތަކަކީ އެލިޔުމެއްގެ އެއްބައެވެ. އެހެންކަމައްވުމުން ކިޔުންތެރިންގެ ކޮމެންޓްސްތައް ވާންޖެހޭނީ އެލިޔުމަކާއިގުޅޭ ލިޔާމީހާގެ އަތުން ދޫވެފައިވާ ، އެހެނަސް ބިނާކުރުވަނިވި ފާޑްލިޔުން ތަކަކަށެވެ.\nކޮލަމިސްޓަކުލިޔާ އާޓިކަލެއްގައި ކިޔުންތެރިންނަށް ކަމުގެ ހަގީގަތް ސާފުކޮށްދިނުމައްޓައި ލިޔާމީހާ ކިތަންމެ މަސައްކަތެއް ކޮށްފައި ހުއްޓަސް ، ކޮލަމިސްޓުން ލިޔާލިޔުންތަކަށް އާންމުގޮތެއްގައި ކޮމެންޓްސް ދެއްވާ ކިޔުންތެރިންގެ ތެރެއިން ގިނަބޭފުޅުންނަކީ ކާކުކަން ނޭގޭގޮތަށް ތަފާތު ނަންނަމުގައި ކޮމެންޓްސް ދެއްވާ ބޭފުޅުންކަން ފާހަގަ ކުރަމެވެ. އަދި އެފަދަ ބޭފުޅުން ދެއްވާ ކޮމެންޓްސްތައް ގިނަފަހަރައް ބިނާވެފައި ހުންނަނީ އެމީހަކު ގަބޫލުކުރާ ސިޔާސީ ފިކުރަކާއި އެއްގޮތަށެވެ. މިކަން މިހެން ހުރުމުން ކިޔާމީހާއަށް އެކޮލަމަކުން ހާސިލްވާންޖެހޭ އިބުރަތާއި މައުލޫމާތު ނުލިބި ކޮލަމިސްޓް މީހާގެ ހިޔަލާއިފިކުރު އެއީ ކިތަންމެ ތެދުއެއްޗެއް ކަމުގައިވިއަސް އެހިޔާލާތަކާއި ފިކުރުއެއީ މުޖުތަމައައް ބެނުންތެރި އެއްޗަކަށް ފަހަރުގައި ނުވެހިނގައިދާނެއެވެ. ހަމަ އެފަދައިން ކޮލަމިސްޓް މީހާވެސް ކިތަންމެމޮޅު ދިރާސާއެއްކޮށްގެން ކިތަންމެމޮޅު ލިޔުމެއް ލިއަން މަސައްކަތް ކުރިއަސް އެމީހަކީ ވަކިފިކުރަކައް ސިޔާސީގޮތުން ނިސްބަތްވާ މީހެއް ކަމުގައި ވަނީނަމަ އެމީހަކައްވެސް ގިނަފަހަރައް ދިރާސާގެ ނަމުގައި ބިތުފަންގި ނެގިފައި ހުންނަނީ އެމީހަކު ނުރުހޭ ފަރާތްތަކުގެ ކަންކަން ކަމުގައިވުމީ އިންސާނީ ތޮބީއަތެކެވެ. އެހެން ނަމަވެސް މިދެންނެވި ބީދައިން ކަންހިގަމުންދާއިރު އެއްވެސް މީހަކައް އެމީހެއްގެ އުނިސިފަ ނޭގުމީ އެމީހެއްގެ ކުށެއްނޫނެވެ. އެއީ އިންސާނީ ސިފައެކެވެ. އިންސާނައިގެ ފުށުގައިހުންނަ މިސިފަ އެގޭނީ ތިމާނޫން އެހެން މީހުންނަށެވެ.\nއަދުނަނު ވ.މޮލު ލިޔުމެއް! އެކަމަކު އެންމެފަހުން ތިޔައެއްބަސްވެ ލެއްވީ ވަކިކުލައެއް ޖެހިފައި ހުންނަ މީހެއްވިއްޔާ، އަދި ކިތަންމެ ތެދުއެއްޗެއް ލިޔުނަސް އެމިހާ ލިޔަނީ އެކުލަޔަކަށް ފައިދާވަ އެއްޗިހިކަން! އަދުނާނު ވ.ރައްމޮޅު ލިޔުމެއް! ވ.ސަލާމް.\nއަދުނާނުބޭ ! ކޮމެންޓް ކުރާތީ މޭ ކަރައިގަތީ ދޯ ! ތީހަމަ ވާނެގޮތް ކަންތައްތައް ހަޖަމް ކުރަން ދަސްކޮށްބަލަ\nވަރަށް ރަގަޅު ވާހަކައެއް . އަސްލު އަދުނާުނުގެ ލިޔުންތައް އަހަރެން ވަރަށް ޝައުޤުވެރިކަމާއެކު ކިޔަން.\nވަރަށް ރަގަޅު އަދުނާނުގެ ލިޔުންތައް.


Ali Waheed Furikan Engunee Media In, Mauloomaathu Libeynee Beysfaruvaa Ah Kamah: Mabrook - Vaguthu\nއަލީ ވަހީދު ފުރިކަން އެނގުނީ މީޑިއާއިން، މައުލޫމާތު ލިބެނީ ބޭސްފަރުވާއަށް ކަމަށް: މަބްރޫކް\nކުރީގެ ޓޫރިޒަމް މިނިސްޓަރު އަލީ ވަހީދު ފުރާވަޑައިގަތް ކަން އެނގިވަޑައިގަތީ މީޑިއާއިން ކަމަށާއި މައުލޫމާތު މިހާރު ލިބޭ ގޮތުގައި އަލީ ވަހީދު ފުރާވަޑައިގަތީ ބޭސްފަރުވާއަށް ކަމަށް ރައީސް އޮފީހުގެ ތަރުޖަމާނު މަބްރޫކް އަބްދުލް އަޒީޒް މިއަދު ވިދާޅުވެއްޖެއެވެ.\nރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަށް ޖަވާބު ދެއްވަމުން މަބްރޫކް ވިދާޅުވީ އަލީ ވަހީދު ފުރާވަޑައިގަތް ކަން އެނގިވަޑައިގަތީ މީޑިއާއިން ކަމަށެވެ. އެއަށް ފަހު އެ ކަން ހިނގައިދިޔަ ގޮތް ސާފު ކުރެއްވި ކަމަށް ވިދާޅުވިއެވެ.\nމި ގޮތުން އަލީ ވަހީދުގެ ޕާސްޕޯޓް ހިފަހައްޓާފައި އޮތް ކޯޓު އަމުރު ބާތިލް ކުރަން ކޯޓުން ނިންމީ އަލީ ވަހީދުގެ ބަލި ހާލަތަށް ރިއާޔަތްކޮށް ބޭސްފަރުވާ ހޯދެން އޮތީ ރާއްޖެއިން ބޭރުން ކަމަށް ބުނެ ޑޮކްޓަރަކު ދީފައިވާ ލިޔުމަކަށް ރިއާޔަތްކުރުމަށް ފަހު ކަމަށް މަބްރޫކް ވިދާޅުވިއެވެ.\nއަލީ ވަހީދު ރާއްޖެއިން ބޭރަށް ފުރާވަޑައިގެންފައިވަނީ އޭނާގެ މައްޗަށް ޖިންސީ ކުށްތަކެއްގެ ބޮޑެތި ދައުވާތަކެއް ދައުލަތުން އުފުލާފައިވަނިކޮށެވެ. އޭނާގެ މައްޗަށް ވަނީ ޖިންސީ އަނިޔާ ކުރުމުގެ ދައުވާއަކާއި ޖިންސީ ގޯނާ ކުރުމުގެ ދައުވާ އާއި ޖިންސީ ގޯނާ ކުރަން އުޅުމުގެ ދައުވާ އާއި ރޭޕް ކުރަން އުޅުމުގެ ކުށުގެ ދައުވާ އާއި ބޭ އަދަބީ ގޮތުގައި ޖިންސީ ގުނަވަން ހާމަ ކުރުމުގެ ދައުވާ އާއި ހުއްދަ ނޫން ޖިންސީ މުއާމަލާތެއް ހިންގަން އެދުމުގެ ދެ ދައުވާއެއް ކޮށްފައެވެ.\nމިއީ ޖިންސީ ފުރައްސާރައެއްގެ ތުހުމަތު އަމާޒުވެގެން ވަޒީރަކު މަގާމުން ވަކިކުރި ފުރަތަމަ ފަހަރެވެ. އަދި އެފަދަ މައްސަލައެއްގައި ވަޒީރަކަށް ދައުވާ އުފުލި ވެސް ފުރަތަމަ ފަހަރެވެ. މި ދައުވާތަކުގެ ޝަރީއަތް ވެސް ކްރިމިނަލް ކޯޓުން ފާށާފައިވެއެވެ.\nފެބުރުއަރީ 10, 2021 16:41\nޤަސްތުގައި ރާވައިގެން ފުރުވާލީ، ފަޑިޔާރުގެ ވަރަށް ނަޒާހައްތެރި މިކުރަނީ !\nފެބުރުއަރީ 10, 2021 16:46\nސަރުކާރުން ކޮވިޑްގަ ކުރިއްޔާ ކުރިހާ ވައްކަމެއްކުރުމުގެ މުގުލުގަ އިނީ މީނަޔާ މައިމޫމާޔާ ނަޒުލާޔާ މިވަރުގެ ބައެއް ތެ ދެއްހަ ދާނެތަ ހުންނަ ގޮތްކުޑަކަން ބަލާބަލަ ސައިތާނުގެ\nފެބުރުއަރީ 10, 2021 17:00\nއެތަން ކޮޅުގެ ފަރުވާކުރަން!\nފެބުރުއަރީ 10, 2021 17:10\nއެހެންވީމަ އަމިއްލަފުޅައްތި އެއްބަސްވެލައްވަނީތޯ ފެއިލްވެއްޖެކަމައް\nފެބުރުއަރީ 10, 2021 17:39\nސަރުކާރުގެ އެހާ ގާތް އެކްސް-މިނިސްޓަރަކު އެހާ ބަލިހާލު ބޮޑުވެގެން އުޅުނުއިރު ސަރުކާރަށް ހަމަ އެއްގޮތަކަށްވެސް ނޭނގި މިއޮތީ. ފުރިފަހުން ބަލިކަން އެއެނގުނީވެސް. ހުކުމްކުރިތަނާ ވަގުތުން ޕާސްޕޯޓް ކްލިއަރވެގެެން ޓިކެޓްވެސް އެހާ އަވަހަށް ނެގި އެހާ އަވަހަށް ފުރައިފި. ދިއަ ގައުމެއްވެސް ނޭނގޭ އެއްވެސް މީހަކަށް.\nފެބުރުއަރީ 10, 2021 17:49\nއަތް ކަނޑާނަމަ މިހާރު މީތިތައް ތިބޭނީ ކޮއްމަސްބުރި އައް ވެފަ.\nފެބުރުއަރީ 10, 2021 18:08\nތިޔަ މައްސަލައިގަ ކޯޓުން ހުއްދަ ދިން ފަނޑިޔާރާ އިމިގްރޭޝަން އާ ހަވާލުވެ ހުރި އިސް މީހާ އިސްތިއުފާ ދޭން ޖެހެ އެވެ.\nފެބުރުއަރީ 10, 2021 19:40\nތިބޭފުޅާ މެންގެ ވާހަކަ ހުރިގޮރް ދިވެހިކޮންމެ ރއްޔިތަކަށް އެނގޭނެއެވެ.\nހުޅުމާލޭ މިސްކިތުގައި އަޅުކަން ކުރަންހުރި ދިވެހި މީހާއަށް ޙަމަލާދިން އިންޑިއާ މީހާގެ ބޮލުގައި އަތްފިރުމާލައި ގައުމަށް ފޮނުވާލުމަށްފަހު ޕީޖީ ޝަމީމު މީޑިޔާއަށް އަރައިބުނީ. އެންމެ ރަނގަޅީ އޭނާ ގައުމަށް ފޮނުވާލުން ކަމަށެވެ. ޤާނޫނޫނު އަސާސީގެ އެންމެން ހަމަހަމަ ކުރި މާއްދާވެސް ޝަމީމު އެހެއްދެވީ ބޭނުންގޮތަކަށް މޮޑެލާ ފުއްގަނޑެްް ކަނަށެވެ.\nއިންޑިއާ މީހާ އިސްލާމީ މަރުކަޒަށްއަރައި އޮރިޔާންވީމާ ފުލުހުންބުނީ އެެއީ މޮޔަ ކުއްޖެއް ކަމަށެވެ!\nފެބުރުއަރީ 10, 2021 20:44\nޢަލީ ވަޙީދު ބުނެފައި އޮތީ، އޭނާއަށް މިސަރުކާރުން އެއްވެސް ކަމެއް ކުރާކަށް ނުކެރޭނެކަމަށް. އެއަށްވުރެ ބޮޑެތި ޖަރީމާ ސަރުކާރުން ހިންގާފައިވާކަމަށާއި، އެހުރިހާ ކަމެއްގެ ހެކި ޢަލީ ވަޙީދުގެ އަތުގައިހުރިކަމަށް. މިހެންވީމަ، ޕީޖީއިން މިކަމުގައި ސަރުކާރާއި ވާހަކަ ދައްކައިގެން ޢަލީ ވަޙީދު ރާއްޖެއިން ފުރުވައިލީ ހަމަ ދުރާލައި ރޭވިގެން ޤަޞްދުގައި.\nފެބުރުއަރީ 11, 2021 00:23\nއެޗްޕީއޭގަ ހުރެގެން ދޮގު ހަދަން މޮޅުކަމުން ގެންދިޔައީ ރައީސް އޮފީހައް، މީނަގެ ދޮގު ހެދުމުގެ ހުނަރު އެދައްކާލަނީ\nފެބުރުއަރީ 11, 2021 00:26\nބަނބުރޫކް އަކީ ދޮގުހެދުމުން ޕީއެޗްޑީ ނަގައިގެން ހުންނެވި ބޭކަލެއް\nފެބުރުއަރީ 11, 2021 01:00\nބުރޯ ޕުލީސް، ތީ ދިވެހި ވަރަށް ވިނަ މީހުންގެ ލޯބި ލިބިފައިވާ ފަރާތެ. ކޮވިޑް ގެ ހުރިހާ ހަބަރެއް ތެދުވެރިކަމާއި އެކީ ރައްޔިތުންނަށް ގެނެސް ދިން. ރައްޔިތުން ވާ ލޯބި ގެއްލޭ ފަދަ ކޮސް ވާހަކަ ނުގޮވާ. އާދޭސް ކޮއްފަ ބުނަން.\nފެބުރުއަރީ 11, 2021 01:06\nއިރާގުގެ ކުރީގެ އިންފޮމޭޝަން މިނިސްޓަރު ސަހާފުތަ...ހައްހައް...ބުހުތާން ދޮގު ހަދާމީހެއް\nފެބުރުއަރީ 11, 2021 03:20\nއަލީ ވަހީދު ފިލިކަން ކަލެޔަށް އިނގޭނީ މިރޭ ފެންނަ ހުވަފެނަކުނޫންތަ\nފެބުރުއަރީ 11, 2021 05:33\nރާބޮއެގެން ދެއްތޯ ތިބީ ބަލަ ތިޔަ ކަހަލަ ތާކުން ތާކު ނުޖެހޭ ވާހަކަ ދެއްކީމަ ކުޑަކުއްޖަކުވެސް ގަބޫލެއް ނުކުރާނެ ވާނުވާ ނޭގޭ ސަރުކާރެއްކަން ތިޔަ އެއްބަސްވީ\nފެބުރުއަރީ 11, 2021 09:20\nދެން ޢަލީ ދަލީލު އާއި މަގުރޫޕު ދެބޭން ބޫން ބޫން، އެނގިއްޖެ؟\nފެބުރުއަރީ 11, 2021 10:10\nތިހެން ކަމަށްވާނަމަ ރައީސްއަށް ކީރިތި ކުރެއްވޭ ވަރުން ތިވާހަކަ ތިއޮތީ ތަރުޖަމާނު ގާތު ކުރިން ނުބުނެވިއެވެ.\nފެބުރުއަރީ 11, 2021 11:07\nއަލީވަހީދުގެ ސަރީއަތް މިސަރުކާރުން ކުރިއައް ގެންދަން ނުކެރޭނެކަން ކުރިންވެސް އެނގޭ ގެންގޮސްފިއްޔާ ސަރުކާރު ރީއްޗައް ބަރަހަނާ ކޮއްލާނެ ކުރި ހުރިހާ ވައްކަމެއް އޭނަޔައް އެނގޭނެ!!\nފެބުރުއަރީ 11, 2021 11:14\nނަސީބެއްނޫންތަ ރައްޔިތުން ނުކުމެ މިވެރިންގެ އަނގަޔައް އަތްބާނާފަ ކުޑަދޫ ދަމައިނުގަންނަކަން ހަމއެކަނނި އަތެއްނޫން ކަނޑަންވީ ގަޔާ ވަކިންހުރި ހުރިހާގުނަވަނެއްވެސް ކަނޑަންޖެހޭ!!\nފެބުރުއަރީ 11, 2021 17:19\nތަ ފާތުކުރުން އިންތިހާއަށް އެކިމީހުނަށް އެކިގޮތް އަންދާ ގާނޫނު. އެއްވެސް ހެއްކެއްނެތި މީހުން ހައްޔަރުކުރުމަށް އަމުރުނެރުމުން އެ އަމުރު ރިވިއުކޮށް ނުދޭ ތިއަކޯޓުން އަނިޔާވެރިކަން ވަރަށްބޮޑު އިންސާ ފު ވިއްކާ އެއްޗަކަށް ހަދަން ހެއުވާނެތޯ؟\nފެބުރުއަރީ 11, 2021 17:35\nނަސީދު ވެސް މައިބަދައިގަ ރިއްސާތީ އިގިރޭސި ވިލާތުގަ ފިޒިއޮތެރޕީ ހެދީ ގޮނޑި ދުއްވައިގެން.އަލީވަހީދުވެސް އިގިރޭސިވިލާތުގަ ގޮނޑި ދުއްވައިގެން ފިޒިއޮތެރަޕި ހެއްދެވުމުން މައިބަދަ ރަނގަޅުވެދާނެ. ޕީޖީން އެބުނީ3މަހޭ އެހާތަނަށް ރަނގަޅުވާނެތް؟ ނަސިދުވެސް ރަނގަޅުވީ2އަހަރެއްހަ ދުވަހުން . އަލީވަހީދު އުމުރުގެ ބާކީބައިގަ މައިބަދައިގެ ރިއްސުމަށް ވޭސްކުރަންނުޖެހޭނެބާ؟\nފެބުރުއަރީ 11, 2021 17:38\nއެމްޑިޕީ ސަރުކާރުގަ އަލީވަހީދު އަށްދިމާވިގޮތުން ޕިޕީއެމްގެ ސަރުކާރުގަވެސް އަލީވަހީދުގެ މައްސަލަ ކޯޓްގާ ހިގާނެ .މިހާރު އަލީވަހީދަށް ވެފަ އެހުރީ ފުޅަންގަށް ވީހެން މައްޗަށް އަރައިފިނަމަ ހޯރަހިފާނެ އަޑިޔަށް ގޮއްސިނަމަ ކަންކެލި ހިފާނެ.


Beyerygai ulhey iru mask elhun majubooru kohfi\nބޭރުގައި އުޅޭއިރު މާސްކު އެޅުން މަޖުބޫރުކޮށްފި-- އަވަސް ފޮޓޯ: އަހުމަދު އަޝްހާދު (ޖެރީ)\nބޭރަށް ނިކުމެ އުޅޭއިރު މާސްކު އެޅުން މަޖުބޫރުކޮށްފި އެވެ.\nމިގޮތަށް ނިންމާފައިވަނީ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހް މިއަދު ނެޝަނަލް ޓާސްކްފޯހާއެކު ބޭއްވި ބައްދަލު ވުމެއްގަ އެވެ.\nބައްދަލު ވުމަށްފަހު ރައީސުލްޖުމްހޫރިއްޔާގެ އޮފީހުން ކުރި ޓުވީޓެއްގައި ބުނެފައިވަނީ ކޮވިޑް-19 ޖެހޭ މީހުން އަނެއްކާ ވެސް ގިނަވަމުން ދާތީ ތިމާ އާއި އެހެން މީހުންގެ ރައްކަލަކަށްޓަކައި ބޭރުގައި އުޅޭ އިރުގައި މާސްކު އެޅުން މަޖުބޫރުކުރަން ނިންމާފައިވާ ކަމަށެވެ.\nމި ޓުވީޓުގައި ބުނެފައިވަނީ ގޭގައި މަސައްކަތް ކުރެވޭ ނަމަ ވީހާވެސް ގިނަ ފަރާތްތަކުން ގޭގައިމަސައްކަތް ކުރުމަށް ބާރު އަޅާ ކަމަށާއި ބޭރުގައި އުޅުން ވީހާވެސް މަދުކުރަން އެދޭ ކަމަށެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ކޮވިޑް-19 + މިނިސްޓްރީ އޮފް ހެލްތު ކޮރޯނާ ވައިރަސް\nރައީސްގެ އިލްތިމާސް:5މީހުނަށްވުރެ ގިނައިން ކައިރިނުވޭ


ފުލުހުންގެ ބިލަށް އާންމުންގެ ހިޔާލު ހޯދަން ބައްދަލުވުމެއް ބާއްވަނީ – Dhen.mv\nJuly 1, 2020 - 12:22 am\nމަޖިލީހުގެ އިދާރާއިން މިއަދު ބުނީ މި ބައްދަލުވުން އޮންނާނީ މާދަމާ ރޭ 8:30 ގައި މަޖިލީހުގެ އިދާރާގައި ކަމަށެވެ. މި ބައްދަލްވުމުގައި ބައިވެރިވާން ބޭނުންވާ މީހުން މާދަމާ ރޭ 8:15 ކުރިން މަޖިލީހުގެ އިދާރާއަށް ހާޒިރުވުމަށް ވަނީ އަންގާފައެވެ.\nމިއީ މިގޮތަށް މަޖިލީހުން ބައްދަލުވުމެއް ބާއްވާ ދެވަނަ ފަހަރެވެ. މީގެކުރިން ވަނީ މިނިމަމް ވޭޖް ބިލަށް ވެސް އާންމުންގެ ހިޔާލު ހޯދުމަށް ބައްދަލުވުމެއް ބާއްވާފައެވެ.\nދިވެހި ފުލުހުންގެ ހިދުމަތުގެ ބިލަށް އިތުރު 40 އިސްލާހެއް ގެނައުމަށް އެ ބިލު ދިރާސާ ކުރަމުން ގެންދާ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) ގެ ސަބް ކޮމިޓީއަށް އެޓާނީ ޖެނެރަލްގެ އޮފީހުން މިހާރު ވަނީ ހުށައަޅާފައެވެ.


Majileehah olhuvaalaifaivaathee BML Shareef mahsalai'ge thahugeegu...\n"ނަން ނެގޯޝިއަބަލް" ޗެކްތައް ބީއެމްއެލުން އެސްއޯއެފްގެ އެކައުންޓަށް ޖަމާކޮށްފައި ނުވާ ކަމަށް ވިދާޅުވި\nކ. މާލެ 23 ޖުލައި 2019 | އަންގާރަ 12:50 5,797\nބޭންކް އޮފް މޯލްޑިވްސް (ބީއެމްއެލް) ގެ ޑެޕިއުޓީ ސީއީއޯ މުހައްމަދު ޝަރީފު ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ދޮގު މައުލޫމާތު ދިން މައްސަލައިގެ ތަހުގީގު ކުރިއަށްގެންދިއުމަށް މަޖިލީހުން ނިންމައިފިއެވެ.\nއަންގާރަ ދުވަހު އޮތް މަޖިލީހުގެ ޖަލްސާގައި އެކަން އަންގަވައި މަޖިލީހުގެ ރައީސް މުހައްމަދު ނަޝީދު ވިދާޅުވީ ޝަރީފު މަޖިލީހަށް އޮޅުވާލާފައިވާތީ އެމައްސަލަ ތަހުގީގު ކުރުމަށް ނިންމާފައިވާ ކަމަށެވެ.\nއޭގައި ސާފުކޮށް އެބަހުރި ކްރޮސް ޗެކު. އަޅުގަނޑަށް މިހާރު ފެންނަ ފެނުމުގައި ބޭންކް އޮފް މޯލްޑިވްސްގެ އޮފިޝަލް އެވަނީ މި މަޖިލީހަށް އޮޅުވާލައްވާފަ. އަޅުގަނޑު އިއްޔެ ދެންނެވިން އެމައްސަަލަ އިތުރަށް ބަލާފައި އިތިުރު ވިސްނުމަކަށް ދާން ޖެހިދާނެކަމަށް. އަޅުގަނޑުމެންދާން ހަޤީޤަތުގައިވެސް އޮތް ނިންމުމަކީ އެބޭފުޅާގެ މައްސަލަ ބަލާ ތަހުގީގު ކުރުން.\nޝަރީފު މަޖިލީހުގެ ކޮމިޓީއަށް ދޮގު މައުލޫމާތު ދިން ކަމަށް ބުނެ މަޖިލީހުން ވަނީ އެމައްސަލަ ފުލުހުންގެ އިދާރާއަށް ފޮނުވާފައެވެ. ނަމަވެސް އާދީއްތަ ދުވަހު ޝަރީފު ވަނީ މަޖިލީހުގެ ރައީސަށް އެޑްރެސްކޮށް ސިޓީއެއް ފޮނުއވާފައެވެ. އެ ސިޓީގައި އޭނާ ކޮމިޓީއަށް ހާޒިރުވެވަޑައިގެންނެވިއިރު އެކަން އެނގިނުގަންނަވާކަމަށާއި، އެކަން ސަމާލުކަމަށް އައީ ސޯޝަލް މީޑިއާގައި އެ ޗެކްތައް ދައުރުވުމުން ކަމަށް ވިދާޅުވެފައިވާ ކަމަށެވެ. އަދި އިތުރު ފުރުސަތަކަށް އެދި އެ ޗެކުތަކާއި ބެހޭގޮތުން މުތާލިއާ ކުރުމަށްފަހު ސައްހަ މައުލޫމާތު ކޮމިޓީއަށް ދެއްވާނެކަމަށް ވިދާޅުވެފައިވާ ކަމަށެވެ.\nމިމަހުގެ 16 ވަނަ ދުވަހު ބީއެމްއެލްގައި ޝަރީފު އެގޮތަށް ވިދާޅުވި ނަމަވެސް ކޮމިޓީ ނިމުނު ފަހުން ސޯޝަލް މީޑިއާގައި ވަނީ ބީއެމްއެލްއިން އެސްއޯއެފްގެ އެކައުންޓަށް ޖަމާކޮށްފައިވާ "ނޮން ނެގޯޝިއަބަލް" ޗެކްތަކެއް ދައުރުވެފައެވެ.ޝަރީފު ރައީސް ނަޝީދަށް އާދީއްތަ ދުވަހު ފޮނުއްވި ސިޓީގައި އޭނާ ކޮމިޓީއަށް ހާޒިރުވެވަޑައިގެންނެވިއިރު އެކަން އެނގިނުގަންނަވާކަމަށާއި، އެކަން ސަމާލުކަމަށް އައީ ސޯޝަލް މީޑިއާގައި އެ ޗެކްތައް ދައުރުވުމުން ކަމަށް ވިދާޅުވެފައިވާ ކަމަށެވެ. އަދި އިތުރު ފުރުސަތަކަށް އެދި އެ ޗެކުތަކާއި ބެހޭގޮތުން މުތާލިއާ ކުރުމަށްފަހު ސައްހަ މައުލޫމާތު ކޮމިޓީއަށް ދެއްވާނެކަމަށް ވިދާޅުވި އެވެ.\nޝަރީފުގެ އެ ސިޓީ މަޖިލީހަށް ފޮނުވުމާއެކު ހޯމަ ދުވަހު އޮތް ޖަލްސާގައި ރައީސް ނަޝީދު ވިދާޅުވީ މަޖިލީހުގެ މާލިއްޔަތު ކޮމިޓީއަށް އެއްބާރުލުން ދެއްވައި, ތެދު މައުލޫމާތު ހިއްސާކޮށް ދެއްވާނެކަމަށް ވިދާޅުވުން ފުލުހުންގެ އިދާރާއަށް ހުށަހެޅި މައްސަލަ ނެގުމަށް ވިސްނަމުންދާކަމަށެވެ.\nނަމަވެސް އެކަމުގައި އޮޅުވާލުންތަކެއް އުޅޭކަން މަޖިލީހަށް ފާހަގަ ވެފައިވާތީ މަޖިލީހުން އަންގާރަ ދުވަހު ނިންމީ އެމައްސަލަ ތަހުގީގު ކުރުމަށެވެ.\nރައީސް ނަޝީދު ވަނީ މިމަހުގެ 16 ވަނަ ދުވަހު ބީއެމްއެލް މާލިއްޔަތު ކޮމިޓީއަށް ހާޒިރުކޮށް ކަން ހިނގިގޮތް ކިޔައިދެއްވާފައެވެ. އަދި ޝަރީފު އެކޮމިޓީއަށް ވަޑައިގެން ހަގީގަތާއި ޚިލާފު ވާހަކަ ދެއްކެވިކަމަށްއަދި މާލިއްޔަތު ކޮމިޓީގެ މުގައްރިރު އަދި ކިނބިދޫ ދާއިރާގެ މެންބަރު މުހައްމަދުނާޝިޒު ވިދާޅުވިކަމަށް ވެސް ވިދާޅުވެފައެވެ.\nކްރޮސް ޗެކުގެ ވާހަކަ އޮތީމާ ބީއެމްއެލްގެ އޮފިޝަލް ވިދާޅުވަނީ ވަރަށް ތެދުބަހުން މި ވިދާޅުވަނީ ޕްރޮސެސްތަކާއި ގާނޫނުތަކާއި އަމަލު ކުރަމުން އައި ގޮތް އެހެންވީމާ މިއަކީ ބޭންކުން އެމްއެމްޕީއާރުސީއިން ވަކި ބަޔަކާއި ގުޅިގެން ވަކި ގޮތަކަށް ތަފާތު ގޮތަކަށް އިންސްޓްރަކްޝަނެއް އައިސްގެން ކޮށްފައި ނެތްކަމެއް އަޅުގަނޑު މިދަންނަވަނީ އިނގޭތޯއެވެ. މާނައީ ކްރޮސް ޗެކެއް ގާނޫނާއި ޚިލާފު ޗެކެއް އެމްއެމްޕީއާރުސީގެ އެކައުންޓަށް ނޫން އެކައުންޓަކަށް ނުވަންނާނޭ. މިހާރު އަޅުގަނޑަށް ލިބިފައިވާ މައުލޫމާތެއް އަނެއްކާ އިތުރު މައުލޫމާތެއް ލިބިފައިވަނީ. އެއީ އެމްއެމްޕީއާރުސީއަށް ޖަމާކުރުމަށް ބޭންކް އޮފް މޯލްޑިވްސްއަށް ފޮނުވި ޗެކުތަކުގެ ފޮޓޯ.


އޮލިމްޕިކްސް ވުޖޫދަށް ގެނުވި ރަށުގައި އަލިފާން ރޯވެއްޖެ | Sandhaanu\nއޮލިމްޕިކްސް ވުޖޫދަށް ގެނުވި ރަށުގައި އަލިފާން ރޯވެއްޖެ\nގްރީސްގައި އަލިފާން ރޯވެ އޮލިމްޕިކް ގޭމްސް އެންމެ ފުރަތަމަ ވުޖޫދަށް ގެނުވި ސަރަހައްދަށް ނުރައްކާވާ ވަރަށް އަލިފާންގަނޑު ފެތުރި މުޅި ސަރަހައްދު ދަނީ އަނދަމުންނެވެ.\nއެންޝަންޓް އޮލިމްޕިއާ ކައިރީގައި އޮތް ޕެލޯޕޮނިސް އަވަށާ ހިސާބަށް އަލިފާންގަނޑު ފެތުރުމާ ގުޅިގެން މިދިޔަ ބުދަދުވަހުގެ ރޭ ސިޓިޒެންސް ޕްރޮޓެކްޝަން މިނިސްޓަރ، މިކާލިސް ކްރިސޮކޮއިޑިސް ވަނީ ކުއްލިގޮތަކަށް ނޫސްވެރިންނާ ބައްދަލުކުރައްވާފައެވެ. އަލިފާންގަނޑު ނިއްވާލުމަށް ރެއާއި ދުވާލު ކެނޑިނޭޅި މަސައްކަތްކުރަމުންދާކަމަށް އޭނާ ވަނީ ނޫސްވެރިންނަށް މައުލޫމާތުދެއްވަމުން ވިދާޅުވެފައެވެ. އަދި މި އަލިފާންގަނޑު ކޮންޓްރޯލް ކުރުމުގައި ގިނަ ދަތިތަކާ ކުރިމަތި ލާން ޖެހިފައިވާކަންވެސް އޭނާ ވަނީ ފާހަގަކުރައްވާފައެވެ.\nކޮންމެ ހަތަރު އަހަރަކުން އެއް އަހަރު ބޭއްވުނު އޮލިމްޕިކްސް ކުޅިވަރުތައް ކުޅުމަށް ބޭނުންކުރި ތާރީޚީ ބިނާތައް އަދިވެސް ގްރީސްގެ މި ސަރަހައްދުގައި އެބަ ހުއްޓެވެ. އެހެންކަމުން މި ބިނާތައް ހިމާޔަތް ކުރުމަށްޓަކައި އަލިފާންގަނޑު ނިއްވުމުގެ މަސައްކަތުގައި އެ ގައުމުން މިހާރު ދަނީ އަވަދިނެތި ހަރަކާތްތެރިވަމުންނެވެ. ހެލިކޮޕްޓަރުތަކާއި ފަޔާފައިޓިންގް ޕްލޭންތަކުގެ އެހީގައި އަލިފާންގަނޑު ކޮންޓްރޯލް ކުރެވޭނެކަމަށް ކަމާބެހޭ ފަރާތްތަކުން ލަފާކުރައްވައެވެ.\nމި ސަރަހައްދުގައި 2007 ވަނަ އަހަރުވެސް އަލިފާނުގެ ހާދިސާއެއް ހިނގާފައިވެއެވެ. އެފަހަރުގެ ހާދިސާގައި އެތައް ބަޔެއްގެ ފުރާނަވެސް ގެއްލުނެވެ. ނަމަވެސް އާސާރީ ބިނާތަކަށް އަސަރުކޮށްފައެއް ނުވެއެވެ.


SunOnline: Aima ge dhe site eh gai hamanujehun hingi 400 ah vure gina meehun fonuvaalaifi\nއައިމާގެ ދެ ސައިޓެއްގައި ހަމަނުޖެހުން ހިންގި 400 އަށް ވުރެ ގިނަ މީހުން ފޮނުވާލައިފި\n06 Jun 2020, 15:24\nބަނގުލާދޭޝްގެ ބީމަން އެއާލައިނަށް އައިމާ އިން ފޮނުވާލި މީހުން އަރަނީ --\nކޮންޓުރެކްޓަރެެއްގެ ގޮތުގައި އައިމާ އިން މަސައްކަތް ކުރަމުން އަންނަ ދެ ސައިޓެއްގައި ހަމަނުޖެހުން ހިންގި ބިދޭސީ އެންމެން އެ މީހުންގެ ގައުމުތަކަށް އައިމާގެ ހަރަދުގައި ފޮނުވާލައިފި އެވެ.\nއައިމާގެ އޮފިޝަލަކު މިއަދު ސަން އަށް ވިދާޅުވީ، އެ މައްސަލައާ ގުޅިގެން އައިމާ އިން ޗާޓަރު ކުރި، އިންޑިއަން އެއާލައިންސުގެ ފްލައިޓެއްގައި ބުރާސްފަތި ދުވަހު 166 އިންޑިއާ މީހަކު އެ މީހުންގެ ގައުމަށް ފޮނުވާލާފައިވާ ކަމަށެވެ. އަދި ބަނގުލާދޭޝްގެ ބީމަން އެއާލައިންގެ ބޯޓެއް ޗާޓަރުކޮށް އިތުރު 266 މީހަކު މިއަދު މެންދުރު ބަންގުލާދޭޝް އަށް ފޮނުވާލާފައިވާ ކަމަށެވެ.\nއައިމާ އިން ބުނީ އެ 432 މީހުން ފޮނުވާލާފައި ވަނީ އެ މީހުންނަށް ދޭން ޖެހޭ މުސާރައިގެ އިތުރުން އެ ނޫނަސް ދޭން ޖެހޭ ހުރިހާ އިނާޔަތެއް ދިނުމަށް ފަހު ކަމަށެވެ. އަދި ބުރާސްފަތި ދުވަހު ފުރި އިންޑިއާ މީހުން އިންޑިއާގެ އޮފިޝަލުންގެ އަރިހުގައި އެ ވާހަކަ އޮން ރެކޯޑްގައި ބުނެފައިވާ ކަމަށެވެ.\nއައިމާ އިން ބުނީ ދެ ދުވަސްމަތީން އެ ކުންފުނިން ފޮނުވާލި މީހުންގެ ތެރޭ، އެ ހަމަނުޖެހުމުގައި ބައިވެރި ނުވާ، އެކަމަކު އެކިއެކި ޒަރޫރީ ބޭނުންތަކުގައި އެ މީސްމީހުންގެ ގައުމަށް ދާން ބޭނުންވެފައި ތިބި މީހުން ވެސް ފޮނުވާލި ކަމަށެވެ.\nބީމަން އެެއާލައިނަށް މީހުން އަރުވާފައި --\nމޯލްޑިވްސް އިމިގްރޭޝަންގެ ޗީފް ޕްރިންސިޕަލް އަހުމަދު ވަހީދު މިއަދު ސަން އަށް ވިދާޅުވީ އައިމާ އިން ފުރުވާލި މީހުންގެ ރެކޯޑްތައް ހުރީ ވަރަށް ރަނގަޅަށް ބަލަހައްޓާފައި ކަމަށާއި އެހެން ކަމާ އެކު އެއްވެސް ދައްޗެއް ނެތި، އަދި ވަރަށް އޮމާންކަމާ އެކު، އެ މީހުން ފުރުވާލެވުނު ކަމަށެވެ. އަދި ހުރިހާ މީހުންނަކީ ވެސް، ސައްހަ ވީސާ ހުރި މީހުން ކަމަށެވެ.\nއައިމާގެ އޮފިޝަލް ވިދާޅުވީ ހަމަނުޖެހުމުގައި ބައިވެރިވި މީހުން ފޮނުވާލުމުގައި މިނިސްޓްރީ އޮފް ފޮރިން އެފެއާޒާއި އެކޮނަމިކް މިނިސްޓްރީ އާއި އިންޑިއަން އެމްބަސީއާއި ބަނގުލާދޭޝް އެމްބަސީގެ އިތުރުން ފުލުހުންނާއި އިމިގްރޭޝަންގެ އެހީތެރިކަން އިންތިހާ އަށް ލިބުނު ކަމަށެވެ. އަދި ވަކީން ހާއްސަކޮށް ފޮރިން މިނިސްޓަރު އަބްދުﷲ ޝާހިދު އެ މީހުންގެ ކަންކަން ވަރަށް ގާތުން ބެއްލެވި ކަމަށާއި ނުހުނު ބޮޑު އެހީތެރިކަމެއް ފޯރުކޮށްދީފައިވާތީ ވަރަށް ބޮޑަށް ޝުކުރުވެރިވާ ކަމަށެވެ.\nއައިމާގެ ދެ ސައިޓެއްގައި އެޕްރީލު މަހު ފަހުކޮޅު ހަމަނުޖެހުން ހިންގުމުން އެ މީހުން ފަހުން ބަދަލުކުރީ ތިލަފުށީގައި ހުންނަ އައިމާގެ ސައިޓަކަށެވެ. އަދި އެ ތަނުގައި ވެސް އެ މީހުން ވަނީ މުޒާހަރާކޮށް ހަމަނުޖެހުން ހިންގައި ފުލުހުންނާ ވެސް ކުރިމަތިލައިފަ އެވެ. އެ ހަމަނުޖެހުމުގައި ދެ ފުލުހަކަށް ވަނީ އަނިޔާ ލިބިފަ އެވެ. އަދި އެ މައްސަލައާ ގުޅިގެން ހަތް މީހަކު ވަނީ ފުލުހުން ހައްޔަރުކޮށްފަ އެވެ. އަދި ވެސް އެ މީހުން ތިބީ ހައްޔަރުގަ އެވެ.\nސަން އަށް އެނގިފައިވާ ގޮތުގައި އެ މީހުން ހަމަނުޖެހުން ހިންގައި މަރާމާރީ ހިންގީ މާލެ އައިސް އެ މީހުންގެ އާއިލާ އަށް ފައިސާ ފޮނުވުމަށް ދަތިތަކާ ކުރިމަތިވުމުންނެވެ. އޭރު އޮތީ ކޮވިޑާ ގުޅިގެން ދަތުރުފަތުރާއި މީހުން ތަންތަނަށް ދިއުން މަނާކޮށްފަ އެވެ.


SunOnline: Story: #Edhiedhihoadheemey - ep01\n2 އަހަރު9މަސް ކުރިން - 15 ސެޕްޓެމްބަރ 2016 5\nނުސިޔާނުކަން އެކުލެވިގެންވާ ރޯޅިތަކުގެ ހަމަލާތަކުން ފަޒާގައި ގުގުމާލަމުން ދިޔައީ ބިރުވެރި އަޑެކެވެ. އެއަޑުގެ ތެރެއަށް އިރުއިރުކޮޅާ ފެތުރިގެންދާ ގުގުރީގެ އަޑުފަށްގަނޑު ވެސް އެހާމެ ބާރެވެ. އެތައް އިރެއް ވަންދެން އިންޒާރު ދިނުމަށްފަހު ކެރީގެ ފުރަތަމަ ހަމަލާ ކުރިމަތިވެގެން އައި ހިނދު މުޅި މާހައުލު ވާރޭ ކަނިތަކުން ފުސްކޮށްލައި ވިއްސާރައިގެ ކުލަމަތި ދައްކާލައިފިއެވެ.\nރީތިވާ މޭޒުގެ ގޮނޑީގައި އިން ބަތޫލްގެ ނަޒަރު ސީދާވެފައިވަނީ ލޯގަނޑުން ފެންނަމުން ދިޔަ އޭނަގެ ސޫރައަށެވެ. އެތުންފަތުގައި ފަނޑު ހިނިތުންވުމެއް ވިއިރު އެމުށިކުލައިގެ ދެލޮލުގައި ނަށަމުން ދިޔައީ އުފާވެރިކަމެވެ. ގޮނޑިން ތެދުވެލުމާއެކު ބަތޫލްގެ ލޫޅާފަތި ހަށިގަނޑުގެ ވަނާތަކަށް ހިފާލާފައިވާ ކައިވެނީގެ ހެދުމުގެ ރީތިކަން ފާޅުވެގެން ދިޔައެވެ. ހުނދުކުލައިން ފަރުމާކުރެވިފައިވާ ކައިވެނީގެ ހެދުމުގެ ތެރޭން ބަތޫލް ފެންނަގޮތް ވަކިން ރީއްޗެވެ. ކޮށްފައިވާ ލުއި މޭކަޕުގެ ސަބަބުން މޫނުގެ ސާދާކަން އިތުރުކޮށްދެއެވެ. އުނަގަނޑާހަމައަށް އަންނަ ފަންފަން އިސްތަށިގަނޑު އޮތީ މިނިވަންކަމާއެކު ދޫކޮށްލެވިފައެވެ.\nލޯގަނޑުން ފެންނަމުން ދިޔަ އަމިއްލަ ސޫރައަށް ގެއްލިފައި ވަނިކޮށް ސިކުނޑިއަށް ވެރިވި ޚިޔާލާއެކު އެތުންފަތުގައި ކުޅެލީ ލަދުރަކި ހިނިތުންވުމެކެވެ. އެއާއެކު އޭނަގެ ހިތުގެ ތެޅުން ވެސް ބާރުވެގެން ދިޔަ ކަމުގެ އިހުސާސް ބަތޫލްއަށް ކުރެވުނެވެ. އޭނަގެ ހިތުގެ ވެރިޔާގެ ދުލުން އޮހޭނެ ތަޢުރީފުގެ ބަސްތައް އެކަންފަތުގައި މިހާރު ވެސް ގުގުމާކަހަލައެވެ. އެސޫރަ ދުށުމަށް ދެލޯ ބޭގަރާރުވެފައިވާ އާޝީޤާ އޭނައަށް ކުރިމަތިން ސިފަކުރެވޭ ކަހަލައެވެ. އެއަތުގެ ހޫނު ބީހުންތައް އިހުސާސްކުރެވޭ ކަހަލައެވެ. އެރީތި ހިނިތުންވުމުން އޭނަގެ ހިތަށް ފިނިކަމާއި ލައްޒަތު ގެނެސްދޭފަދަ އެވެ. ޚިޔާލީ ދުނިޔެއަކަށް ޢަރަޤުވަމުން އައި ބަތޫލް ސިހިގެން ދިޔައީ އިވުނު ގުގުރީގެ އަޑުންނެވެ. އެއާއެކު ޚިޔާލުގެ ބާނީތަކުގެ ތެރޭގައި ބެހެމުން ދިޔަ ނަފްސު ހަޤީޤަތުގެ އައްސޭރިއަށް ގެނެސްދިން ކަހަލައެވެ. ހަމައެދަނޑިވަޅާއި ދިމާކޮށް ކޮޓަރީގެ ދޮރު ހުޅުވުނު އަޑަށް ބަތޫލްއަށް އަވަސްވެފައިވާ ހިތަކާއެކު ދޮރާއި ދިމާއަށް ބަލާލެވުނެވެ. މުޅި އުމުރުގައި ވެސް ކަމަކަށް މިހާ ކެތްމަދުވި ހަނދާނެއް އޭނަ ނުވެއެވެ. އެތައް ގޮންޖެހުމަކަށް ފަހު އޭނަގެ ހުވަފެންތަކުގެ ރާޖާ ހާސިލުވެވެން ގާތްވެފައިވުމުން އެހިތަށް ވަނީ ބޭގަރާރުކަން ވެރިވެފައެވެ. ހިތް އެދި ގޮވަމުން ދިޔައީ ވަގުތު އަވަހަށް ފާއިތުވުމަށެވެ. އޭނަގެ ނަފުސަށް ހަމަޖެހުމެއް ލިބޭނީ ކައިވެނީގެ ރަސްމިއްޔާތު ނިމުނު ހިނދަކުންނެވެ.\n'' ވާރޭ ވެސް އޮއްސާލަން އެނގުނީ މިގަޑީގަ...... ނަސީބެއް ކަންނޭގެ އައުޓްޑޯރ ޕާޓީއެއް ޕްލޭން ނުކުރެވުނުކަން، އެހެންނޫންނަމަ މުޅި ޕާޓީ ފަނިވާނެ...... އައި ޖަސްޓް ހޭޓް ރެއިން...'' ކޮޓަރިއަށް ވަން ޖަަނާ މޫސުމާ މެދު ނުރުހުން ފާޅުކުރަމުން ކޮޓަރީގެ ދޮރުލައްޕާލިއެވެ. އެންމެ ގާތް އެކުވެރިޔާއަށް ހިނިތުންވެލަމުން ބަތޫލް ފިނިވެފައިވާ އޭނަގެ ދެއަތް ޖޯޑުކޮށްލިއެވެ.\n''ހާދަ ބިރުގެންފަ ތިހުރީ؟، ހީވަނީ ޕެނިކް އެޓޭކަކަށް ގޮސްދާނެހެން...'' ބަތޫލްގެ މޫނަށް ބަލާލަމުން ޖަނާ ވާހަކަދެއްކިއެވެ. އޭނަގެ މޫނުމަތިން ފެންނަނީ ލާނެއް ކަމެވެ. އެކުވެރިޔާއާއި ދިމާކޮށް ލަދުގަންނަވާލަން ބޭނުންވާ ކަހަލައެވެ.\n''ނޫން...'' ބަތޫލް ނިކަން އަވަހަށް ބުނެލިއެވެ. އޭނަ ހުރީ އަޒްޔާން އައިސްފިތޯ އަހާލަން ކެތްމަދުވެފައެވެ. ނަމަވެސް ޖަނާގެ މޫނުގެ ކުލަވަރު ފެނި އެހިތްވަރު ވެސް އެލިގެން ދިޔައީ އެވެ.\n''ދެންމެ ޤާޟީ ދުރުވެއްޖެ...'' ޖަނާއަށް ވިސްނުނީ ކަންނޭގެއެވެ. ލަސްލަހުން ބަތޫލް ތަޅުވާލަން އުޅޭ ފަދަ ގޮތަކަށް ބަތޫލް ބޭނުންވާ މަޢުލޫމާތުތައް ފޯރުކޮށްދޭން ފެށިއެވެ.\n''އަޒްޔާން؟...'' ގިނައިރަކު ބަތޫލްއަށް ކެތެއް ނުކުރެވުނެވެ. އިސާހިތަކު ހިތުގެ ހާލު ދުލާހަމައަށް އައިސްފިއެވެ. ޖަނާ އެވަގުތު ހީލިއެވެ. އަދި ބަތޫލް ގާތަށް އައިސް ހުއްޓިލިއެވެ.\n''މާޝާﷲ!... ބަތޫ ހާދަ ރީއްޗޭ ހީވަނީ ޙޫރުޕަރީއެއްހެން، އަދި ތިހެދުމުގައި ފެންނަ ގޮތް ވަކިން ފުރިހަމަ... ޔަޤީން މިރޭ ޒޭންއަށް ބަތޫ ފެނި މޮޔަވާނެކަން... ބަލައްޗޭ، ޒޭންގެ ނަޒަރު އެހެން އެއްވެސް ތަނަކަށް ނުހުއްޓޭނެ، އަތްވެސް މަޑުން ބޭއްވޭނެކަމެއް ނޭގޭ...'' ހުނުމަކާއެކު ޖަނާ ބުނެލިއެވެ. އެއާއެކު ބަތޫލްގެ ކޯތާފަތަށް ލޭތައް ޖަމާވެގެން ދިޔަ އެވެ. ލަދުރަކިކަން އެމޫނުން ކިތަންމެހާ ވެސް ރީއްޗަށް ރަމްޒުކޮށްދެއެވެ.\n''ހާދަ ދިގު އިންތިޒާރަކަށް ފަހުގައޭ ބަތޫގެ ހުވަފެންތައް ހަގީގަތަކަށް މިވަނީ... އަހަރެން އޭރު ވެސް ބުނީމެއްނު ހިތްވަރާއެކު ކުރިމަތިލުމުން ކާމިޔާބު ލިބޭނެޔޭ...'' ބަތޫލްގެ ހިމަތޮޅި ހަށިގަނޑުގައި އޮޅުލައިގަންނަމުން ޖަނާ ވާހަކަ ދެއްކިއެވެ. ''އައެމް ސޯ ހެޕީ ފޯރ ޔޫ...'' އެކުވެރިޔާ އުފުލި ތަކުލީފާއި، ބަރުދާސްތުކުރި ހިތްދަތި ދުވަސްތަކަށް ނިމުން އައުމުން އޭނަގެ ހިތަށް ވަނީ ފިނިކަމެއް ލިބިފައެވެ. އެއުފާވެރިކަން މުޅިއުމުރަށް ލެހެއްޓެވުމަށް އެދެވުނެވެ.\nބަތޫލްގެ ހުރިހާ އުފަލަކާއި ހިތްހަމަޖެހުމެއް ގުޅިފައިވަނީ އަޒްޔާންއާ އެވެ. އެލޯބި ހާސިލު ކުރުމަށް ބަތޫލް ވަނީ ތަފާތު ގޮންޖެހުންތަކާ ކުރިމަތިލައި ވޭން އޭގެ ފުރިހަމަކަން މަތީ ތަހައްމަލުކޮށްފައެވެ. މުޅި ދުނިޔެ އޭނަގެ ލޯބި އިމްތިހާނު ކުރުވިއެވެ. ކުރިމަތިވި ފިއްތުންތަކުގެ ތެރޭގައި ނަފުސު ހަފުސްވެގެން ހިނގައިދާނެ ފަދަ ހާލަތްތައް ވެސް އައެވެ. އެހެނަސް ތޫފަންތަކަކީ ދާއިމަށް ދެމިގެންދާނެ އެއްޗެއް ނޫނެވެ. ވަގުތު ނެގިކަމުގައި ވިޔަސް ކިތަންމެ ބާރުގަދަ ތޫފާނެއް ވެސް އަލިވާނެއެވެ. ކުރިމަތިކުރުވި ގެއްލުންތައް ފޫބެދި އާރޯކަން ގެނެސްދޭނެއެވެ. އެއީ ނުދިޔޭގެ ޤާނޫނެވެ. އަޑިގަނޑަކަށް ފަހު އުސްގަނޑެއް އަންނާނެއޭ މީހުން ބުނަނީ ސަބަބެއް ނެތިއެއް ނޫނެނެވެ. ހަމައެއުސޫލުން އުފަލާއި، ލޯބީގެ ކުލަތަކުން މިއަދު ބަތޫލްގެ ޚަޔާތް ވަނީ ރަންގުވެފަ އެވެ. ނަޒަރު ހިންގާލާ ކޮންމެ ދިމާއަކުން ވެސް ފެންނަނީ ބަހާރުގެ ކުލަތަކެވެ. އެހުރިހާ އުފަލެއްގެ އަސްލާ ގުޅިފައިވަނީ އަޒްޔާނެވެ.\n''ތޭންކްސް ފޯރ ބިއިންގް ދެއާރ ފޯރ މީ...'' ބަތޫލްގެ ޚިޔާލުތައް ވެސް މާޒީގެ ހަނދިރިކަމުގެ ތެރެއަށް ކުޑަވަތުކޮޅަކަށް ގެނބުނެވެ. އެއުދާސްތައް އަދިވެސް އޭނައަށް އިހުސާސްކުރެވެއެވެ. އެހިތްދަތިކަމުގެ ތެރެއަށް އެނބުރި ރުޖޫޢަ ވެދާނެތީ އަދިވެސް އޭނަގެ ހިތުގައި ބިރުވެރިކަން ވެއެވެ. ލިބޭތޯ ދުޢާކުރި އާޝިޤާ ދެވަނަ ފަަހަރަށް ބީވެގެން ދާކަން އޭނަގެ ރޫހު ނޭދެއެވެ. މާޒީގެ އުދާސްތަކުގެ ތެރެއަށް ނަފުސު ދޫކޮށްލާކަށް ބަތޫލް ބޭނުމެއް ނުވިއެވެ. އޭނަ ވަނީ އެމާޔޫސްކަން މާޒީގެ އަނދިރިކަމުގެ ތެރޭގައި ވަޅުލާފައެވެ. އަލުން ކޮނެ އެހަނދާންތައް އާލާ ކުރުމުގެ ބޭނުމަކީ ކޮބާ ހެއްޔެވެ؟ އެހަނދާންތަކުން ހިތްދަތިކަން ނޫން އެއްޗެއް ހާސިލު ނުކުރެވޭނެއެވެ.\n''މިގަޑީގަ އިމޯޝަނަލް ވާކަށް ނުވާނެ، އެހެންނޫނީ މޭކަޕް ހަޑިވެދާނެ... ދެން ބަތޫ ހީވާނީ ޖޯކަރެއްހެން، އޭރުން ޒޭން ވެސް ފޫހިވެދާނެ...'' މާހައުލަށް ވެރިވަމުން އައި އުދާސްކަން ކަނޑުވާލަން ސަމާސާ ރާގަކަށް ޖަނާ ބުންޏެވެ. އޭނަގެ ހުންނަ ސަކަ މިޒާޖާއި ގެންގުޅޭ ތަފާތު އުކުޅުތަކުގެ ސަބަބުން ބަތޫލް ހެއްވާލާކަށް ގިނަ އިރެއް ބޭނުމެއް ނުވިއެވެ. ދެއެކުވެރިން ވާހަކައަށް ގެއްލުނު ދަނޑިވަޅުގައި ކޮޓަރީގެ ދޮރު ހުޅުވާލެވުނު އަޑަށް ސިހިފައި ދޮރާއި ދިމާއަށް ބަލާލެވުނެވެ. އޭރު ގޭތެރޭގައި ހޭލަމޭލަވަމުން އައި ޢާއިލާ މެންބަރުންގެ އަޑު އިވެއެވެ.\n''ޖަނާ، އާދެބަލަ...'' ޖަނާއަށް ބަލާލަމުން ހިންދު ބުނެލިއެވެ. އަދި އެދެލޮލުގެ ނޫރުކަމުގައިވާ އޭނަގެ ލޯބިވާ ދަރިފުޅަށް ބަލާލަމުން ހިނިތުންވެލިއެވެ. އެބައަންނަން ކަމަށް ބުނެފައި ޖަނާ ކުރިއަށް ހިނގައިގަތީ ހައިރާންވެހުރެއެވެ. ބަތޫލްއަށް ލިބިފައިވާ އުފަލެއްގެ ސަބަބުން އޭނައަށް ހިންދުގެ މޫނުމަތިން ފާޅުވޭވޭ ހުރި ނުތަނަވަސްކަން ވެސް ފާހަގައެއް ނުކުރެވުނެވެ. އެހެނަސް ޖަނާއަށް ހުރިހާކަމެއް ފާހަގަކުރެވުނެވެ.\nފަހަތުން ލެއްޕުނު ދޮރާއެކު ކުއްލިއަކަށް ބަތޫލް ކަމެއް މަތިން ހަނދާން ވިއެވެ. ދެކެވުނު ވާހަކައިގެ ތެރޭން ވެސް އަޒްޔާން އައިސްފިތޯ ޔަޤީން ނުކުރެވުމުންނެވެ. ކުރިމަތިކުރުވާފައިވާ ބޯތޫފާނުގެ ތެރޭން ސަލާމަތުން މަންޒިލާ ހަމައަށް އަޒްޔާންއަށް އާދެވުމަށް އެދި ބަތޫލް ހިތުގެ އަޑިން ދުޢާކުރިއެވެ.\n''ބަތޫ މަންމާ... ކަމެއް ގޯސްވީތަ؟...'' ބޭރަށް ނިކުމެވުމާއެކު ޖަނާއަށް އަހާލެވުނެވެ. އޭނައަށް ހިންދުގެ މޫނުގައިވި ކުލަވަރުތައް ފެނި ހިތުގެ ތެޅުން އަވަސްވާން ފެށިއެވެ. ކަމެއް ޖޯސްވެއްޖެ ކަމުގެ ރެޑް ސިގްނަލް އޭނަގެ ޒަމީރު ދޭން ފެށީ އެދަނޑިވަޅުގައެވެ.\n''ވަގުތު ކުޑަތަން ވަނީ އެކަމަކު އަދިވެސް އަޒްޔާން އެއް ނާދޭ، އެންމެ ކުޑަމިނުން އޭނަގެ ޢާއިލާ މީހަކު ވެސް ނާދޭ...'' ކަންބޮޑުވެފައިވާ ރާގަކަށް ހިންދު ވާހަކަދެއްކިއެވެ. އަދި ގޮތް ހުސްވެފައިވާ މީހަކު ފަދައިން ޖަނާގެ އަތުގައި ހިފާލީ އެހީ ބޭނުންވެފައި ހުރެއެވެ.\nހިންދުގެ ޖުމްލައާއެކު ޖަނާއަށް ޝޮކެއް ލިބި މުޅި މީހާ ގަނޑުވެއްޖެއެވެ. ލިބުނު ނުތަނަވަސްކަމުގެ ތެރޭގައި އޭނައަށް ފުރަތަމަ ވެސް ވިސްނާލެވުނީ ބަތޫލްއާ މެދުގައެވެ. އެއާއެކު އޭނަގެ ހިތުގެ ވިންދު އިހުނަށްވުރެ އަވަސް ވިއެވެ.\n''ވެދާނެއެއްނު ވިއްސާރައިގެ ސަބަބުން ލަސްވަނީ ކަމަށް...'' އެނާޒުކު ވަގުތުގައި ވެސް ނުބައި ގޮތަކަށް ވިސްނުން ހިންގަން ޖަނާ ބޭނުމެއް ނުވިއެވެ. ފަހު ވަގުތާ ޖެހެދެން ވެސް ނުބައި ގޮތަކަށް ވިސްނުން ނުބެހެއްޓުމަކީ ޖަނާ ގެންގުޅޭ ރަގަޅު އާދައެކެވެ.\n''ވިއްސާރަ ވިޔަސް އާދެވޭނެހާ އިރުވެއްޖެ ދޯ، އެހެން ރަށެއްގަ ނޫން ވިއްޔާ އުޅެނީ... އެޢާއިލާ މީހަކު އައިނަ ކޮންމެވެސް ވަރެއްގެ ހަމަޖެހުމެއް ލިބޭނެ ދޯ...'' ހިންދު ބުނެލިއެވެ. އޭނަގެ އަޑުގައި ހާސްކަމާއި އެއްވަރަށް ރުޅިވެރިކަން އެކުލެވިގެން ވިއެވެ. ހިތަށް ކޮށްފައިވާ ފުން އަސަރުތަކާއެކު ލޮލަށް ޖަމާވެފައިވާ ކަރުނަތައް ހިފަހެއްޓުމަކާ ނުލާ ފައިބައިގެން ދިޔަ އެވެ. ''ގުޅީމަ ފޯނެއް ވެސް ނަގަނީކީ ނޫން...''\nލިބުނު ހާސްކަން އިތުވުން ނޫންކަމެއް ނުވިއެވެ. ޖަނާ އޭނަގެ ފޯނު ނަގައި އަޒްޔާންގެ ނަންބަރަށް ގުޅަން އަވަސްވެގަތެވެ. ފޯނު ކަންފަތުގައި ޖައްސާލައިގެން ހުރި އިރު އޭނަގެ މޫނުގެ ޝުއޫރުތައް ބަދަލުވަމުން ދިޔަ އެވެ. ފޯނު ކެނޑުމާއެކު އަނެއްކާ ވެސް ޖަނާ ގުޅިއެވެ. އެގޮތުގެ މަތީން ދެފަހަރު އޭނަ ގުޅިއެވެ. ނަމަވެސް ފޫނެއް ފަޔަށް ފެންފުރުން ނޫންކަމެއް ނުވިއެވެ. އެންމެފަހުން ޖަނާ ގާތަށް ރުޅިއަންނަން ގޮތް ވިއެވެ. ލިބިފައިވާ ނުތަނަވަސްކަން ރުޅީގެ ސިފަ ހިޔާރު ކުރީއެވެ.\n''ނުނަގާ ދޯ ފޯނެއް...'' ރޮވިފައިވާ އަޑަކުން ހިންދު ވާހަކަދެއްކިއެވެ. ޖަނާ ބޮލުގެ އިޝާރާތުން ޖަވާބު ދިނެވެ. އެވަގުތު ފަހަތުން ފިޔަވަޅުތަކެއްގެ އަޑު އިވުމާއެކު ދެމީހުނަށް ވެސް ފަސްއެނބުރި ބަލާލެވުނީ ނުހަނު އަވަހަށެވެ. ހިންދު ކަރުނަތައް ފޮހެލަމުން އެމޫނުގައިވި ހިތްދަތިކަން ކުޅަދާނަކަމާއެކު ވަންހަނާކޮށްލިއެވެ. އޭރު އޭނަގެ ކޮއްކޮ މާރިޔާ އައިސް އެމީހުންނާ އަރާހަމަކުރަނީއެވެ.\n''ދޮންތާ، ޤާޟީންނަށް ލަސްވެގެން އެއުޅެނީ... އިތުރު ކައިވެންޏެއް ވެސް އޮތް ވާހަކަ އެބަބުނޭ... ކީކޭތަ ބުނަންވީ؟...'' މާރިޔާ އެހި އެވެ. އޭނަގެ ނަޒަރު ފޯނުން މީހަކަށް ގުޅަން މަސައްކަތްކުރަމުން ދިޔަ ޖަނާއަށް ހުއްޓުނެވެ. އޭނައަށް ހައިރާންކަމެއް ލިބުނީ ދެނެވެ. ކަމެއް ދެނެގަންނަން އުޅޭ ކަހަލަ ގޮތަކަށް އޭނަ ވަކިވަކީން ހިންދު އަދި ޖަނާގެ މޫނަށް ބަލާލިއެވެ. ލިބިފައިވާ ތޫނުފިލި ވިސްނުމާއެކު ކަމެއް ގޯސްވެއްޖެކަން އޭނައަށް ވަގުތުން ނަގައިގަނެވުނެވެ. އެއާއެކު އޭނައަށް ބަލާލެވުނީ ހިންދަށެވެ. ހިތުގައި އުފެދުނު ސުވާލުތަކުގެ ޖަވާބު ބޭނުންވެފައި ކަހަލަ ގޮތަކަށެވެ.\n''ދޮންތާ ކަމެއް ގޯސްވީތަ؟، އަޒްޔާން ނާންނަނީތަ؟...'' މާރިޔާއަށް އަހާލެވުނެވެ.\n''ހުރިހާ ކަމެއް ވެސް ރަގަޅު... އެމީހުން ގާތު މަޑުކޮށްލަން ބުނޭ...'' ހިންދު ދިނީ ކުރު ޖަވާބެކެވެ. ފާޑަކަށް ބަލަން ހުރެފައި މާރިޔާ އޭނަ އައިކޮޅަށް ހިނގައިގަތީ ސުވާލުތަކުން ފުނިޖެހިފައިވާ ހިތަކާއެކުގައެވެ. އަމިއްލަ ނަފްސާ ވާހަކަ ދައްކަމުން ތަފާތު ގޮތްގޮތުން އެސުވާލުތަކަށް އޭނަ ޖަވާބު ހޯދިއެވެ.\n''ދައްތާ އަހަރެން މިދަނީ އެގެއަށް ދާން...'' ހުރިހާ ދޮރެއް ބަންދުނުވާކަން ހަނދާންވުމާއެކު ޖަނާ ބުނެލިއެވެ.\n''އެކަމަކު ޖަނާ ގޮސްފިއްޔާ ބަތޫލް ސުވާލުކުރަން ފަށާނެ...'' މާރިޔާއަށް ބުނެވުނެވެ.\n''ނުގޮސް ވެސް ވާކަށް ނެތެއްނު، އަހަންނަށް ހީވަނީ ޒޭންއަށް ކަމެއް ވީހެން، އޭނަ ބަތޫއަށް ދެރަގޮތެއް ނަހަދާނެ...'' އަޒްޔާންގެ މައްޗަށް އޮތް އިތުބާރު ގެއްލިގެން ހިނގައިދާނެތީ ޖަނާގެ ހިތް ވަނީ ބިރުވެރިކަމެއްގެ ތެރޭގައެވެ. އޭނައަށް ނުބައި ނަޒަރަކުން އަޒްޔާންއާއި މެދު ދެކެވުނީ ނޫންބާވައެވެ. އަޒްޔާން ގިރިޓީ ކޮށްފައި ދެއްކި ދަޅަތަތަކީ ހަޤީޤަތެއް ނެތް ބިލާހުތަކެއް ނޫން ބާވައެވެ. ނޫނެކެވެ. އެހެން ކަންތައް ވެގެން ނުވާނެއެވެ. ވައުދާއި އަހުދުތައް ކޮށްފައި އަޒްޔާން ބަތޫލްއަށް ދެރައެއް ނުދޭނެއެވެ. މިވީހާ ދުވަހު އަޒްޔާންގެ ފަރާތުން އޭނައަށް ފެނިފައިވަނީ ބަތޫލް ދެކެ ވާ ލޯތްބެވެ. އެކުގައިވާން ކުރި މަސައްކަތެވެ. އެހުރިހާ ގިލަންތަކަށް ފަހު އަޒްޔާން އޮޅުވާލަފާނެކަމަށް ޖަނާއަށް ޤަބޫލެއް ނުކުރެވުނެވެ. ހަމައެއާއެކު ބަތޫލްއަށް ހިތްދަތިކަމެއް ދީފާނެކަން ވެސް މެއެވެ.\n''ދެރަގޮތެއް ނަހަދާ ނެތެއެއްނު!، ކައިވެނި ކުރަން ބޭނުން ނުވަންޏާ ކައިވެންޏަށް އެދުނީ ކީއްކުރަން!...'' ރުޅިވެރިކަމާއެކު ހިންދަށް ބުނެވުނެވެ. އޭނަގެ ހިތް ފާއިތުވާ ކޮންމެ މިނެޓަކާއެކު ދިޔައީ އަޒްޔާންއަށް ނަފްރަތުކުރަމުންނެވެ. އޭނަގެ މަލެއް ފަދަ ދަރިފުޅަށް ދީފައިވާ ބޮޑު ކެހީގެ ސަބަބުންނެވެ. އެންމެ ފަހުވަގުތުގައި އެފަކީރު ނިކަމެތި ހާލުގައި ޖައްސާފައި އެފިރިހެނާ ވަން ތަނެއް ވެސް އެނގެނީކީ ނޫނެވެ.\n''މަންމާ ކިހިނެއްތަ މިވަނީ؟...'' ކެމެރާ ހިފައިގެން ފޮޓޯނެގުމާއިގެން އުޅުނު ޝުޖާއު އޭނަގެ މަންމަ މާރިޔާ ގާތަށް ހުއްޓިލަމުން ސުވާލުކުރިއެވެ. އޭރު މާހައުލަށްވަނީ އުދާސްކަން ވެރިވެފައެވެ. ޢާއިލާގެ މެންބަރުންނާއި ގާތް ރަހުމަތްތެރިންތަކުން ފުރިފައިވާ މާހައުލުގައި ތަަފާތު ވާހަކަތައް ދެކެވެން ވެސް ފަށައިފިއެވެ. ޤާޟީންނަށް ވެސް ލަސްވެގެން އުޅޭތަން ފެނެއެވެ.\n''ނޭގޭ މަށަކަށް، ގައިމު ރާއްޖޭން ބޭރުގައި ހުރި މީހަކަށް ވެސް އާދެވޭނެހާ އިރުވެއްޖެ ދޯ، ދޮންތަ ވެސް އެބައުޅޭ ޖަނާއާއި ވާހަކަދައްކަން އެކޮޅުގަ، މަށަށް ޔަޤީން ނުބައެއް އެބައުޅޭކަމާ މެދު، އެހެންނޫނީ އެ އަޒްޔާން އަންނަހާ އިރުވެއްޖެ ދޯ، އޭނައާ ހެދި ލަދުން ގޮސް ބޯހަލާކުވާހާ އެބަވެޔޭ، މިއެންމެން ތެރޭ އަހަރުމެން ލަދުގަންނަވާލަން އޭނަ ކުރާކަމެއްކަން ޔަޤީނޭ!، މިހެންނޭ ވާނީ ތަނަކުން ފެންނަ ގުންޑާއަކާ ހިތާވީމަ!...'' ބަދިގެއާއި ވީ ފަޅިއަށް އިޝާރާތްކޮށްލަމުން މާރިޔާ ވާހަކަ ދެއްކިއެވެ. މާރިޔާގެ ވާހަކަދެއްކުމުގެ ރާގާ މެދު ޝުޖާއު ހިތްހަމަނުޖެހުނެވެ. އިތުރަށް އެތާނގައި މަޑުކުރުމެއް ނެތި ހަރު ފިޔަވަޅުތަކެއްގައި އޭނަ މިސްރާބު ޖެހީ ބަދިގެއާއި ދިމާއަށެވެ.\n''ޑްރައިވަރު ފޮނުވަންވީ ކަންނޭގެ އެގެއަށް އޭނަ ބަލާ...'' ހިންދު އޭނަގެ މޫނުގައި ފިރުމާލަމުން ބުނެލިއެވެ. ޖަނާ އެއްޗެއް ބުނަން އަނގަހުޅުވާލި ތަނާ އެދިމާއަށް އަންނަމުން ދިޔަ ޝުޖާއު ފެނިއްޖެއެވެ.\n''ބޮޑުދައްތާ...'' ހިންދުއާއި އަރާހަމަކުރަމުން ޝުޖާއު ގޮވާލިއެވެ. އޭނަ ހިންދުގެ މޫނާ ނަޒަރު ސީދާކޮށްލި ވަގުތު ފެނުނީ ހާސްކަމާއި ބިރުވެރިކަމެވެ. އޭގެ ސަބަބުން އޭނައަށް ލިބިފައިވާ ނުތަނަވަސްކަން އިތުރުވުން ނޫންކަމެއް ނުވިއެވެ. އިރުކޮޅެއް ވަންދެން ބޮޑުދައިތައަށް ބަލަން ހުރެފައި އޭނަ ޖަނާ ހުރި ފަޅިއަށް އެނބުރިލުމާއެކު ޖަނާ އިސްތިރިކޮށްލަމުން ތުންފަތުގައި ދަތްއަޅާލިއެވެ. ޝުޖާއުގެ ސުވާލުތަކަށް ދޭނެ ޖަވާބެއް ނޭގޭ ކަމުގެ އިޝާރާތެއްގެ ގޮތުން ކަމަށް ވެސް ވެދާނެއެވެ.\n''ޖަނާ، ވަޓްސް ހެޕެނިންގް؟...'' ޝުޖާއު ބުންޏެވެ. ވަމުން ދިޔަ ކަންތައް ޖަނާއަށް ރަގަޅަށް އެނގޭނެކަން ޝުޖާއުއަށް ނަގައިގަނެވުނެވެ. އެއާއެކު ސިކުނޑީގައި ބުރުޖަހަމުން އައި ސުވާލުތައް އޭނަ ޖަނާއާއި ފެންމަތިކުރުވިއެވެ.\nވަގުތު ނުތަންވަޅުވަމުން ދިޔަ ވަރަކަށް ބަތޫލްއަށް ތަފާތު އުނދަގޫތައް ކުރެވެން ފެށުނެވެ. އިންތިޒާރު ދިގުލާން ފެށުމުން ހިތަށް ފާޑެއްގެ ބިރުވެރިކަމެއް ވެރިވާން ފެށިއެވެ. އިން ގޮނޑިން ތެދުވެލަމުން އަވަސް ނޭވާތަކެއް ދޫކޮށްލެވުނެވެ. އަދި ރީތިވާ މޭޒު މަތީ އޮތް އޭނަގެ ފޯނުން ގަޑި ބަލާލިއެވެ. ނުވައެއް ޖަހައި ބޮޑުވަނީއެވެ. ކައިވެނި ކުރެވެން އޮތް ގަޑި ފަހަނައަޅައި ދިޔަތާ ކިތަންމެ އިރެކެވެ. ލިބުނު ހާސްކަމާއެކު ބަތޫލްގެ ހިތް އިހުނަށްވުރެ އަވަސްވާން ފެށިއެވެ. ލަސްވަނީ ކީއްވެގެން ހެއްޔެވެ؟ މަންމަ ޖަނާ ގޮވައިގެން ދިޔަ ގޮތަށް ޖަނާގެ ޚަބަރެއް ނުވަނީ ކީއްވެގެން ހެއްޔެވެ؟ ކަމެއް ގޯސްވީ ހެއްޔެވެ؟ އަޒްޔާންއަށް ދެރަގޮތެއް ވީ ހެއްޔެވެ؟ މިހުރިހާ ސުވާލުތަކާއެކު އިތުރަށް ކޮޓަރީގައި މަޑުކުރަން ބަތޫލްއަށް ކެތެއް ނުކުރެވުނެވެ. ދެފަޔަށް ލެވުނުހާ ބާރަކާއެކުގައި ގޮސް އޭނަ ކޮޓަރީގެ ތަޅުގައި ހިފާލިއެވެ. އަދި ފުންނޭވާއެއް ދޫކޮށްލަމުން ހިތާހިތާ ދުޢާކުރެވުނީ ހުރިހާކަމެއް ވެސް ރަގަޅަށް ވުމަށް އެދިއެވެ. އޭނަ ދޮރުހުޅުވާ އިރު މޭޒު ދޮށުގައި އޭނަގެ އިންތިޒާރުގައި އަޒްޔާން ވުމަށް އެދި އާދޭސް ކުރާ ހާލުގައެވެ. ހިތަށް މޮޅިވެރިކަމެއް ލިބުމަށް ނޭދޭ ހާލުގައެވެ.\nތެޅިތެޅި އޮތް ހިތަކާއެކު ބަތޫލް ދޮރު ހުޅުވާލިއެވެ. ކޮޓަރި ހުރި ދިމާގެ ގޮތުން އޭނައަށް ފުރަތަމަ ވެސް ފެނުނީ މަންމަމެންނެވެ. އެމީހުން ކަމަކާ މެދު މަޝްވަރާ ކުރަމުންދާތަން ފެނުނެވެ. ދެން ބަތޫލްއަށް މުޅި މާހައުލަށް ނަޒަރު ހިންގާލެވުނެވެ. އެކި ދިމަދިމާލުގައި ޢާއިލާގެ މެންބަރުންނާއި ޢާއިލީ ރަހުމަތްތެރިން ތިބިތަން ފެނުނެވެ. ބަތޫލްގެ ހިތުގެ ތެޅުން ހިނދުކޮޅަކަށް މަޑުޖެހިގެން ދިޔައީ ބޮޑުކޮޓަރީގައި ޒީނަތްތެރިކުރެވިފައިވާ މޭޒާއި އޭނަގެ ލޯ އަމާޒުވުމުންނެވެ. ނޭވާވެސް އެތެރެހަށީގައި ތާށިވެގެން ދިޔަ ފަދަ އިހުސާސެއް އެވަގުތުކޮޅު ކުރެވުނެވެ. ބައްޕަ ޤާޟީންނާ ވާހަކަ ދައްކަން ކޮޅަށް ހުރިއިރު ޤާޟީން ކަމަކާ މެދު ހިތްހަމަޖުނެހިފައިވާކަން ފާޅުވެއެވެ. މޭޒު ދޮށުގައި އޭނަ ދެކެން ބޭނުންވާ ސޫރަ ނެތުމުން ބަތޫލްގެ މޭގެތެރޭގައި ހިތް ފިތެންފެށި ފަދަ އިހުސާސެއް ކުރެވެން ފެށުނެވެ. މުޅި މީހާއަށް ލޮޅުން ގެނުވާފައެވެ. އެހުރިހާކަމެއް ނަގައިގަންނަން ވީ ކިހިނެއް ކަމާމެދު ބަތޫލްގެ ސިކުނޑި ނުކުޅެދުނެވެ. އަޒްޔާންއަށް ކަމެއް ވީ ހެއްޔެވެ؟


ވެނެޒުއޭލާއަށް ދިމާވެފައިވާ ތެލުގެ މައްސަލަތަކަށް ޙައްލު ހޯދާދެނީ އިރާނުން ވެނެޒުއޭލާއަށް ދިމާވެފައިވާ ތެލުގެ މައްސަލަތަކަށް ޙައްލު ހޯދާދެނީ އިރާނުން\nވެނެޒުއޭލާއަށް ދިމާވެފައިވާ ތެލުގެ މައްސަލަތަކަށް ޙައްލު ހޯދާދެނީ އިރާނުން\nތެލަށް ޖެހިފައިވާ ވެނެޒުއެލާއަށް ތެޔޮ ފޯރުކޮށްދިނުމަށް އީރާނުގެ5ތެޔޮ ޓޭންކަރު އެ ޤައުމަށްދަނީ ދަތުރުކުރަމުންނެވެ. އެ ބޯޓުތަކުގެ ތެރެއިން މައި އުޅަނދު ވެނެޒުއެލާގެ މައި ތެޔޮ ކުންފުނި ޕީޑީވީއެސްއޭއިން ހިންގާ ބަނދަރަކަށް ވަރަށް އަވަހަށް ގާތްކުރާނެއެވެ.\nވެނެޒުއެލާގެ ތެލުގެ ސިނާޢަތުން މީގެ ކުރިން ދުވާލެއްގެ މައްޗަށް 1.3 މިލިއަން ތެޔޮ ފީފާ އުފައްދައެވެ. ނަމަވެސް މި އަހަރު އެ ޢަދަދުގެ 10 އިންސައްތަވެސް އެ ޤައުމަށް ނުއުފެއްދެއެވެ. އެހެންކަމުން ބޭރު ޤައުމުތަކުން އެތެރެކުރާ ތެލުގެ މައްޗަށް ބަރޯސާވާން އެ ޤައުމަށްވަނީ މަޖުބޫރުވެފައެވެ. ނަމަވެސް އެމެރިކާއިން އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން އެ ޤައުމަށް ތެޔޮ އެތެރެކުރެވޭ ޤައުމުތަކާއި އެތެރެކުރާ ތެލުގެ ބާވަތްތައްވަނީ ކޮންޓްރޯލުކުރެވިފައެވެ.\nވެނެޒުއެލާގެ ރައީސް ނިކޮލަސް މަދޫރޯވަނީ އީރާނުން ފޯރުކޮށްދޭ އެހީތެރިކަމަށް އެ ޤައުމަށް ޝުކުރު އަދާކުރައްވާފައެވެ. ނަމަވެސް ވެނެޒުއޭލާއަށް ގެންނަނީ ކިހާ ޢަދަދެއްގެ ތެލެއްކަމެއް ޕީދީވީއެސްއޭއިން ހާމަކޮށްފައެއް ނުވެއެވެ. ނަމަވެސް ސަރުކާރާއި އެހެން މަސްދަރުތަކުން ހާމަކޮށްފައިވާ މަޢުލޫމާތުން ދައްކާގޮތުގައި 1.53 މިލިއަން ފީފާގެ ތެޔޮ އީރާނުން ފޯރުކޮށްދޭނެކަމަށް ބެލެވެއެވެ.\nއީރާނުގެ އެ ނިންމުމަކީ އެމެރިކާގެ ފަރާތުން ފާޑުކިޔުން ރައްދުވެފައިވާ ނިންމުމެކެވެ. ވެނެޒުއެލާގެ އިތުރުން އީރާނަކީވެސް އެމެރިކާއިން ދަތިކުރުމުގެ ފިޔަވަޅު އަޅާފައިވާ ޤައުމެކެވެ. އީރާނުން ވެނެޒުއެލާއަށް ތެޔޮ ފޯރުކޮށްދޭތީ އަޅާނެ ފިޔަވަޅަކާމެދު މަޝްވަރާކުރަމުންދާކަމަށް އެމެރިކާއިންވަނީ ބުނެފައެވެ.


CoV2019 virus ge mauloomaathu muassasa thakuge muvazafunna FVM hospital in dheefi\nކްރޯނާ ވައިރަސްގެ މައުލޫމާތު މުއައްސަސާތަކުގެ މުވައްޒަފުނަނަށް ދެނީ\n9 ފެބުރުއަރީ 2020, 17:16 |\nފުވައްމުލައް ސިޓީގައި މުއައްސަސާތަކުގެ މުވައްޒަފުންނަށް ކްރޯނާ ވައިރަސް އާއި ގުޅޭ ގޮތުން މައުލޫމާތު ދިނުމުގެ ސެޝަންތަކެއް ފުވައްމުލަކު ހޮސްޕިޓަލުން ކުރިޔަށް ގެންގޮސް ފިއެވެ.\nއެގޮތުން ފުވައްމުލައް ސިޓީ ކައުސިލް ގެ މުވައްޒަފުންނަށް ކްރޯނާ ވައިރަސް އާއި ގުޅޭ މައުލޫމާތު ދިނުން ބާއްވާފައިވަނީ ފާތިތުވި ބުރާސްފަތި (6 ފެބްރުއަރީ 2020) ގައި ކުރުންދުމާ މާލަމުގައެވެ. މީގެ އިތުރުން ފެބްރުއަރީ6ވަނަ ދުވަހު ވަނީ ފުވައްމުލަކު ސްކޫލްތަކުގެ މުވައްޒަފުންނަށް ވެސް މިބައްޔާއި ގުޅޭ މައުލޫމާތު ދިނުން ކުރިޔަށް ގެންގޮސްފައި ވެއެވެ.\nފުވައްމުލައް ސިޓީ ފުލުހުން މިބަލީގެ މައުލޫމާތު ދިނުން ބާއްވާފައިވަނީ ފެބްރުއަރީ5ވަނަ ދުވަހުއެވެ.\nކްރޯނާ ވައިރަސްގެ މައުލޫމާތު ސްކޫލްތަކުގެ މުވައްޒަފުނަނަށް ދެނީ\nއެގޮތުން 2019 ވަނަ އަހަރު ޑިސެމްބަރު މަހު ފެނުނު މިވައިރަސް އަށް ސަމާލުވުމުގެ ގޮތުން ޗައިނާއިން އަންނަމީހުން 14 ދުވަހުގެ ތެރޭގައި ބަލީގެ އެއްވެސް އަލާމާތެއް ފެނިއްޖެ ނަމަ މާސްކް އެޅުމާށާއި ބޭރަށް ނިނުކުމެ ގޭގައި މަޑުކުރުމާއި، ކަމާއި ގުޅޭ ހޮޓްލައިނަށް ގުޅުމަށް އިރުޝާދު ދިފައި ވެއެވެ.\nމިބަލީގެ އެއްވެސް މީހަކު މިހާތަނަށް ރާއްޖެއިން ފެނިފައެއް ނުވެއެވެ. ނަމަވެސް ޗައިނާއިން ރާއްޖެއަންނަ މީހުން ކަރަންރީނު ކުރުމުގެ ކަންތައްތައް ރާއްޖޭގައިވެސް ކުރިޔަށް ދެއެވެ. މިއީ ނޭވާލާ ނިޒާމަށް ޖެހޭ ބައްޔެއްކަމަށާއި މިބަލީގެ ފަރުވާއެއް އަދި ހޯދިފައެއް ނުވެއެވެ.\nކްރޯނާ ވައިރަސްގެ މައުލޫމާތު ފުވައްމުލައް ސިޓީ ކައުންސިލްގެ މުވައްޒަފުނަނަށް ދެނީ\nނަމަވެސް މިބަލީ ޖެހިގެން މީހުން ރަނގަޅުވެސް ވެއެވެ. އަދި ބައެއް މީހުން މރުވެސް ވެއެވެ. މިއި ކުރިން ޗައިބނާއިން ފެނުނު ސާސްވައިރަހާއި، ސައުދިއަރަމިއާއިން ފެނުނު މާސްވައިރަހާއި އެއްގޮތް ކަމެއް ހުންނަ ވައިރަހެއްކަމަސް މިހާތަނަށް ހޯދި ހޯދުންތަކުން ހާމަވެއެވެ.\nކްރޯނާ ވައިރަސްގެ މައުލޫމާތު ފުވައްމުލަކު ޕޮލިހުންނަށް ދެނީ\nއިތުރު ލިޔުންކްރޯނާވައިރަސްފުވައްމުލައް ހޮސްޕިޓަލް\nTags: ކްރޯނާވައިރަސް, ފުވައްމުލައް ހޮސްޕިޓަލް


Addu gai Resort Tharahgee Kuran Bin Hikkahn Ninmaifi\nއައްޑޫގައި ރިސޯޓް ތަރައްގީކުރަން ބިން ހިއްކަން ...\nމަރަދޫފޭދޫގައި ހިނގި އެކްސިޑެންޓުގައި ޒަހަމްވި މީހާ ...\nއައްޑޫގައި ރިސޯޓް ތަރައްގީކުރަން ބިން ހިއްކަން ނިންމައިފި\nby vomadmin October 4, 2019\nއައްޑޫ ސިޓީގައި ރިސޯޓް ތަރައްގީކުރަން ބިން ހިއްކަން ނިންމައިފި އެވެ.\nއައްޑޫ ސިޓީ ކައުންސިލުން ވަނީ އައްޑޫ ސިޓީގައި ހިންގާ ތަރައްގީގެ ބައެއް މަޝްރޫއުތަކަށާއި ރިސޯޓް ހެދުމަށް ބިން ހާއްސަކުރުމަށްޓަކައި 163 ހެކްޓަރުގެ ބިން ހިއްކުމަށް ނިންމާފަ އެވެ. އެގޮތުން 90 ހެކްޓަރުގެ ބިން ހިތަދޫން ހިއްކާއިރު 38 ހެކްޓަރުގެ ބިން ހިއްކުމަށް ހަމަޖެހިފައިވަނީ ހުޅުދު އާއި މީދޫންނެވެ.\nއައްޑޫ ސިޓީގައި ރިސޯޓް ތަރައްގީކުރަން ބިން ހިއްކަން ނިންމާފައިވާކަން ހާމަކޮށްފައި މިވަނީ އައްޑޫގައި ރަށު ޓޫރިޒަމް ފުޅާކުރުމަށް 4000 އެނދު ތަރައްގީކުރުމުގެ އެއްބަސްވުމެއްގައި ޓޫރިޒަމް މިނިސްޓްރީއާއި އައްޑޫ ސިޓީ ކައުންސިލުން ސޮއި ކޮށްފައިވާ ވަގުތެއްގަ އެވެ.\nމިމަޝްރޫއުގެ ދަށުން އައްޑޫގައި ހެދުމަށް ނިންމާފައިވާ ގެސްޓްހައުސްތަކަށް 5،000 އަކަފޫޓް އަދި ޓޫރިސްޓް ހޮޓާ ތަރައްގީކުރުމަށް 10،000 އަކަފޫޓްގެ ބިން ހާއްސަކުރުމަށް އައްޑޫ ސިޓީ ކައުންސިލުން ވަނީ ނިންމާފަ އެވެ.\nއައްޑޫގެ މޭޔަރު އަބްދުﷲ ސޯދިގު ވިދާޅުވީ 4000 އެނދު ތަރައްގީކުރުމަށް ބިން ދޫކުރާއިރު ފުރަތަމަ ފިޔަވަހީގައި އައްޑޫ ރައްޔިތުންނަށް ހާއްސަކޮށްގެން ބިން ދޫކުރަން ކައުންސިލުން ނިންމާފައި ނުވާ ކަމަށެވެ. މިމަސައްކަތަށް ޝައުގުވެރިވާ ފަރާތްތަކަށް މިމަހުގެ ތެރޭގައި ބިން ދޫކުރުމަށް އިއުލާންކުރާނެ ކަމަށްވެސް ވިދާޅުވި އެވެ.\nއައްޑޫގައި ކުރިއަށް ގެންދަން ނިންމާފައިވާ ތަރައްގީގެ މަޝްރޫއުތަކުގެ ކޮންސަލްޓެންސީ ހެދުމަށް ހަވާލުކޮށްފައިވަނީ އިންޑިއާގެ އެލް އެންޑް ޓީ އިންފްރާސްޓްރަކްޗަ ލިމިޓެޑަށެވެ.\nއައްޑޫ ސިޓީ ކައުންސިލްގެ އިސް ބޭފުޅުންނާއި ކޮންސަލްޓެންޓުން މިހާރު ވަނީ ތަރައްގީގެ މަޝްރޫއުތަކާ ގުޅޭ ގޮތުން މަޝްވަރާކޮށް މައުލޫމާތުތައް ހިއްސާކޮށްފަ އެވެ.\nފޮޓޯ: އުމުރުން ދުވަސްވީ މީހުންގެ ދުވަސް ފާހަގަކުރުން\nމަސްތުވާތަކެތީގެ މައްސަލައެއްގައި ހުކުމް ތަންފީޒުކުރަމުންދިޔަ ޒުވާނަކު ނިޔާވެއްޖެ\nމަސްތުވާތަކެތީގެ މައްސަލައެއްގައި މާފުށީ ޖަލުގައި 25 އަހަރުގެ ހުކުމެއް ތަންފީޒުކުރަމުންދިޔަ ޒުވާނަކު ރޭ ނިޔާވެއްޖެއެވެ. މޯލްޑިވްސް ކަރެކްޝަނަލް ސާރވިސަސް ...\nvomadmin June 1, 2018\nހުޅުމީދޫ މެދު ބަނދަރުގެ ފުރަތަމަ ފިޔަވަހި ތަރައްގީކުރުމަށް އެމްޓީސީސީއަށް\nސ. ހުޅުމީދޫ މެދު ބަނދަރުގެ ފުރަތަމަ ފިޔަވަހި ތަރައްޤީކުރުމުގެ މަޝްރޫއު މޯލްޑިވްސް ޓްރާންސްޕޯޓް އެންޑް ކޮންސްޓްރަކްޝަން ކޮމްޕެނީ (އެމްޓީސީސީ) ...\nރެކޯޑް އަދަދަކަށް މިއަދު ދިވެހިން ކޮވިޑް 19 އަށް ޕޮޒިޓިވް ވެއްޖެ\nމިދިޔަ 24 ގަޑިއިރު ތެރޭ 137 މީހަކު ކޮވިޑް 19 އަށް ޕޮޒިޓިވްވެ، ރާއްޖޭގައި ކޮވިޑަށް ޕޮޒިޓިވްވީ މީހުންގެ ...


Di Maria anna mahu Barcelona aa gulhenee? | Mihaaru\nޑި މަރިއާ އަންނަ މަހު ބާސެލޯނާއާ ގުޅެނީ؟\n29 ޑިސެމްބަރ 2017 - 12:22\nޕީއެސްޖީގެ އާޖެންޓީނާ ވިންގާ އެންހެލް ޑި މަރިއާ ގަތުމަށް ބާސެލޯނާ އިން ކޮށްފައިވާ ޕްލޭނައިގެން އަންނަ މަހުގެ ޓްރާންސްފާގައި ކުރިއަށްދާނެ ކަމަށް ސްޕެއިނުގެ މީޑިއާ ރިޕޯޓްތައް ބުނެފި އެވެ.\nޑި މަރިއާ އަށް މި ސީޒަނުގައި ޕީއެސްޖީން އެކަށީގެންވާ ފުުރުސަތުތަކެއް ނުލިބެ އެވެ. އުނަރި އެމެރީގެ ކޯޗުކަމުން ދަށުން މި ސީޒަނުގެ ފްރެންޗް ލީގުގައި ޑި މަރިއާ އަށް ފުރަތަމަ އެގާރައިން ފުރުސަތު ލިބުނީ އެންމެ 10 މެޗުގަ އެވެ.\nރިޕޯޓްތައް ބުނާ ގޮތުގައި ބާސެލޯނާ އޮތީ ޑި މަރިއާ ގަތުމަށް ފުރަތަމަ 45 މިލިއަން ޔޫރޯ އަދި އިތުރު 15 މިލިއަން ޔޫރޯއާ އެކު ޖުމްލަ 60 މިލިއަން ޔޫރޯ ހަރަދުކުރަން ތައްޔާރަށެވެ.\nސްޕެނިޝް ލީގުގެ އެއް ވަނައިގައި ބާސެލޯނާ އޮތްއިރު ލީގު ކާމިޔާބުކުރުމުގެ މަސައްކަތް އިތުރަށް ވަރުގަދަކުރުމުގެ ގޮތުން ޖެނުއަރީ މަހު އެ ޓީމުން ސްކޮޑް ވަރުގަދަކުރާނެ ކަމަށް ވަރަށް ބޮޑަށް ބެލެވެ އެވެ. ޑި މަރިއާ ގެންނަން އުޅޭ ކަމަށް ރިޕޯޓްތައް ބުނާއިރު އެ ޓީމުގެ ސްޕެނިޝް ވިންގާ ޖެރާޑް ޑެއޮލެފުއޭ ލޯނެއްގެ ދަށުން ހޯދަން އިންޓަ އިން ވެސް އަންނަނީ މަސައްކަތްކުރަމުންނެވެ.\nޑި މަރިއާ އަކީ ބާސެލޯނާއާ ވާދަވެރި ރެއާލް މެޑްރިޑަށް 2010 އިން 2014 އަށް ކުޅެފައިވާ ކުޅުންތެރިޔެކެވެ. އޭގެ ފަހުން މެންޗެސްޓާ ޔުނައިޓެޑަށް ބަދަލުވެ އަދި ފަހުން ޕީއެސްޖީގައި ވެސް ޑި މަރިއާ އަށް އޭނާގެ އެންމެ މޮޅު ކުޅުން ނުދެއްކެ އެވެ.\nޕީއެސްޖީން މި ފަހަރުގެ ޓްރާންސްފާގައި ބޮޑު ހަރަދެއްކޮށްފައިވާއިރު އެ ހަރަދު ފޫބެއްދުމަށް އެ ކްލަބުން ކުޅުންތެރިން ވިއްކާނެ ކަމަށް ބެލެވެ އެވެ.\nބާސެލޯނާ އިން މީގެ ކުރިން ހޯދަން ވަރަށް ބޮޑަށް މަސައްކަތްކުރި ކުޅުންތެރިޔެއް ކަމަށްވާ ލިވަޕޫލުގެ ބްރެޒިލް މިޑްފީލްޑަރު ހޯދަން ވެސް ޕީއެސްޖީން މަސައްކަތްކުރާ ކަމަށް ރިޕޯޓްތައް ބުނެ އެވެ. އެހެންވެ ޑި މަރިއާ ވިއްކާލުމަށް ފަހު ޕީއެސްޖީން ކުޓީނިއޯ ގެނެސްފާނެ ކަމަށް ލަފާކުރެވެ އެވެ.\nއިތުރު ލިޔުންތައް ޕީއެސްޖީ ބާސެލޯނާ


Booster dose 7947 meehun jahaifi\nކޮވިޑް ވެކްސިން ޖަހަނީ: ބޫސްޓާ ޑޯޒް 7947 މީހުން ފުރިހަމަކޮށްފި --- ފޮޓޯ: އަވަސް\nކޮވިޑް ވެކްސިންގެ ތިންވަނަ ޑޯޒް "ބޫސްޓާ ޑޯޒް" 7500 އަށް ވުރެ ގިނަ މީހުން ޖަހައިފި ކަމަށް ހެލްތު ފްރޮޓެކްޝަން އޭޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އާންމު ކޮށްފައިވާ ކޮވިޑް ވެކްސިންގެ އެންމެ ފަހުގެ ތަފާސްހިސާބުތަކަށް ބަލާއިރު މިހާތަނަށް 395،470 މީހުން ކޮވިޑްގެ ފުރަތަމަ ޑޯޒް ޖަހަފާއިވެ އެވެ. އަދި 362،742 މީހުން ދެވަނަ ޑޯޒް ފުރިހަމަ ކޮށްފައިވެ އެވެ.\nކޮވިޑް ވެކްސިންގެ ތިންވަނަ ޑޯޒް އެޗްޕީއޭ އިން ޖަހަން ފަށާފައިވަނީ މި މަހުގެ ހަތަރު ވަނަ ދުވަހުން ފެށިގެނެވެ. އެއީ 60 އަހަރުން މަތީގެ މީހުންނާއި ދިފާއީ ނިޒާމު ބަލިކަށި މީހުންނާއި ފްރޮންޓް ލައިންގައި މަސައްކަތް ކުރާ ސިއްހީ މުވައްޒަފުން އެކަންޏެވެ. މިހާރުން ވެކްސިން ޖަހަމުންދަނީ 50 އަހަރުން މަތީގެ މީހުނަށެވެ.\nމިހާތަނަށް އެ ވެކްސިން ޖަހާފައިވަނީ 7947 މީހުނެވެ. ތިންވަނަ ޑޯޒެއްގެ ގޮތުގައި ދެނީ ފައިޒާ ވެކްސިނެވެ.\nއޭޑީކޭ ހޮސްޕިޓަލުންނާއި ހުޅުމާލެ ހޮސްޕިޓަލުން އެޕޮއިންޓްމެންޓަކާއި ނުލައި ވެސް ތިންވަނަ ޑޯޒް ޖެހޭނެ އެވެ. އެހެން ސެންޓަރުތަކަށް ވެކްސިން ޖަހަން ދާއިރު ވެކްސިން އެޕޮއިންޓްމަންޓް ހައްދަން އެޗްޕީއޭއިން ވަނީ އަންގާފަ އެވެ.\nރާއްޖޭގައި ކޮވިޑް ވެކްސިން ޕްރޮގްރާމުގައި ބޭނުންކުރަނީ ކޮވިޝީލްޑާއި، ސިނަފާމް، އެސްޓްރާޒެނަކާ އަދި ފައިޒާ އެވެ.\nއެޗްޕީއޭ މިނިސްޓްރީ އޮފް ހެލްތު ކޮވިޑް-19 + ކޮވިޑް-19 އިގެ ބަލާއާފާތް ކޮވިޑް ވެކްސިން ފައިޒާ އެޗްއީއޯސީ\nބޫސްޓާ ޖެހި މީހުންގެ އަދަދު 123،315 އަށް


އިބްރާހިމް ޝާމިލް6މަސްކުރިން\t2 ޚިޔާލު\nދިއްކޮށްލި މުސްކުޅިވެފައިވާ ކުރަކި އަތުގައި ހިފީ ހިފާހިތަކުން ނޫނެވެ. އެއް މިޔަކަނުން ހީލުމަށްފަހު ހަތަރުކަޅި ހަމަކޮށްލިތަނާ ފެނުނީ އަލިމުތްތަކެއްފަދަ ކަރުނަތައް އެ މިލާފައިވާ ކޯތާފަތްމައްޗަށް އޮހޮރޭތީއެވެ. ކޮންމެވެސް އެއްޗެކޭ ބުނަން އުޅޭހެން ހީވިއެވެ. އެހެނަސް އަރުތެރެއިން ނިކުތީ ” ދަރިފުޅާ… ” މި ލަފުޒު އެކަންޏެވެ. އާނިޔާ މާބޮޑު ސަމާލުކަމެއް ނުދީ ވާތުގައި ހުރި ފެންތަށި ބެހެއްޓިއެވެ. އަދި އޭނާގެ މޫނުމައްޗަށް ރޫގިނަ ކޮށްލާފައި ކަނާއަތުގައި އޮތް ބަތްތަށި އެމުސްކުޅި އަންހެނާ ބާއްވާފައި އޮތް އެނދު ކައިރީގައި ހުރި ކުޑަމޭޒުމަތީގައި ބެހެއްޓިއެވެ. ނިކަން އަވަސް ހިނގުމުގައި އޭނާ ކޮޓަރިން ނިކުމެގެން ހިނގައްޖެއެވެ.\nއާކިފާ ހިތުގައި ޖެހުނެވެ. އޭނާގެ ޙަޔާތުގެ ފަސްމަންޒަރު ސިފަވަމުން ދިޔައެވެ. ކުކުޅު ފަހަތުން ފިޔޮއްތައް ދާހެން ދަރިންފަތި ފަހަތުލައިގެން އެއްގެއިން އަނެއް ގެއަށް ހިނގި ދުވަސް ފާއިތުވެއްޖެއެވެ. އެއީ މާޒީއެވެ. އެއީ ލޮލުން ކަރުނަ އަޅައި އުޅުނު ހިތްދަތި ދުވަސްތަކެވެ. އެއްއިރު ކާނެ އެއްޗެއް ލިބިއްޖެނަމަ ދެން ކުދިން ކޮޅު ބައިތިއްބަން ޖެހުނީ ހައިބަނޑާއެވެ. ބަފައެއްގެ މާ ބޮޑު އެހީތެރިކަމާއި ނުލައި ފަސް ކުދިން ބަލާ ބޮޑު ކުރި ޙާލު ފެންނާނީ ރަށު މީހުންނަށެވެ.\nމިހާރު އަތްފައި ހެލި ބޮޑެތިވުމުން އެކަން ހަނދާންނެތުނަސް މައިން ވާނީ ހަމަ މައިންނަށެވެ. ދަރިންވާނީ ދަރިންނަށެވެ. އާކިފާގެ ހިތާމައަކީ އެއީއެވެ. އޭނާ މުސްކުޅިވި ދުވަހުގައި އެއިން އެއްވެސް ދަރިއަކު އޭނާއާއި އަޅާ ނުލުމުންނެވެ. ދަރީންގެ ރުހުން ނުލިބުނީމައެވެ.\nލިބުނީ ނިކަމެތިކަމުގެ މައްޗަށް ނިކަމެތިކަމެވެ. ދަރިންގެ ހިތުގައި އުފެނިދުނީ ރަޙުމާއި ލޯބީގެ ބަދަލުގައި ފޫހިކަމާއި ނަފުރަތެވެ. އެމީހުން އާކިފާއާއި ދިމާއަށް ގޮވަމުން ދިޔަ ފަތިވަރަކީ އަޑުއަހާން އެހާ ފަސޭހަ ވާހަކަތަކެއް ނޫނެވެ. ” މިއީ މަންމަ ބޭނުންވިގޮތް… ދަރިން އަބަދުވެސް ކައިރީގައި ތިބެން. ކިހާ ތާހިރު! މިހާރު ދެން މިޖެހުނީ އުމުރު ދުވަހު މި މުޑުދާރު ތަނުގައި ހޭކި ހޭކި ތިބެން” ނުރުހުންތެރި ރާގެއްގައި އާނިޔާ ވާހަކަ ދެއްކިއެވެ. އެނާއަށް ހީވާނީ ބޮޑު މުޞީބާތަކާއި ކުރިމަތިވެގެން އުޅޭހެނެވެ. އިރުއިރުކޮޅާއި ތުން ދަމާފައި އެޒާތުގެ އެއްޗެއް އޭނާގެ މަންމައަށް އަޑުއިވުމަށް ގޮވަމުން ދެއެވެ.\nކުރާނީ ކީއްހެއްޔެވެ؟ އެއީ އާކިފާ ކިތަންމެ އަޑުއަހަން ބޭނުން ނުވި ވާހަކަތަކެއް ނަމަވެސް މިއަދު އެނޫންގޮތެއް ނެތެވެ. ދެކަންފަތުގައި އަތްއަޅާ ބާރުކޮށްލި ނަމަވެސް ފެންނަމުން ދިޔަ ނަފުރަތުގެ މަންޒަރުން ހިތް ފަޅައިގެން ދާ ވަރުވެއެވެ. އޭނާއަށް އޮތީ މިއަދު ލިބޭ ވޭނަށް ކެތްކޮށްލައިގެން އޮތުމެވެ. އާއެކެވެ. މިއަދު އާކިފާއަކީ ނުކުޅޭ މީހެކެވެ. ކުރިމަތިވި ނުރައްކާތެރި ކާރު އެކްސިޑެންޓެއްގައި އޭނާގެ ކަނާތުފަޔަށް ވަނީ ވަރަށް ބޮޑަށް ގެއްލުންލިބިފައެވެ. ފަރުވާކުރެވެން އޮތީ ފައި ބުރިކޮށްލައިގެންނެވެ. އެދުވަހުންފެށިގެން އެނާ ހިނގާ އެހެދީ އަސާގަނޑެއްގެ އެހީގައެވެ. އެއްވެސް ދަރިއަކަށް އެކަން އިހްސާސްވެ ނުކުރެވެއެވެ.\nދަރިންނަށް ވަނީ ޙަޤީޤަތް އޮޅިފައެވެ. އެމީހުންގެ ބައްޕައާއި އެކުގައި ދަރިންކޮޅު ފޮނުވުމަށް އެދުނު ދުވަހުން ފެށިގެން އާކިފާ ހުންނަނީ މާޔޫސްކަމުގެ ފޭރާން ލައިގެންނެވެ. އެކަމަކު ދަރިންގެ މުސްތަޤުބަލު އުޖާލާވާން އޮތީ ނައީމާއެކު އޭނާގެ ރަށްކަމަށްވާ ކުޅުދޫފުއްޓަށް ކުދިންކޮޅު ފޮނުވާލައިގެންނެވެ. އާކިފާ ގެންދިއުމަށް ނައީމު ކިންތަންމެ ވަރަކަށްވެސް މަސައްކަތް ކުރިއެވެ. އެހެނަސް އޭނާ އުޅެބޮޑުވި ފަސްގަނޑާއި ގެދޮރު ދޫކޮށް ނައީމުގެ ހަގުއަނބި ކައިރިއަށް އެމީހުންގެ ރަށަށް ދިއުމަކީ އޭނާ ބޭނުންވާގޮތެއް ނޫނެވެ. ” ދުވަސްކޮޅަކު އުޅެފައި އަންނަންޖެހިދާނެ. އޭރުން ނައީމު އަހަރެން މަތިން ފޫހިވާނެ. އެކުދީންވެސް އޭރުން ދެރަވާނެ. މިރަށުގައި އަހަރެން އިނަދީ.” އޭނާގެ ޖަވާބު ކުރުވެފައި ސާދާއެވެ.\nދުވަސްތައް ފައިތުވަމުން މާޒީ ހަނދާން ނެތެމުން ދިޔައެވެ. ދަރިންގެ ހިތުގައި އާކިފާއަށް އޮތް ލޯބި ހީނަރުވަމުގެ ސަބަބަކަށްވީ، ތަފާތު މާހައުލަކަށް ދިރުއުޅުން ބަދަލުވުމެވެ. މަންމައާއި ދުރުވެ ގުޅުން ކެނޑުމެވެ. ދޮންމަންމަގެ ލޯބި ލިބުނުލެއް ބޮޑުވުމުންނެވެ. ދޮންމަންމައަކީ ދަރިންނުލިބޭ މީހެއްކަމުން އޭނާ އެ ފަސް ކުދިން ދެކުނީ އެއީ އޭނާގެ އަމިއްލަ ދަރީންކަމުގައެވެ.\n14 އަހަރުފަހުން ދަރިން އެނބުރި މަންމަގެ ފަސްގަނޑަށް އައީ ލިބުނު ކުއްލި ޚަބަރުންނެވެ. މަންމައޮތީ ހަސްފަތާލުގައެވެ. ރަށުން ފަރުވާ ދިނުމަށްފަހު މާލެ ގެންދިޔައިރު ނައީމު ހުރީ ރާއްޖެއިން ބޭރުގައެވެ. ހުރިހާ ކަމެއްވެސް ކޮށްދިނީ އާކިފާގެ އެއްބަނޑު މީހުންނެވެ. ދަރިންތިބީ މަންޒަރު ބަލަން ދުރުގައެވެ. ދުރުހިލޭ ބައެއްގެ ގޮތުގައެވެ.\nކޮންމެއަކަސް މަސްދުވަހުގެ ފަރުވާއަކަށް ފަހު އާކިފާގެ ރަށަށް އޭނާ ގެންދެވުނެވެ. އެހެނަސް ދެމަހުން އެއްމަހު ފަރުވާ ހޯދުމަށްޓަކައި މާލެ ދާންޖެހުންވީ، އޭނާގެ ދަރިންނަށް ލިބުނު ތަކުލީފަކަށެވެ. ” އޭރުވެސް ބައްޕަގެ ބަސް ޤަބޫލުކޮށް އަހަރެމެން ކައިރިއަށް އުޅެން އައިނަމަ މިދުވަހެއް ނުފެނުނީސް.” މޫނު ކުނިކޮށްގެން ހުރެ ދޮށީ ސޮރު ވާހަކަ ދެއްކިއެވެ. ” ވެއްޖެ ވިއްޔާ މާ ރަށް ދެކެ ލޯބިވާ މީހަކަށް ހެދިގެން ރަށުގައި އުޅެން. ތީ އަހަރެމެންދެކެ ލޯބިވާ މަންމައެއް ނޫން” ދޮންބެގެ ވާހަކަގައި ބައިވެރިވުމުގެ ގޮތުން މާރިޔާ ވާހަކަ ދެއްކިއެވެ. އެއީ އާކިފާގެ އެންމެ ހަގުދަރިއެވެ. ކިޔަވާ ނިމުނު އިރު އަމިއްލަ މަންމައަށް އިޙްތިރާމުކުރަން ނޭނގުނެވެ. ވެދާނެއެވެ. އެމީހުން ކުޑައިރު ގެންގުޅުނު ނިކަމެތި ޙާލު މިއަދު ހަނދާން ނުވާނީއެވެ. އެ އިޙްސާސްތަކާއި ވޭނީ ހަނދާންތައް ބިންވަޅުނެގިފައިވާ ވަނީ އެ މައުސޫމް މަންމަގެ ހިތުގައި އެކަންޏެވެ. ވީއިރު އެކަން އެހެން ބަޔަކަށް އިހްސާސް ކުރެވޭނެ ބާއެވެ؟\nއިޙްސާސްކުރެވޭނަމަ ބަލިއެނދުގައި އޮންނަންޖެހުނު ދުވަހު އައިސް އެފަތިވަރުތަކެއް ނުގޮވީހެވެ. އެހެނަސް ދަރިން ކޮންމެ ގޮތަކަށް ކަންތައްކުރި ކަމުގައިވިޔަސް މިއަދު އާކިފާއަށް ފަރުވާލެއްނެތެވެ. އެނާ އަބަދުވެސް ދަރިންދެކެ ލޯބިވެއެވެ. ދަރިންނަށް ހެޔޮގޮތްވުމަށް އެދެއެވެ. އެއީ ޙަޤީޤީ މަންމައެއްގެ ލާމަސީލު ނަމޫނާއެކެވެ. މަރުދުވަހަށްވެސް ދަރިންގެ ހެޔޮ ފިރުމުންތަކަށް އެދެމުން ދިޔައެވެ. އެހެނަސް ލިބެނީ ވޭނެއެވެ. މިއީ ކޮންކަހަލަ ދުނިޔެއް ބާއެވެ؟ ދަރިންނާއި ދުރުގައި ހުރީ އެމީހުންނަށް ހެޔޮއެދިގެން ރަނގަޅުގޮތް ވާން ބޭނުންވާތީއެވެ. ކުރާނީ ކީއްހެއްޔެވެ؟ ރަނގަޅު ކޮންމެ ކަމަކަށް ރަނގަޅު ގޮތް މިންވަރު ނުވެދާނެއެވެ. މިއީވެސް އިމްތިޙާނެކެވެ. މިންވަރަށް ރުހެން ދަސްކުރާށެވެ. މިއީ ޙަޤީޤަތެވެ. (ނިމުނީ)\nމީގެ ކުންނަކީ ކޮބާ\nވާހަކަ ވަރަށް ރީތި .. އެކަމަކު ވީނުވީއެއް އޮޅުމެއް ނުފިލި.\n5 މަސް 14 ދުވަސް ކުރިން


Hiya flat thalhaalan ves mi sarukaara neygeyne: Member Shiyam - AO News\nހިޔާފްލެޓުތައް ތަޅާލަންވެސް މިސަރުކާރަށް ނޭގޭނޭ: މެމްބަރު ޝިޔާމް\nހިޔާ ފްލެޓުތައް ތަޅާލަންވެސް މި ސަރުކާރަށް ނޭނގޭނެ ކަމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވެއްޖެއެވެ.\nމެމްބަރު ޝިޔާމް މިހެން ވިދާޅުވެފައިވަނީ، ހުޅުމާލެ ދެވަނަ ފޭސްގައި އަޅައިފައިވާ ހިޔާ ފްލެޓުތަކާއި ގުޅޭ ގޮތުން ޕްލޭނިން, ހައުސިން އެންޑް އިންފްރާސްޓްރަކްޗާ މިނިސްޓަރު މުހައްމަދު އަސްލަމް ދެއްކެވި ވާހަކަތަކަށް ރައްދު ދެއްވަމުންނެވެ،\nރައްޔިތުންގެ މަޖިލީހުގެ އިއްޔެގެ ޖަލްސާއަށް މެންބަރުންގެ ސުވާލުތަކަށް ޖަވާބުދެއްވަމުން ވަޑައިގެން، ނައިފަރު ދާއިރާގެ މެންބަރު އަހުމަދު ޝިޔާމް ކުރެއްވި ސުވާލަކަށް ޖަވާބު ދެއްވަމުން އަސްލަމް ވިދާޅުވީ ކުރީ ސަރުކާރުން އެ މަސައްކަތް ފަށައިފައިވާއިރު، މި ސަރުކާރު އައިރު އެ މަސައްކަތް އޮތީ ނުހުއްޓުވޭނެ ހިސާބަށް ގޮސްފައި ކަމަށެވެ. އެހެންނަމަވެސް އެތަން ތަޅާލަން ވިސްނި ކަމަށް އަސްލަމް ވަނީ ވިދާޅުވެފައެވެ.\nމިނިސްޓަރ އަސްލަމް ގެ މި ވާޙަކަތަކާއި ގުޅިގެން ގިނަ ބައެއްގެ ފާޑު ކިޔުންތައް އަމާޒުވެފައިވާއިރު މެމްބަރު ޝިޔާމް ވިދާޅުވީ ހިޔާފްލެޓުތައް ތަޅާލަންވެސް މިސަރުކާރަށް ނޭނގޭނެ ކަމަށެވެ. އެއީ އެވަރުގެ އިމާރާތް ތަޅަންވެސް ކޮންމެވެސް ވަރެއްގެ ތެތްކަމެއް ބޭނުންވާނެކަމަށެވެ.\nހިޔާ ފްލެޓްނައިފަރު ދާއިރާގެ މެންބަރު އަހުމަދު ޝިޔާމް\n“ފިޔަވަތި” ގެ ހާލަތުން ފެންނަނީ ދައުލަތް ފެއިލްވެފައިވާ މިންވަރު: ޝިޔާމް


Raees Nasheed ah amaazu koh IED govvaali kamah bunaa meehaa hayyarukoffi | Jazeera\tނަޝީދަށް އަމާޒުކޮށް އައިޑީ ގޮއްވާލީ މިހާ ހައްޔަރުކޮށްފި - Jazeera\nރައީސް ނަޝީދަށް ދިން ބޮމުގެ ހަމަލާއާއި ގުޅިގެން އިތުރު މީހަކު ފުލުހުންގެ ބެލުމުގެ ހައްޔަރަށް!\nމި މީހާ ހައްޔަރުކުރީ ހުޅުމާލެއިން\nމިއީ މައްސަލާގައި ހައްޔަރުކުރެވުނު ތިން ވަނަ މީހާ\nމައްސަލާގައި ހަތަރު މީހަކު ފާހަގަކުރެވިފައިވާކަމަށް ފުލުހުން ބުނޭ\nމުޙައްމަދު އަފްޒަލް May 9, 2021 639 views0\nރައީސް ނަޝީދަށް އަމާޒުކޮށް ދެވުނު ހަމަލާއާއި ގުޅިގެން ހައްޔަރުކުރި ތިން ވަނަ މީހާ، ހައްޔަރަށް ގެންދަނީ -- ފޮޓޯ: ސޯޝަލް މީޑިއާ\nރައީސް މުހައްމަދު ނަޝީދަށް އަމާޒުކޮށް ދެވުނު ހަމަލާގައި ބޭނުންކުރި އައިޑީ ގޮއްވާލިކަމަށް ތުހުމަތުކުރެވޭ މީހާ ފުލުހުން ހައްޔަރުކޮށްފި އެވެ.\nފުލުހުން ކުރިއަށްގެންދިޔަ ހާއްސަ އޮޕަރޭޝަނެއްގައި މި މީހާ ހައްޔަރުކޮށްފައިވަނީ މިއަދުގެ ހެނދުނުގެ ވަގުތެއްގައެވެ. މައުލޫމާތު ލިބޭ ގޮތުގައި މި މީހާ ހައްޔަރު ކޮށްފައިވަނީ ހުޅުމާލޭ ފްލެޓް ނަންބަރު 95 އިންނެވެ.\nހައްޔަރުކޮށްފައިވަނީ ރައީސް ނަޝީދަށް އަމާޒުކޮށް ސައިކަލުގައި ހަރުކޮށް ގޮއްވާލި އައިޑީ ގޮއްވާލިކަމަށް ތުހުމަތުކުރެވޭ މީހާ އެވެ.\nފުލުހުން ބުނިގޮތުގައި ހައްޔަރުކުރި މީހަކީ ފުލުހުން ހޯދުމަށް އިއުލާންކުރި މީހާކަމަށެވެ.\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދަށް އަމާޒުކޮށް ދިން ޓެރަރިސްޓް ހަމަލާއާ ގުޅިގެން ހޯދަމުންދާ މީހެއް -- ފޮޓޯ: ފުލުހުންގެ ހިދުމަތް\nރައީސް ނަޝީދަށް އަމާޒުކޮށް ދެވުނު ހަމަލާއާއި ގުޅިގެން ހައްޔަރުކުރި ތިން ވަނަ މީހާ، ހައްޔަރަށް ގެންދަނީ -- ފޮޓޯ: އެމްވީ ކްރައިސިސް\nމުއާއެކު މައްސަލާގައި ހައްޔަކުރެވުނު މީހުންގެ އަދަދު ވަނީ ތިނަކަށް އަރާފަ އެވެ. މީގެކުރިން މައްސަލާގައި ފުލުހުން ވަނީ ދެ މީހަކު ހައްޔަރުކޮށްފަ އެވެ. މުޖާޒް އަހުމަދު (މއ. ފޭރުގެ/ ކ.މާލެ) އާއި ތަހުމީން އަހުމަދު (ފޮޅޭމާ/ ގއ. ކޮނޑޭ) އެވެ. އޭގެތެރެއިން ތަހުމީންއަކީ ގޮއްވާލި ޑިވައިސް ބާއްވާފައިވާ އޮތް ސައިކަލްގެ ވެރި ފަރާތް ކަމަށް ވެސް ފުލުހުން ބުނެފައިވެއެވެ.\nރައީސް ނަޝީދަށް ދިން ހަމަލާއާ ގުޅިގެން ފުލުހުން ބޭއްވި ނޫސްވެރިންގެ ބައްދަލުވުމުގައި ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ މިހާތަނަށް ހައްޔަރު ކުރި ދެމީހުންނަކީވެސް ހަރުކަށި ފިކުރުގެ ކެޓަގަރީއަށް ފެތޭ ދެމީހުން ކަމަށެވެ. ނަމަވެސް އެމީހުން ނިސްބަތްވަނީ ކޮން ޖަމާޢަތަކަށް ކަމެއް އަދި ކަށަވަރު ނުކުރެވޭ ކަމަށެވެ.\nރައީސް މުހައްމަދު ނަޝީދަށް އަމާޒުކޮށް، އެމަނިކުފާނުގެ ގެކޮޅު ކައިރީގައި އެއްޗެއް ގޮއްވާލާފައިވަނީ ބުރާސްފަތި ދުވަހުގެ 8:20 ހާއިރު އެވެ. އެއީ ގެއިން ނިކުންނަވާ، ކުރުނބާ މޯލްޑިވްސްގައި އޮތް އިވެންޓެއްގައި ބައިވެރިވެވަޑައިގަތުމަށް ދިޔުމަށް ކާރުކޮޅަށް އަރައިވަޑައިގަތުމަށް ދަނިކޮށް އައިޑީއެއް ގޮއްވާލައިގެންނެވެ. ރައީސް ނަޝީދަށް އަމާޒުކޮށް ދެވުނު އެ ހަމަލާގައި ފަސް މީހަކަށް އެކިވަރުގެ އަނިޔާތަކެއް ލިބުނެވެ.\nފުލުހުން ވަނީ ރައީސް ނަޝީދަށް އަމާޒުކޮށް ދެވުނު ހަމަލާ ފެންނަ ވިޑިއޯވެސް އާންމުކޮށްފަ އެވެ. ކުރުނބާ މޯލްޑިވްސްގައި އޮތް އިވެންޓެއްގައި ބައިވެރިވެވަޑައިގަތުމަށް ގ. ކެނެރީގެއިން ނުކުމެވަޑައިގެން އެމަނިކުފާނު މަޖީދީ މަގާއި ހަމަޔަށް ހިންގަވާފައި ވަޑައިގެންނެވި ދެ ހަށިފާރަވެރިންނާއެކުއެވެ. އަދި އެމަނިކުފާނު މަޖީދީ މަގާއި ނީލޯފަރު މަގާއި ގުޅޭ ހިސާބާއި އެމަނިކުފާނު އަރާހަމަވިތަނުން ވަނީ އެތަނުގައި ޕާކްކޮށްފައި ހުރި ސައިކަލްގައި އެއްޗެއް ގޮއްވާލި މަންޒަރު ވީޑިއޯއިން ފެނެއެވެ.\nރައީސް ނަޝީދަށް ދިން ހަމަލާގެ ތަހުގީގަށް ބޭރުގެ މާހިރުންގެ އެހީތެރިކަން ސަރުކާރުން އަންނަނީ ހޯދަމުންނެވެ. އެގޮތުން އޮސްޓްރޭލިއާގެ ފެޑަރަލް ފުލުހުންގެ އިތުރުން އިނގެރޭސިވިލާތުގެ ފުލުހުންނާއި، އިންޑިއާގެ އެހީތެރިކަންވެސް ސަރުކާރުން ހޯދަ އެވެ.


Thilamale' bridge ge ithuru survey thakaai pilling massaikai thakah haahsa barge eh genesfi - One Online\nތިލަމާލެ ބްރިޖުގެ މަސައްކަތްތަކަށް މިއަދު ރާއްޖެ ގެނައި ޖެކް އަޕް ބާޖް، މާލެ އާއި ވިލިމާލެއާ ދެމެދު ބަނދަރުކޮށްފައި --- ފޮޓޯ: ހައުސިން މިނިސްޓްރީ\nތިލަމާލެ ބްރިޖުގެ ސާވޭތަކާއި ޕައިލިން މަސައްކަތްތަކަށް ހާއްސަ ބާޖެއް ގެނެސްފި\n"ގްރޭޓާ މާލެ ކަނެކްޓިވިޓީ ޕްރޮޖެކްޓް" ގެ ދަށުން މާލެ، ވިލިމާލެ، ގުޅިފަޅު އަދި ތިލަފުށި ގުޅާލުމަށް އަޅާ ބްރިޖުގެ ކަނޑުއަޑީގެ މަސައްކަތްތަކެއް ކުރުމަށް ހާއްސަ ބާޖެއް ގެނެސްފިއެވެ.\nހައުސިން މިނިސްޓްރީގެ ޕްރޮޖެކްޓް މެނޭޖްމަންޓް ޔުނިޓުގެ އޮފިޝަލަކު "ވަން" އަށް މިއަދު ވިދާޅުވީ، މި ބާޖަކީ ފުން ހިސާބުތަކުގެ ޖިއޯޓެކްނިކަލް ސާވޭތަކަށް ގެނައި ބާޖެއް ކަމަށެވެ. އަދި ބްރިޖުގެ ޕައިލިން މަސައްކަތްތަކަށްވެސް މި ބާޖު ބޭނުންކުރާނެ ކަމަށް ވިދާޅުވިއެވެ.\n"ވަން" އިން އެއްކުރި މައުލޫމާތު އެނގޭ ގޮތުގައި "ރުމެއިލާ" ނަމަކަށް ކިޔާ މި ބާޖަކީ ގަލްފް ޑްރިލިން އިންޓަނޭޝަނަލް ނަމަކަށް ކިޔާ ކުންފުންޏެއްގެ ބާޖެކެވެ. ތިން ފައި ހުންނަ މި ބާޖުގެ ދިގުމިނުގައި، ހެލިކޮޕްޓަރު ޑެކަކާ އެކު 206 ފޫޓު ހުރެ އެވެ. ފައިތަކުގެ ދިގު މިނަކީ 406 ފޫޓެވެ.\nމި ބާޖު ބޭނުންކޮށްގެން ކަނޑުގެ 246 ފޫޓު އަޑީގެ ތަހުގީގުތައް ކުރެވޭނެއެވެ.\nޕްލޭނިން މިނިސްޓްރީގެ އަމާޒަކީ އަމަލީ މަސައްކަތް ފަށާތާ 27 މަސް ދުވަހުގެ ތެރޭގައި މާލެއިން ގުޅިފަޅަށް ބްރިޖު ގުޅައިލުމެވެ. އަދި މާލެއިން ތިލަފުއްޓަށް ގުޅައިލުމަށް އަމާޒު ހިފާފައިވަނީ 2024 ވަނަ އަހަރުގެ މެދެއްހާ ހިސާބުގައި ކަމަށް މިނިސްޓްރީން ބުނެއެވެ.\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ތިލަމާލެ ބުރިޖު ތަރައްގީގެ މަޝްރޫއުތައް


FYFC: Semi Final Gai Barasil FC Aai Shabanamee Conmect, Lecrose Aai Police - Vaguthu\nސެމީ ފައިނަލްގައި ބަރާސިލް އެފްސީއާއި ޝަބްނަމީ ކަނެކްޓް، ލެކްރޮސްއާއި ފޮނަދޫ ޕޮލިސް\nކުއާޓާގެ މެޗުތަކުގެ ތެރެއިން ---\nލ. ފޮނަދޫ މެދުއަވަށު ސްޕޯޓްސް ކްލަބާއި މެދުއަވަށު ޒުވާނުން އިންތިޒާމް ކޮށްގެން ބާއްވާ، ފޮނަދޫ ޔޫތު ފުޓްސަލް ޗެލެންޖުގެ ސެމީ ފައިނަލްގައި ބަރާސިލް އެފްސީއާއި ޝަބްނަމީ ކަނެކްޓް، އަދި ލެކްރޮސްއާއި ފޮނަދޫ ޕޮލިސް ވާދަކުރަން ޖެހިއްޖެއެވެ.\nޖުމްލަ 14 ޓީމު ބައިވެރިވި މުބާރާތުގެ ގްރޫޕް ސްޓޭޖު ނިމި، ރޭ ކުޅެފައި ވަނީ ކުއާޓާ ފައިނަލްގެ މެޗުތަކެވެ. ކުއާޓާގައި ފޯރިގަދަ މެޗުތަކެއް ފެނިގެން ގޮސްފައިވާ އިރު، ކުއާޓާ ފައިނަލް ފުރަތަމަ މެޗުގައި އިއްޔެ ހަވީރު ވާދަކުރީ ޝަބްނަމީ ކަނެކްޓްއާއި މާންދޫ ފުޓްސަލް ކްލަބެވެ.\nމެޗު 2-0ގެ ނަތީޖާއަކުން ޝަބްނަމީއިން ކާމިޔާބުކުރި އިރު، މެޗުގައި ވިދާލީ ޝަބްނަމީ ހޯލްޑިންސްގެ ހުސައިން ޝަރީފް (އޮންލީ)އެވެ. މޮޅު ކުޅުންތެރިޔަކީވެސް އޭނާއެވެ.\nރޭ ކުޅުނު ކުއާޓާ ފައިނަލް ދެވަނަ މެޗު ފެނުނީ ފޯރިގަދަ ކޮށެވެ. އެމްއެންޑީއެފްއާއި ލެކްރޮސް ވާދަކުރި މެޗުގެ ފުރިހަމަ ވަގުތު ހަމަވި އިރު، 3-3ގެ ނަތީޖާއަކުން އެއްވަރުވެފައި އޮތުމުން، ސެމީއަށް ދާނެ ޓީމެއް ނިންމީ ޕެނެލްޓީގައެވެ. ޕެނެލްޓީ ޖަހައިގެން ލެކްރޮސްއިން ސެމީގެ ޖާގައެއް ހޯދި އިރު، މެޗުގެ މޮޅު ކުޅުންތެރިޔާގެ މަގާމު ލިބުނީ ލެކްރޮސްގެ އަލީ ހާފިޒު (ކުޑަ އައްޔަ)އަށެވެ.\nކުއާޓާ ފައިނަލް ތިންވަނަ މެޗުގައި އެފްސީ ބަރާސިލުން ބަނޑަ އެފްސީ ބަލިކުރީ ފަސޭހަކަމާއެކު 9-2ގެ ނަތީޖާއަކުންނެވެ. މެޗުގައި ބަރާސިލްގެ ހުސައިން ނާޝިދު (ނާއްޓޯ) ހެޓްރިކް ހެދި އިރު، އޭނާއަކީ މޮޅު ކުޅުންތެރިޔާވެސް މެއެވެ.\nކުއާޓަ ފައިނަލް ފަހު މެޗުގައި ޕޮލިހުން 6-0ގެ ނަތީޖާއަކުން އެލްވައިއެމް ބަލިކުރި އިރު، މެޗުގައި މޮޅު ކުޅުމެއް ދައްކާ މޮޅު ކުޅުންތެރިޔާގެ މަގާމު ހޯދީ ޕޮލިސް ޓީމުގެ އާދަމް ވަޖީހެވެ.\nސެމީ ފައިނަލް މެޗުތައް:\n21:00 ބަރާސިލް އެފްސީ - ޝަބްނަމީ ކަނެކްޓް\n22:00 ލެކްރޮސް - ފޮނަދޫ ޕޮލިސް\nފޮނަދޫ ޔޫތު ފުޓްސަލް ކަޕް: ލެކްރޮސްއާއި ޝަބްނަމީ ކަނެކްޓް ފައިނަލަށް\nފޮނަދޫ ޔޫތު ފުޓްސަލް ޗެލެންޖުގެ ކުއާޓާ މެޗުތައް މިއަދު، ފޯރި ގަދަވާނެ!


Faseyha kamaa eku Maafaru balikoh Eydhafushi gadha 16 ah\nފަސޭހަކަމާއެކު މާފަރު ބަލިކޮށް އޭދަފުށި ގަދަ 16 އަށް\n1 އޮގަސްޓު 2018\nމިހާރު މާލޭގައި ކުރިއަށްދާ ސޮނީ ސްޕޯޓްސް ގޯލްޑަން ފުޓްސަލް ޗެލެންޖުގައި ރޭ 5-0 އިން ނ. މާފަރު ބަލިކޮށް އޭދަފުށި ގަދަ 16 އަށް ދަތުރު ކޮށްފިއެވެ.\nރޭގެ މެޗަށް ނުކުތްއިރު ގަދަ 16 ގެ ޖާގައެއް ކަށަވަރު ކުރުމަށް މާފަރު ބަލިކުރަން އޭދަފުށްޓަށް އޮތީ މަޖުބޫރުވެފައެވެ. ރޭގެ މެޗުގައި އޭދަފުށީ ޓީމުން ވަނީ މޮޅަށް ކުޅެ ލަނޑު ޖަހާނެ ގިނަ ފުރުސަތުތަކެއް ތަނަވަސް ކޮށްފައެވެ. މެޗުގައި އޭދަފުށީގެ ފުރަތަމަ ލަނޑު ޖެހީ އަޙްމަދު އަޝްރަފް (ސޮބީ) އެވެ. ދެވަނަ ލަނޑު ހާފިޒް އަހްމަދު ޖެހިއިރު ފުރަތަމަ ހާފު ނިމުމުގެ ކުރިން މެޗުގެ ތިންވަނަ ލަނޑު ޖެހީ އިޝާން އިބްރާހީމް (ސައްޓު) އެވެ.\nމެޗުގެ ދެވަނަ ހާފުގައި އޭދަފުށިން ވަނީ ދެ ލަނޑު ޖަހާފައެވެ. މި ދެ ލަނޑު ޖަހައިދިނީ އަލީ ހައްފާފް ސިދުގީ އާއި އަލީ މުއާޒް އެވެ. މި މެޗުގެ މޮޅު ކުޅުންތެރިޔާގެ މަގާމް ހޯދީ މެޗުގައި މޮޅު ކުޅުމެއް ދެއްކި ހައްފާފް ސިދުގީ އެވެ.\nއޭދަފުށި ހިމެނޭ ޒޯން ދޭއްގެ ޗެމްޕިއަންކަން ކުޅުނު ދެމެޗުންވެސް މޮޅުވެ ހޯދީ ރ. އަލިފުށްޓެވެ. ޒޯން ބުރަށްފަހު އޭދަފުށި ދެން ވާދަކުރާނީ ގަދަ 16 ގައެވެ. މި މެޗުގައި އޭދަފުށި ނުކުންނާނީ ޒޯން ހަތަރެއްގެ ޗެމްޕިއަންކަން ހޯދި މ. ދިއްގަރާއި ދެކޮޅަށެވެ. މި މެޗު ކުޅޭނީ އަންނަ ހޯމަ ދުވަހުގެ ރޭ 20:00 ގައި މުބާރާތް ކުރިއަށްދާ މާފަންނު މިނީ ގްރައުންޑް ގައެވެ.


Lampard anekkaaves Mourinho balikoffi | Mihaaru\nރޭގެ މެޗަށް ފަހު ލަމްޕާޑް އުފާފާޅުކުރަނީ.-- ފޮޓޯ: އޭއެފްޕީ\nމިއީ މީގެ ދެ އަހަރެއްހާ ދުވަސް ކުރިން ކޯޗިންގެ ތެރެއަށް އައި ލަމްޕާޑްގެ އިރުޝާދުގެ ދަށުން ކުޅޭ ޓީމަކުން މޮރީނިއޯގެ ޓީމެއް ބަލިކުރި ދެ ވަނަ ފަހަރެވެ. މިދިޔަ ސީޒަނުގައި މޮރީނިއޯ މެންޗެސްޓާ ޔުނައިޓެޑްގައި ހުއްޓައި އެ ޓީމު އަތުން އިނގިރޭސި ލީގު ކަޕްގައި ލަމްޕާޑްގެ ޑާބީ ކައުންޓީ ވަނީ މޮޅުވެފަ އެވެ. ލަމްޕާޑަކީ މޮރީނިއޯގެ ކޯޗުކަމުގައި ޗެލްސީގައި މޮޅު ކުޅުމެއް ދެއްކި ކުޅުންތެރިޔެކެވެ.\n"މިއީ ވަކި މީހެއް ބަލިކުރުމެއް ނޫން. ވާދަވެރި ޓީމެއް ބަލިކުރުން. އަހަރެމެންނާ އެކު އެއް ރޭހެއްގައި މި ވަގުތު އޮތް ޓީމެއް އަތުން ރަށުންބޭރުގައި މި ލިބުނީ ވަރަށް މުހިއްމު ތިން ޕޮއިންޓް. އަހަރެންގެ ކުޅުންތެރިން ކުރި މަސައްކަތަށް ފަހުރުވެރިވަން،" ކޯޗިން ކެރިއަރުގައި ދެ ވަނަ ފަހަރަށް މޮރީނިއޯ ބަލިކުރެވުމުން ދެކެނީ ކިހިނެއްތޯ ނޫސްވެރިއަކު ސުވާލުކުރުމުން ލަމްޕާޑް ބުންޏެވެ.\nޓޮޓެންހަމް ދަނޑުގައި ކުޅުނު މެޗުގައި ޗެލްސީން ދެ ގޯލު ޖެހީ ވެސް ފުރަތަމަ ހާފުގަ އެވެ. މި ދެ ލަނޑު ވެސް ކާމިޔާބުކުރީ މޮރީނިއޯ ޗެލްސީގައި ހުރިއިރު އެ ޓީމަށް ގެނައި ބްރެޒިލްގެ ވިންގް ވިލިއަން އެވެ. ޗެލްސީން އެ ފަހަރު ވިލިއަން ގެނައީ ޓޮޓެންހަމާ ވާދަކުރުމަށް ފަހު އެވެ. ފުރަތަމަ ހާފުގެ އިތުރު ވަގުތުގައި ވިލިއަން ޗެލްސީގެ ދެ ވަނަ ގޯލު ޖެހީ ޕެނަލްޓީ އަކުންނެވެ. މިއީ ޓޮޓެންހަމްގެ ގޯލްކީޕަރު ޕައޮލޯ ގަޒަނީގާ ޗެލްސީގެ މާކޯސް އަލޮންސޯ އަށް ކުރި ފައުލަކަށް ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު ދިން ޕެނަލްޓީ އެކެވެ.\nދެ ވަނަ ހާފަށް ޓޮޓެންހަމުން ބަދަލަކާ އެކު ނުކުމެ ކުޅެމުން ދަނިކޮށް އެ ޓީމަށް މައްސަލަ ދިމާވީ މެޗުގެ 62 ވަނަ މިނިޓްގައި އެ ޓީމުގެ ދެކުނު ކޮރެއާގެ ފޯވާޑް ސޮން ހެއުން މިން އަށް ރަތް ކާޑު ދެއްކުމުންނެވެ. ސޮން އަށް ރަތް ކާޑު ދެއްކީ ޗެލްސީގެ އެންޓޯނިއޯ ރޫޑިގާ އަށް ނުރައްކާތެރި ފައުލެއް ކުރި ކަމަށް ބެލުމަށް ފަހު އެވެ. ވީއޭއާރުން ބަލައި ސޮން އަށް ރަތް ކާޑު ދައްކަން ނިންމުމުން މޮރީނިއޯ ވަނީ އެ ނިންމުމަށް ވަރަށް ބޮޑަށް ފާޑުކިޔައިފަ އެވެ. މޮރީނިއޯ ބުނީ އެ ފައުލަށް ދައްކަން ޖެހޭނީ ރީނދޫ ކާޑެއް ކަމަށެވެ.\nމި މެޗުގައި ޗެލްސީގެ ރޫޑިގާއާ ޓޮޓެންހަމްގެ ބައެއް ސަޕޯޓަރުން ނަސްލީ ގޮތުން ދިމާކޮށްލުމުން ރެފްރީ ވަނީ އެކަން ދެ ޓީމުގެ ކޯޗުންގެ ސަމާލުކަމަށް ގެނެސްފަ އެވެ.\nރޭގެ މެޗުން ޓޮޓެންހަމް ބަލިވެ ހަތަރަކަށް އަރަން ލިބުނު ފުރުސަތު ގެއްލުނުއިރު، ކުރީގެ ޓީމުތަކާ ދެކޮޅަށް މޮރީނިއޯގެ ރެކޯޑަކަށް ވެސް ވަނީ ނިންމުން އައިސްފަ އެވެ. ރޭގެ މެޗުގެ ކުރިން މޮރީނިއޯ އޭނާ ކުރިން އިރުޝާދުދިން ޓީމުތަކާ ދެކޮޅަށް އަމިއްލަ ދަނޑުގައި ކުޅުނު 13 މެޗުން ބަލިވެފައިނުވެ އެވެ.\nމި މޮޅާ އެކު ޗެލްސީން ވަނީ ހަތަރު ވަނައިގައި ފަސް ޕޮއިންޓުގެ ލީޑެއް ނަގައިފަ އެވެ. އެ ޓީމަށް 18 މެޗުން 32 ޕޮއިންޓް ލިބިފައިވާއިރު، ފަސް ވަނައިގައި ޝެފީލްޑް ޔުނައިޓެޑްގެ އޮތީ 18 މެޗުން 28 ޕޮއިންޓާ އެކު އެވެ.\nރޭ މެންޗެސްޓާ ޔުނައިޓެޑް ކުޅުނު މެޗުން ވަނީ ލީގުގެ އެންމެ ފުލުގައި އޮތް ވަޓްފޯޑް އަތުން 2-0 އިން ބަލިވެފަ އެވެ. ވަޓްފޯޑުން މި މެޗުގައި ޖެހި ދެ ގޯލު ވެސް ކާމިޔާބުކުރީ ދެ ވަނަ ހާފުގަ އެވެ. ސެނެގޯލްގެ ވިންގް އިސްމާއިލް ސާ ޖެހި ބޯޅައެއް ހިފަން އުޅުމުގެ ތެރޭގައި ޔުނައިޓެޑްގެ ގޯލްކީޕަރު ޑޭވިޑް ޑެހެއާ އަތުގެ ތެރެއިން ގޮސް ގޯލަށް ވަން ލަނޑުން ވަޓްފޯޑް ލީޑުނެގީ މެޗުގެ 50 ވަނަ މިނިޓްގަ އެވެ. އޭގެ ހަތަރު މިނިޓް ފަހުން ސާ އަށް އޭރިއާތެރެއިން ޔުނައިޓެޑްގެ އާރޮން ވަން ބިސާކާ ކުރި ފައުލަކަށް ދިން ޕެނަލްޓީ އަކުން ވަޓްފޯޑްގެ ދެ ވަަނަ ލަނޑު ޖެހީ ޓްރޯއި ޑީނޭ އެވެ. މިއީ މި ސީޒަނުގައި ޑީނޭ ޖެހި ފުރަތަމަ ގޯލެވެ.\nޗެލްސީ ޓޮޓެންހަމް އިންގްލިޝް ޕްރިމިއާ ލީގް ހޯޒޭ މޮރީނިއޯ ފްރޭންކް ލަމްޕާޑް\nލަމްޕާޑެއް ނޫން... ރަނގަޅު ގޮތަކީ ރެފްރީން އަނެއްކާވެސް މޮރީނިއޯ ބަލިކޮށްފި\nލަމްޕާޑް ވާނެ މޮޅު ކޯޗަކަށް.... އެކަމު މޮރީނިއޯ މިހާރުގެ ސްޓައިލަކަށް ނުގުޅޭ.....


Covid jehunu meehunge adhadhu 10,900 in mahchah\nކޮވިޑް ޖެހުނު މީހުންގެ އަދަދު 10،900 އިން މައްޗަށް\nސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nމިދިއަ 24 ގަޑިއިރުގެ ތެރޭގައި ވެސް ރާއްޖެއިން 49 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ޖެހުނު މީހުންގެ އަދަދު 10,943 އިން މައްޗަށް އަރާފައި ވެއެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 43 މީހުންނަކީ ވެސް މާލޭ ސަރަހައްދުން ބަލި ޖެހުނު މީހުނެވެ. އަތޮޅުތެރެެއިން ޕޮޒިޓިވްވީ ހަ މީހެކެވެ.\nއަލަށް ޕޮޒިޓިވްވި މީހުންގެ ތެރޭ 33 ދިވެހިން ހިމެނެ އެވެ. ދެން ހިމެނެނީ 16 ބިދޭސީންނެވެ. މިއަދު ޓެސްޓް ކުރީ 1،282 ޓެސްޓެވެ.\nމިއަދު ކޮވިޑުން ރަނގަޅުވީ 41 މީހުނެވެ. ރާއްޖެއިން ރަނގަޅުވި ޖުމްލަ މީހުންގެ އަދަދަކީ 9،783 އެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،118 މީހުންނެވެ. ކޮވިޑްގައި 35 މީހަކު ވަނީ މަރުވެފަ އެވެ. ކޮވިޑްގައި އެންމެ ފަހުން މީހަކު މަރުވީ އިއްޔެ މެންދުރު އެވެ. އެއީ އުމުރުން 56 އަހަރުގެ ދިވެހި އަންހެނެކެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 68 މީހަކަށް ދަނީ ފަރުވާ ދެމުންނެވެ.\nއަތޮޅުތަކުން 21 ރަށެއްގައި 151 މީހަކަށް ބަލިޖެހިފައި ވެއެވެ. އެޗްޕީއޭއިން ބުނީ 20 ރިސޯޓެއްގައި 12 ފަތުރުވެރިންނާއި 19 މުވައްޒިފުންނަށް ވެސް ބަލި ޖެހިފައިވާ ކަމަށެވެ. ކައްދޫގައި 58 މީހަކު ތިބިއިރު އައްޑޫ ސިޓީ ގަމުގައި 55 ބަލި މީހުން އެބަތިއްބެވެ. ކުޅުދުއްފުށީގައިވެސް ކޮވިޑް ބަލީގެ ހަތް މީހަކު އެބަތިއްބެވެ.


Utheemu, Molhadhoo adhi Naivaadhoo gai Fenaai Narudhamaa Nizaamu Qaaimu Kohdheyne Faraatheh Hoadhanee | Thiladhun\nއިބްރާހިމް އަސްވާޤް ފެބްރުއަރީ 19, 2020\nމިނިސްޓްރީ އޮފް ފިނޭންސް އިން މިއަދު ކުރި އިޢުލާނެއްގައި ބުނެފައިވަނީ މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ އެދިލެއްވުމުގެ މަތިން ޑިޒައިން އެންޑް ބިލްޑް އުޞޫލުން 18 ރަށެއްގެ ފެނާއި ނަރުދަމާ ނިޒާމު ޤާއިމުކުރުމުގެ މަސައްކަތްތައް ކޮށްދޭނެ ފަރާތެއް ހޯދަން ބޭނުންވާކަމަށެވެ.\nއެ 18 ރަށުގެ ތެރޭގައި ހއ އަތޮޅުން ހިމެނެނީ ހއ. އުތީމާއި ހއ މޮޅަދޫއެވެ. ހދ އަތޮޅުން ހދ ނައިވާދޫ ވަނީ ލިސްޓުގައި ހިމެނިފައެވެ.\nމި ތިންރަށުގެ އިތުރުން ގއ.ކޮނޑޭ، ގދ.ރަތަފަންދޫ، ލ.މުންޑޫ، މ.ވޭވަށު، ތ.އޮމަދޫ، އއ.ބޮޑުފުޅަދޫ، ދ.ރިނބިދޫ، ދ.ހުޅުދެލީ، ދ.މާއެނބޫދޫ، ފ.ފީއަލީ، ލ.ދަނބިދޫ، ރ.ރަސްމާދޫ، ރ.މާކުރަތު، ތ.ވޭމަންޑޫ އަދި ތ.ބުރުނީ ހިމެނެއެވެ.\nމި މަސައްކަތަށް ޝަރުޠުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނޭޝަނަލް ކޮމްޕެޓިޓިވް ބިޑިންގ (އެން.ސީ.ބީ) އުސޫލުގެ މަތިންކަމަށާއި މިކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެކަމަށް އިޢުލާނުގައި ބުނެފައިވެއެވެ.\nމިބީލަމުގައި ބައިވެރިވުމަށް -/1,500 (ފަނަރަ ސަތޭކަ) ދިވެހި ރުފިޔާ ނުވަތަ ޔޫއެސް.ޑީ 100.00ގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 20 ފެބުރުވަރީ 2020 އިން 11 މާރިޗު 2020 އަށް، ބަންދު ނޫން ކޮންމެ ދުވަހެއްގެ 8.30 އިން 12:00 އަށް އެ މިނިސްޓްރީއިންނެވެ.\nމި މަސައްކަތްތަކާއި ބެހޭ އެންމެހައި ލިޔެކިޔުންތައް 23 ފެބުރުވަރީ 2020 އިން ފެށިގެން ސޮފްޓްކޮޕީ ފޯރމެޓުގައި މި އެނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\nބިޑް ސެކިއުރިޓީ ދިވެހި ރުފިޔާއިން ނުވަތަ އެ އަދަދާ އެއްވަރެއްގެ އަދަދެއް ޔޫ.އެސް.ޑޮލަރުން ހުށަހެޅިދާނެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\nބީލަން ހުޅުވުން އޮންނާނީ 12 މާރިޗު 2020 ވާ ބުރާސްފަތި ދުވަހުގެ 13:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ގަޑިޖެހުމަށްފަހު ހުށަހަޅާ އެޕްލިކޭޝަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެކަމަށް ބުނެފައިވެއެވެ.


Foni umeedheh hageegatahakah\nފޮނި އުންމީދެއް ހަގީގަތަކަށް!\nއަލީ އަޝްފާގުގެ މައުލޫމާތު ހިމެނޭ އިންފޯގްރެފިކްސް: އޭނާ އަލުން ގައުމީ ޓީމަށް ނެގުމުން ގިނަ ބަޔަކު ވަނީ މަރުހަބާ ކިޔާފައި -- އަވަސް ގްރެސްފިކްސް: އަބޯ\nއަލީ އަޝްފާގް (ދަގަނޑޭ) އަށް ގައުމީ ޓީމުން ފުރުސަތު ދިނުމުން އެތައް ބަޔަކު އެކަމަށް ރޭ މަރުހަބާ ކި އެވެ. އަދިވެސް ކިޔަނީ އެވެ. އެއީ ވަރަށް ގިނަ ބަޔަކު އެކަމަށް އެދިއެދި ތިބި ކަމަކެވެ. ދިވެހި ކުޅިވަރުގެ އެންމެ ކާމިޔާބު އަދި ނުފޫޒު ގަދަ ނަމަކީ އަޝްފާގެވެ. އެންމެން ލޯބި ކުރާ ނަމަކީ އެއީ އެވެ. އޭނާގެ ފަހަތުގައި ސަޕޯޓަރުންގެ ބޮޑު ކުރައުޑެއް އޮވެ އެވެ. ޓީމުން ބާކީ ކުރުމުން ފާޑު ކިޔުން ގައުމީ ޓީމު ކޯޗަށާއި އެފްއޭ އޮހިގަތީ އެހެންވެ އެވެ.\nގާތްގަނޑަކަށް 17 މަސް ދުވަހަށް ފަހު އަޝްފާގް އަލުން ޓީމަށް ނަގައިފި އެވެ. މިދިޔަ އަހަރު އޭނާ ދެއްކި މޮޅު ކުޅުމާއެކު އަހަރުގެ އެންމެ މޮޅު ކުޅުންތެރިޔާގެ އެވޯޑު އޭނާ ހޯދި އެވެ. މިދިޔަ އަހަރު ދެއްކި ތަފާތު ކުޅުން އަދި މި އަހަރު ނުދެއްކުނު ނަމަވެސް ގައުމީ ޓީމުން ޖާގަ ހައްގު މިންވަރަށް އޭނާ ޕާފޯމް އެބަ ކުރެ އެވެ. އެނބުރި އައުމުން މަރުހުބާ ކިޔަން ޖެހެ އެވެ.\nއެކަމަކު ޗައިނާ މެޗުން އަޝްފާގަށް ފުރުސަތު ދޭއިރު އޭނާ ހުރީ އެންމެ ރަނގަޅު ކޮންޑިޝަންގައި ކަމަށް ގަބޫލެއް ނުކުރެވެ އެވެ. ގައުމީ ޓީމުން ލަންކާގައި ކޭމްޕް ކޮށްގެން ވަރުގަދައަށް މަސައްކަތް ކުރިއިރު އަޝްފާގް ހުރީ މާލޭގަ އެވެ. އެހެންވެ މާބޮޑު ޕްރެކްޓިހެއް ނެތި ވަރުގަދަ މެޗެއްގައި 90 މިނެޓް ވަންދެން އޭނާއަށް ކުޅެވިދާނެ ކަމާމެދު ސުވާލު އުފެދެ އެވެ. އެކަށީގެންވާ ތަމްރީންތަކާއެކު އޭނާއަށް ފުރުސަތު ދިން ނަމަ ޔަގީނުން ވެސް ތަފާތު ފެންނާނެ އެވެ.\nއަޝްފާގް ޓީމަށް ނެގުމުގެ ނިންމުމުގައި ސުވާލު އުފެދޭ ކަންތައްތަކެއް އެބަހުއްޓެވެ. ގައުމީ ޓީމަށް ކުޅުންތެރިން ނެގުމަކީ ގައުމީ ޓީމުގެ ކޯޗްގެ މަސްއޫލިއްޔަތެކެވެ. އެފްއޭއެމްގެ ވެރިން އެކަމަށް ނުފޫޒު ފޯރުވައި ޓީމަށް ނަގަންޖެހޭ ކުޅުންތެރިންގެ ނަންތައް ކިޔާނަމަ އެ ކޯޗަކު ބޭނުންވާ ގޮތަށް ޓީމު ބައްޓަން ކުރުމަކީ އުނދަގޫ ކަމަކަށް ވާނެ އެވެ.\nކުރިން އެފްއޭއެމްގައި މަސައްކަތް ކުރެއްވި ބޭފުޅަކު ވިދާޅުވީ، އަޝްފާގް ޓީމަށް ނެގީ މިހާރު އޮތް އެފްއޭއެމްގެ ލިޑާޝިޕަށް ސަރުކާރުގެ ރުހުން ބޭނުންވާތީ އެ ރުހުން ހޯދުމުގެ ގޮތުންނެވެ.\nއަލީ އަޝްފާގު: އަލުން ގައުމީޓީމަށް އައީ 17 މަސް ދުވަސް ފަހުން\nއަޝްފާގް ޓީމަށް ނުނަގައިގެން ކުޅިވަރުގެ ވަޒީރުގެ ފާޑު ކިޔުން އެފްއޭއެމްއަށް އަމާޒުވި އެވެ. ކުޅިވަރުގައި ސަރުކާރުގެ މޫނު މައްޗަކީ ވަޒީރެވެ. ވަޒީރުގެ ފާޑު ކިޔުން އެފްއޭއެމް އަށް އޮތުމަކީ އެފްއޭއެމާ މެދު ސަރުކާރު ނުގަބޫލު ހާމަވާ ސަބަބެކެވެ. އަޝްފާގް ޓީމަށް ނެގުމުން އެކަމަށް މަރުހަބާ ވިދާޅުވީ މިނިސްޓަރެވެ. އެފްއޭއެމް އާ މެދު ސަރުކާރުން ގެންގުޅެމުން އައި ފިއްތުންތަކަށް ފިނި ކަމެއް އަތުވެއްޖެހެން ވެސް ހީވެ އެވެ.\nއަޝްފާގް ޓީމަށް ނެގީ ގައުމީ ޓީމުގެ ކޯޗް ޕީޓާ ޝެގަޓްގެ ފުރިހަމަ އިހްތިޔާރު އޮވެގެންތޯ މިއީ ސުވާލު އުފެދޭ ކަމެކެވެ. ގައުމީ ޓީމު ރާއްޖެއިން ބޭރުގައި ތިބިއިރު އަޝްފާގް އަލުން ޓީމަށް ނަގާ ވާހަކަ އޮތީ ދެކެވިފަ އެވެ. އޭނާ ޓީމަށް ނުނަގައިގެން އެފްއޭއެމަށާއި ގައުމީ ކޯޗަށް ފާޑު ކިޔަމުން ދިޔަ، ކުލަބު ގްރީން ސްޓްރީޓާ ގުޅުން ހުރި ފަރާތްތަކުގެ ފާޑު ކިޔުން ފިނިވެ މަޑު ޖެހުނެވެ.\nގައުމީ ކޯޗް ވަކި ނިންމުމެއް ނިންމުމުގެ ކުރިން، ގައުމީ ޓީމުގެ ސްކޮޑާ މެދު އެފްއޭއެމްގެ ވެރިންގެ ފެންވަރުގައި ވަކި ނިންމުމެއް ކުރިން ނިންމާފައި އޮތްކަން ރަށުތެރެއިން އަޑު އިވުނެވެ. އަދި އެ ނިންމުން ގުރީންގެ އިސް ފަރާތްތަކާ ހަމައަށް އެފްއޭއެމްގެ ވެރިންގެ ފަރާތުން ގެންދެވުނެވެ. ގުރީންއާ ގުޅުން ހުރި ފަރާތްތަކުގެ ފާޑު ކިޔުން މަޑުޖެހުނީ އެހާ ހިސާބުންނެވެ.\nއަޝްފާގް ގައުމީ ޓީމު ޕްރެކްޓިހުގައި --- ފައިލް ފޮޓޯ: އެފްއޭއެމް\nޝެގަޓްގެ ޕްލޭނަށް އަޝްފާގް ފައްތާނީ ކިހިނެއް\nސާފް ޗެމްޕިއަންޝިޕްގެ ފައިނަލުގައި އިންޑިއާ އާ ދެކޮޅަށް ކުޅުނު މެޗާއި މިދިޔަ ބުރާސްފަތި ދުވަހު ގުއާމް އާ ދެކޮޅަށް ޝެގަޓް ކުޅުނީ ދާދި އެއް ސްޓައިލެއްގެ އެޓޭކިން ގޭމެކެވެ. ޓީމު އަތުން ބޯޅަ ގެއްލުމުން ޕްރެސް ކޮށްގެން ކުޅެ އެވެ. އަޝްފާގްގެ ސްޓައިލްގައި އޭނާއަކީ ވަރަށް ހަމަޖެހިލައިގެން ހުރެ ކުޅެން މަސައްކަތް ކުރާ ކުޅުންތެރިޔެކެވެ. ޕްރެސް ކޮށްގެން ކުޅޭ ގޭމަށް އޭނާ ފަރިތަ ވެދާނެ ހެއްޔެވެ؟ އެކަމަށްވެސް ހޭނިލުމަށް އޭނާއަށް އެދެވޭ ޓްރޭނިންތަކާއެކު ވަގުތު ބޭނުންވެ އެވެ.\nޗައިނާ އާ ދެކޮޅަށް ކުޅޭ މެޗުގައި ބޯޅަ ހިފަހައްޓައިގެން ގިނައިރު ކުޅޭނީ ޗައިނާ އެވެ. ރާއްޖެއަށް ޖެހޭނީ ޑިފެންސިވް ރިސްކީ ގޭމެއް ކުޅޭށެވެ. ވަރުގަދައަށް ޕްރެސް ކޮށްގެން ބޯޅަ ހޯދައި ކައުންޓަ އެޓޭކުގައި ހަމަލާ އުފައްދާށެވެ. ކައުންޓަ އެޓޭކުގައި ހަމަލާ އުފެއްދުމުގައި އަޝްފާގަކީ މޮޅު ކުޅުންތެރިޔެކެވެ. އެ އޭންގަލުން ޗައިނާގެ މެޗަށް އޭނާގެ ބޭނުން ވަރަށް ރަނގަޅަށް ހިފިދާނެ ކަމަށް ގަބޫލު ކުރެ ވެއެވެ.\nމިދިޔަ އަހަރު މާޗް މަހު އަޝްފާގް ޓީމަށް ނުނެގުމުން، ގިނަ ދިވެހިން ހީ ކުރީ އޭނާ ނުލައި ދިވެހިންނަށް ކާމިޔާބު ނުލިބޭނެ ކަމަށެވެ. އަޝްފާގް ނެތުމުން ސާފް ޗެމްޕިއަންޝިޕް ވެސް ނުލިބޭނެ ކަމަށް ހީކޮށްގެން ތިބި މީހުންގެ ވިސްނުން ޝެގަޓް ބަދަލު ކުރި އެވެ. ގުއާމްގެ މެޗަށް ދިޔައިރު ވެސް އެ މެޗު ރާއްޖެއަށް ކާމިޔާބު ކުރެވޭނެ ކަމަކަށް އެކަކުވެސް ގަބޫލެއް ނުކުރެ އެވެ. އެއީ މީގެ ކުރިން ގުއާމްގެ ދަނޑުގައި އޮމާން އާއި އިންޑިއާ އަދި ތުރުކްމުނިސްތާން ގުއާމްގެ އަތް ދަށުގައި ވުމުންނެވެ. ރާއްޖެ ސަލާމަތް ވުމަކީ ޝެގަޓަށް ވެސް ލިބުނު ބޮޑު އިތުބާރެކެވެ.


2000 Footah Vure Bodu, Maasingaa Ginihila Eh Dhuniye Kairin Dhathuru Kuranee - Vaguthu\n6 މަސް ކުރިން ( މާޗް 13, 2021 )\nދެހާސް ފޫޓަށްވުރެ ބޮޑު ގިނިހިލަ އެއް ދުނިޔެއާއި ގާތުން އަންނަ ހަފްތާގައި ދަތުރު ކުރާނެ ކަމަށް، އެމެރިކާގެ ޖައްވީ އިދާރާ "ނާސާ" އިން ބުނެފިއެވެ.\nމި ގިނިހިލަ (2001 އެފް032) އެންމެ ފުރަތަމަ ފެނިފައި ވަނީ މީގެ ވިހި އަހަރު ކުރިންނެވެ. މިއީ ފުޅާމިނުގައި 2،230 ފޫޓު ހުންނަ ގިނިހިލައެއް ކަމުން މި ގިނިހިލަ ވެގެން ގޮސްފައި ވަނީ މިއަހަރު ދުނިޔެ ކައިރިން ދަތުރުކުރާ އެންމެ ބޮޑު ގިނިހިލައަށެވެ. ތަޖުރިބާކާރުން މި ގިނިހިލައިގެ ބިޔަމިން ސިފަކުރަމުން ބުނެފައިވަނީ މިއީ ފްރާންސްގެ ޕެރިސްގައި ހުންނަ އެއިފެލް ޓަވަރުގެ ދެގުނައަށްވުރެ ބޮޑު ގިނިހިލައެއް ކަމަށެވެ.\nދުނިޔެ ހިމެނޭ މި ސޫރުދަ ނިޒާމު (ސޯލާ ސިސްޓަމް) ގެ ތެރޭގައި، ދައުރުވަމުންދާ މި ގިނިހިލަ ދަތުރުކުރަމުން ދަނީ ގަޑިއަކު 77،000 މޭލު ބާރުމިނުގައެވެ. ނަމަވެސް މި ގިނިހިލައިގެ ދައުރުވުމުގައި މި ނިޒާމުގެ އިރާއި ކައިރިވާ ވަރަކަށް އެ ގިނިހިލަ ދަތުރުކުރާ ހަލުވިމިން ދަށްވާނެ ކަމަށް ތަޖުރިބާކާރުން ލަފާކުރެއެވެ.\nޖައްވީ ކަންކަން ދިރާސާކުރާ ފަރާތްތަކުން ހޯދި ހޯދުންތަކުގެ އަލީގައި ބުނެފައި ވަނީ "2001 އެފް032" ދުނިޔެ ހުރަސްކޮށް ދަތުރުކުރާއިރު ބިމާއި ގިނިހިލަ އާއި ދެމެދު ހުންނާނީ 1.25 މިލިއަން މޭލު ކަމަށެވެ. މިއީ ކައުނުގެ ބިޔަމިނަށް ބަލާއިރު ދުނިޔެއާއި "ވަރަށް ކައިރި" ކަމަށް ބަލާ ދުރުމިނެކެވެ. ބޮޑެތި ގިނިހިލަތަށް ދުނިޔެއާއި މިހައި ކައިރިން ދަތުރުކުރަނީ ވެސް މަދު ފަހަރެއްގައެވެ.\nނާސާގެ ތަޖުރިބާކާރު، ޕައުލް ޗޯޑާޒް ބުނެފައި ވަނީ މީގެ ވިއްސަކަށް އަހަރު ކުރީން މި ގިނިހިލަ އެނެމް ފުރަތަމަ ފެނުނު ފަހުން އޭގެ ދައުރުވުން އެ އިދާރާއިން ގާތުން ބަލައި މޮނީޓާކުރަމުންދާ ކަމަށެވެ. އެހެންކަމުން މި ސޫރުދަ ނިޒާމުގައި ގިނިހިލަ ދަތުރުކުރާނެ ގޮތުގެ ގިނަ މަޢުލޫމާތުތައް އެއްކުރެވިފައިވާ ކަމަށް އޭނާ ބުންޏެވެ.\nމި ގިނިހިލަ ދަތުރުކުރާ ދުރުމިނަކީ ހަނދާއި ދުނިޔެ އާއި ދެމެދު ހުރި ދުރުމިނުގެ ފަސްގުނަކަމުން، ގިނިހިލަ ދުނިޔެއާއި ފުށުއަރައި ބިމުގައި ޖެހި ނުރައްކަލެއް ކުރިމަތިވުމުގެ ފުރުސަތެއް ނެތެވެ.\n"2001 އެފް032" ދުނިޔެއާއި އެންމެ ގާތުން ދަތުރު ކުރާނެ ކަމަށް ލަފާކޮށްފައި ވަނީ އަންނަ މިމަުގެ 21 ވަނަ ދުވަހުއެވެ. ދުނިޔެއާއި އެންމެ ކައިރިން މި ހިލަ ދަތުރު ކުރަމުންދާއިރު ބައެއް ސަރަޙައްދުތުން އާދައިގެ ޓެލެސްކޯޕްތައް ބޭނުން ކޮށްގެން ގިނިހިލަ ފެންނާނެއެވެ. ނާސާ އިން ބުނެފައިވަނިީ ޖައްވީ އިދާރާގައި މަސައްކަތްކުރާ އެ އިދާރާގެ އެސްޓްރޮނޯޓުންނަށް މި ހިލަ ވަރަށް ކައިރިން ބަލާލުމުގެ ފުރުސަތު ލިބިގެން ދާނެ ކަމަށެވެ.


ފެނަކަ ހުޅުމީދޫ ބްރާންޗު ޑިރެކްޓަރު ވަކިކޮށްފި\nއަހުމަދު ނަސޫހް 12 ފެބްރުއަރީ 2019\nފެނަކަ ކޯޕަރޭޝަނުގެ އައްޑޫ ސިޓީ ހުޅުމީދޫ ބްރާންޗުގެ ޑިރެކްޓަރ ހުސެން މުފީދު މަގާމުން ވަކިކޮށްފިއެވެ.\nވަޒީފާއިން ވަކިކޮށްފައިވާކަން ހުސެން މުފީދަށް އަންގާ، ޗިޓު ފޮނުވާފައިވަނީ އިއްޔެގެ ވަގުތެއްގައެވެ. އޭނާ "ވަގުތު" ނޫހަށް މައުލޫމާތު ދެމުން ބުނެފައިވަނީ ވަޒީފާ އިން އިއްޔެ ވަކިކުރިކަން އަންގާފައިވި ނަމަވެސް މިދިޔަ މަހު ގޭގައި މަޑުކުރަން އަންގާފައިވާ ކަމަށެވެ.\nޖެނުއަރީ 13 ވަނަ ދުވަހު 15 ދުވަހަށް ސަސްޕެންޑު ކުރުމަށް ފަހު 15 ދުވަސް ހަމަ ވުމުން އިތުރު ފަނަރަ ދުވަހަށް ސަސްޕެންޑު ކުރުމަށް ފަހު ވަޒީފާއިން ދުރުކުރި ކަމުގެ ލިޔުން އެންގީ އިއްޔެ ކަމަށް އޭނާ ބުނެފައިވެއެވެ. ނަމަވެސް އޭނާ ވަޒީފާއިން ވަކިކުރި ސަބަބެއް އެ އެންގުމުގައި ބަޔާންކޮށްފައިނުވާ ކަމަށް ބުނެފައިވެއެވެ.\nމުފީދު ވަނީ އޭނާ މަގާމުން ވަކިކުރި ސަބަބަކީ ކުރީގެ ރައީސް ޔާމީނަށް ތާއީދު ކުރުން ކަމަށް ތުހުމަތުކޮށްފައެވެ. އަނިޔާވެރިކަން ނިމުމަކަށް ގެނައުމަށް އައި ސަރުކާރުން އޭނާއަށް ދިން ބޮޑު އަނިޔާއެއް ކަމަށް މިއަމަލު އޭނާ ސިފަކުރިއެވެ.\nއަދި މިމައްސަލަ ކަމާ ބެހޭ އިދާރާތަކަށް ހުށައަޅާނެ ކަމަށް ވެސް ހުސެން މުފީދު ބުނެފައިވެއެވެ.\nއަރުޝީފަށް ނެގީ 12/02/2019 15:30\nއެންމެފަހުން އަޕްޑޭޓްކުރީ 12/02/2019 15:30\nސައިފް އަޒްހަރު 39 މިނެޓު ކުރިން


ޑޮލަރު ހޯދައިދޭނަކަމަށް ބުނެ މަކަރާއި ހީލަތުން ފައިސާ ހޯދުމާއި ސައްހަނޫން ޓްރާންސްފަރ ސްލިފް ފޮނުވާ މައްސަލަތައް އިތުރުވަނީ، ސަމާލުވޭ\nހޯމަ ،7 ސެޕްޓެމްބަރ 2020 / 14:28\nއާއިލާ މީހެއްގެ ބަލިހާލު ބޮޑުވުމުން ރާއްޖެއިން ބޭރަށް ގެންދަންޖެހޭ ކަމަށް ޑޮކްޓަރު ލަފާދިނުމުން ފުރުމުގެ ކުރިން ޑޮލަރު ލިބޭތޯ މަސައްކަތްފެށީމެވެ. ބެންކުން ލިބޭ ޑޮލަރުގެ އިތުރުން އިތުރު ޑޮލަރު ބޭނުންވާތީ ރައްޓެހިން މެދުވެރިވެގެން ޑޮލަރު ލިބޭތޯ މަސައްކަތްކުރަމުން ދަނިކޮށް ޑޮލަރު ވިއްކާ މީހެއްގެ ނަންބަރު އަޅުގަނޑަށް ލިބުނެވެ.\nއެ ނަންބަރަށް ގުޅުމުން އެމީހާ ވާހަކަދެއްކީ އެހައިމެ ރީތިކޮށެވެ. އަދި އެހައި ޔަގީންކަން ދިނެވެ. އަދި މިހާރު ޑޮލަރުގެ ބާޒާރުގެ ކަންކަން ހުރިގޮތުގެ ވާހަކަތައް ދައްކަމުންގޮސް ހެޔޮ އަގެއްގައި ޑޮލަރު ދޭނެކަމަށް އޭނާ ބުންޏެވެ. އޭނާގެ ވާހަކަތައް ހުރިގޮތުންނާއި އަޅުގަނޑަށް އަގުހެޔޮކޮށް ޑޮލަރު ލިބޭގޮތް ވުމުން އޭނާގެ އަތުން ޑޮލަރުގަތުމަށް އެއްބަސްވީމެވެ. އަދި ޑޮލަރަށް ބޭނުންވާ ފައިސާ ލިބުމުން ޑޮލަރު ޑެލިވަރ ކޮށްދޭނެކަމަށް ބުނުމުން، އަޅުގަނޑަށް ލިބުނު އެސްއެމްއެސްގައި އިން އެކައުންޓަށް ޑޮލަރަށްވާ ފައިސާ ޖަމާކުރުމަށްފަހު ސްލިޕް އޭނާއަށް ފޮނުވީމެވެ. ނަމަވެސް އޭނާގެ ހަބަރެއް ނުވިއެވެ. ގިނައިރުތަކެއް ވުމުން އަނެއްކާވެސް އޭނާގެ ހަބަރެއް ވޭތޯ މަސައްކަތްކުރީމެވެ. ނަމަވެސް އެކަމެއް ކާމިޔާބެއް ނުވިއެވެ. ނަމްބަރަކަށް ނުގުޅެއެވެ. މީހާގެ ނަން ފިޔަވައި އިތުރު މައުލޫމާތެއް ނޭނގުމުން ހަނދާނެގޮތް ހުސްވިއެވެ. އޭގެފަހުންވެސް ތަކުރާރުކޮށް އެނަންބަރަށް ގުޅޭތޯ މަސައްކަތްކުރި ނަމަވެސް ގުޅޭގޮތެއް ނުވިއެވެ.\nއަޅުގަނޑު މި ހިއްސާކޮށްލީ އަޅުގަނޑަށް ދިމާވި ހާދިސާއެއްގެ ވާހަކައެވެ. ނަމަވެސް ކުޑަ ޑޮލަރުކޮޅަކަށް ވުމުން އަޅުގަނޑަށް ލިބުނު ގެއްލުން ކުޑަވިނަމަވެސް ބޮޑެތި އަދަދުތަކުން ޑޮލަރު ހޯދަން ފައިސާ ޖަމާކުރުމުން ޑޮލަރު ނުލިބި މި މަކަރުވެރި މަޅީގައި އެތައް ބަޔަކު ޖެހިފައި އެބަތިއްބެވެ. މިއީ އަޅުގަނޑުމެން އެންމެންވެސް ހާއްސަ ސަމާލުކަމެއް ދޭންޖެހޭ އަދި އެކަމަކަށް ހޭލުންތެރިވުންވެސް މުހިންމުކަމެކެވެ.\nމިހާރަކަށް އައިސް، ޑޮލަރު ހޯދައިދޭނެކަމަށްބުނެ މަކަރާއި ހީލަތުން ފައިސާ ހޯދާ މައްސަލަތައް ހުށަހެޅޭ މިންވަރު އިތުރުވަމުންދާކަން ވަނީ ފާހަގަކުރެވެން ފަށާފައެވެ. މީގެ އިތުރުން އޮންލައިންކޮށް ވިޔަފާރިކޮށް، އޮންލައިން ޓްރާންސްފަރ ކުރުމަށްފަހު ނުބައި ސްލިޕެއް ފޮނުވާ މައްސަލަތައްވެސް ހުށަހެޅޭ މިންވަރު އިތުރުކަންވަނީ ފާހަގަކުރެވެން ފަށާފައެވެ. ހާއްސަކޮށް މިފަދަ މައްސަލަތައް އިތުރުވެފައިވާކަން ފާހަގަކުރެވިފައިވަނީ ކޮވިޑްގެ ހާލަތާ ގުޅިގެން އަޅާފައިވާ ފިޔަވަޅުތަކާއެކު އޮންލައިންކޮށް ވިޔަފާރިކުރާ ފަރާތްތައް އިތުރުވެ ގިނަ ވިޔަފާރިތަކުން އޮންލައިން ޓްރާންސްފަރ ގަބޫލުކުރަން ފެށުމުންކަން ވަނީ ފާހަގަކުރެވިފައެވެ.\nމިފަދަ މައްސަލަތައް ހުށަހެޅޭ މިންވަރު އިތުރުކަން ފާހަގަކުރައްވައި، ޖެނެރަލް އިންވެސްޓިގޭޝަން ޑިޕާޓްމަންޓްގެ ޑެޕިއުޓީ ހެޑް އިންސްޕެކްޓަރ އޮފް ޕޮލިސް އަހްމަދު ހަނީފް ވިދާޅުވީ އެ ޑިޕާޓްމަންޓަށް ހުށަހެޅިފައިވާ މައްސަލަތަކަށް ބަލާއިރު، ޑޮަލަރު ހޯދައިދޭނެކަމަށްބުނެ މަކަރާއި ހީލަތުން ފައިސާ ހޯދާ މައްސަލަތަކާއި ވިޔަފާރިކުރުމަށްފަހު ނުބައި ޓްރާންސްފަރ ސްލިޕް ފޮނުވާ މައްސަލަތައްވެސް ހުށަހެޅޭ މިންވަރު އިތުރުކަމަށެވެ. އަދި ޑޮލަރު ހޯދުމަށް މުއާމަލާތުކުރާ ފަރާތުގެ ފުރިހަމަ މައުލޫމާތު ނޭނގުމަކީ މިފަދަ މައްސަލަތަކުގެ ތަހުގީގަށް ފާހަގަކުރެވިފައިވާ ކަމެއްކަމުގައި ވިދާޅުވިއެވެ.\nއެހެންކަމުން އަޅުގަނޑުމެން އެންމެވެސް މިފަދަ މައްސަލަތަކަށް ހާއްސަ ސަމާލުކަމެއް ދޭން އެބަޖެހެއެވެ. ވަކިން ހާއްސަކޮށް ފައިސާގެ މުއާމަލާތެއް ކުރާނަމަ މުއާމަލާތުކުރާ ފަރާތުގެ ސައްހަ މައުލޫމާތު ހޯދައި ޔަގީން ކުރުމަށްފަހު ނޫނީ ފައިސާގެ މުއާމަލާތު ނުކުރުމަކީ ރައްކާތެރިކަމުގެ ގޮތުން އެޅިދާނެ ފިޔަވަޅެކެވެ. އަދި މިފަދަ ފަރާތްތަކާ ފޯނުން މުއާމަލާތުކުރުމުގެ ބަދަލުގައި އެމީހަކާ ބައްދަލުކޮށް، ކާކުކަން ރަނގަޅަށް ބެލުމާއި ފައިސާ ޖަމާކުރަން ފޮނުވާ އެކައުންޓަކީ ރަނގަޅު އެކައުންޓް ނަންބަރުތޯ ޔަގީންކުރުމަކީވެސް މިފަދަ މައްސަލަތަކުން ރައްކާތެރިވުމަށް އެޅިދާނެ ފިޔަވަޅެކެވެ.\nމިދުވަސްވަރަކީ ކޮވިޑްގެ ހާލަތާ ގުޅިގެން ރައްކާތެރިކަމުގެ ގިނަ ފިޔަވަޅުތަކެއް އަޅާފައިވާ ދަނޑިވަޅެއްކަމުން، ގިނަ ފަރާތްތަކުން ފައިސާ ގެންގުޅުމުގެ ބަދަލުގައި އޮންލައިން ޓްރާންސްފަރ ކުރުމާއި ގިނަ ވިޔަފާރިތަކުންވެސް ފައިސާ ޓްރާންސްފަރ ކުރެވޭނެ އިންތިޒާމްތައް ވަނީ ހަމަޖައްސާފައެވެ. އެހެންކަމުން ވިޔަފާރިތަކުންވެސް ކަސްޓަމަރުންނަށް މުދާ ވިއްކުމަށްފަހު ފައިސާ ޓްރާންސްފަރ ކުރުމަށް ބުނެފައިވާ އެކައުންޓަށް ޖަމާކޮށް ސްލިޕް ފޮނުވިނަމަވެސް އެކައުންޓަށް ފައިސާ ޖަމާވިތޯ ޔަގީންކުރުމަށް ހާއްސަ ސަމާލުކަމެއް ދޭން އެބަޖެހެއެވެ. އަދި ފައިސާ ޖަމާވިކަން ޔަގީންކުރުމަަށްފަހު ނޫނީ މުދާ ޑެލިވަރީ ނުކުރުމަކީވެސް ރައްކާތެރިކަމުގެ ގޮތުން އެޅިދާނެ ފިޔަވަޅެކެވެ.


Sri Lanka ge parliament suspend koffi - vNews.mv\nސްރީލަންކާގެ ރައީސް ގޮޓަބާޔަ އެގައުމުގެ ޕާލަމެންޓް ސަސްޕެންޑް ކުރައްވައިފި\nސައިފް އަޒްހަރު 03 December 2019, 14:20\nސްރީލަންކާގެ ރައީސް ގޮޓަބާޔަ ރާޖަޕަކްސަ، އެގައުމުގެ ޕާލަމެންޓް ސަސްޕެންޑް ކުރައްވައިފިއެވެ.\nސްރީލަންކާގެ ރައީސަށް ގާނޫނުއަސާސީން ލިބިވަޑައިގެންފައިވާ ބާރުގެދަށުން ޕާލަމެންޓް ސަސްޕެންޑް ކުރެއްވީ މިއަދުން ފެށިގެން އެއްމަސް ދުވަހުގެ މުއްދަތަށެވެ. އެއީ އަންނަ ޖެނުއަރީމަހުގެ3ވަނަ ދުވަހުގެ ނިޔަލަށެވެ. އެއީ، މިހާރު އޮތް ޕާލަމެންޓްގެ އާ ދައުރު ފެށޭ ދުވަހެވެ.\nޕާލަމެންޓް ވަގުތީގޮތުން ސަސްޕެންޑް ކުރެއްވިއިރު، ސްރީލަންކާ މިހާރު ދަތުރުކުރަމުން ގެންދަނީ އާ އިންތިޚާބަކާ ދިމާއަށެވެ. ސްރީލަންކާގެ ރައީސް ބޭނުންފުޅުވަނީ އަންނަ އަހަރުގެ މާޗްމަހު އާންމު އިންތިޚާބު ބޭއްވުމަށެވެ.\nސްރީލަންކާގައި އާންމު އިންތިޚާބު މި ބާއްވަނީ، މިހާރު ހިނގަމުންދާ ޕާލަމެންޓްގެ5އަހަރުގެ ދައުރު ހަމަވުމުގެ ހަމަސްކުރިންނެވެ.\nސްރީލަންކާ ޕާލަމެންޓްގެ އަޣުލަބިއްޔަތު ކުރީގެ ބޮޑުވަޒީރު ރަނިލް ވިކްރަމަސިންހަގެ ޕާޓީއަށް އޮތްނަމަވެސް، ނިމިގެންދިޔަ ރިޔާސީ އިންތިޚާބުގައި އެ ޕާޓީގެ ކެންޑިޑޭޓް ސާޖިތު ޕްރެމަދާސަ ބަލިވެވަޑައިގަތުމުން ރަނިލްވަނީ ބޮޑުވަޒީރު ކަމުން އިސްތިއުފާ ދެއްވާފައެވެ. މަގާމުން އިސްތިއުފާ ދެއްވީ، ސްރީލަންކާގެ ރައްޔިތުން ގޮޓަބާޔަ ރާޖަޕަކްސަ ރައީސްކަމަށް އިންތިޚާބުކޮށް ރައީސާ ހަވާލުކުރި މަސްއޫލިއްޔަތަށް އިހްތިރާމް ކުރެއްވުމުގެ ގޮތުންކަމަށް ރަނިލް ވިދާޅުވިއެވެ.\nއެގޮތުން، ޕާލަމެންޓް އިންތިޚާބު އަވަސްކުރީވެސް އާ ރައީސަށް ރައްޔިތުން ހަވާލުކުރި މެންޑޭޓްގެ ސަބަބުން، ސިޔާސީ ލީޑަރުންގެ މެދުގައި މަޝްވަރާކޮށްގެންނެވެ.\nސްރީލަންކާގެ ރައީސް ގޮޓަބާޔަ ރާޖަޕަކްސަ އުންމީދު ކުރައްވަނީ، އަންނަ އަހަރު ބާއްވާ އިންތިޚާބުގައި ޕާލަމެންޓްގެ އަޣުލަބިއްޔަތު ލިބިވަޑައި ގަންނަވާނޭ ކަމަށެވެ. އެކަމަށް ރައްޔިތުންގެ ކިބައިންވަނީ އެދިވަޑައިގެންފައެވެ.\nސަސްޕެންޝަންގެ މުއްދަތު މަސްދުވަސްފަހުން ހަމަވެ، ޖެނުއަރީ3ގައި އާ ދައުރު ފެށޭއިރު، މިހާރު ހިނގަމުންދާ ޕާލަމެންޓްގެ ކޮމިޓީތަކުގެ ބޮޑެތި ބާރުތަކެއް މިހާރުގެ ބޮޑުވަޒީރު މަހިންދަ ރާޖާޕަކްސަގެ ސަރުކާރަށް ކަމަށް ވެއެވެ. އެހެން ނަމަވެސް، މިހާރު އޮތް ސަރުކާރަކީ އަޣުލަބިއްޔަތު ނެތް ސަރުކާރެކެވެ.